ޔަޒީދު ކެމްޕެއިން ފެށުމުގެ ގޮތުން ދޮރުން ދޮރަށް\nއަބްދުﷲ ޔަޒީދު ދާއިރާގެ ރައްޔިތުންނަށް ތައާރަފު ވުމުގެ ގޮތުން ކުރި ދަތުރުގެ ތެރެއިން — ފޮޓޯ ޔަޒީދު ކމްޕޭން ޓީމް\nރައްޔިތުންގެ މަޖްލީހުގެ އޭދަފުށި ދާއިރާއަށް އަމިއްލަ ގޮތުން ކުރިމަތި ލައްވާފައިވާ ޢަބްދުﷲ ޔަޒީދު ދާއިރާގެ ރައްޔިތުންނަށް ތައާރަފުވުމުގެ ގޮތުން ކެމްޕެއިން ދަތުރެއް ކުރައްވައިފި އެވެ.\nޔަޒީދު ކެމްޕޭން ޓީމުގެ އިސްއޮފިޝަލަކު އީޓީ އަށް މައުލޫމާތު ދެއްވަމުން ވިދާޅުވީ ހަފްތާ ބަންދުގައި ކުރި މިދަތުރުގައި ދާއިރާގެ ހުރިހާ ރަށަކަށްވެސް ޒިޔާރަތްކުރިކަމަށާއި އަދި ހީނުކުރާ ވަރުގެ ތާއީދު ދާއިރާގެ ހުރިހާ ރަށަކުންވެސް ފެނިގެން ދިޔަ ކަމަށެވެ.\n“މިދަތުރަކީ ޔަޒީދުގެ ކެމްޕެއިންގެ ފެށުން. ދަތުރުގައި ފޯރިއާއި އެކު ކުރިއަށް ދިޔައީ ދޮރުން ދޮރަށް ހިނގާލުން. މިއީ ކެމްޕެއިންގެ ފެށުންކަމުގައި ވިޔަސް މިދަތުރުން ރައްޔިތުން ޢަބްދުﷲ ޔަޒީދު ބަލައިގެންފައިވާ ކަން އެނގިގެން ހިނގައްޖެ.” އޮފިޝަލު ވިދާޅުވި އެވެ.\nޔަޒީދުގެ ކެމްޕޭން ޓީމުން ބުނީ މިފަދަ ދަތުރުތައް ދާއިރާގެ ވަކި ވަކި ރަށްތަކަށް ޚާއްސަ ކޮށްގެން ކުރިޔަށް ދާނެކަމާއި، ކޮންމެ ރަށަކަށް ޚާއްސަކޮށްގެން އެކުލަވައިލެވިފައިވާ ތަރައްޤީގެ މަޝްރޫއުތައް ރައްޔިތުންނާއި ހިއްސާކުރާނެކަމަށެވެ.\nއަބްދުﷲ ޔަޒީދުގެ އިތުރުން އޭދަފުށި ދާއިރާގެ ގޮނޑި މިހާރުވެސް ފުރުއްވަމުން ގެންދަވާ އަހްމަދު ސަލީމް (ރެޑްވޭވް ސަލީމް) އާއި އެމްޑީޕީގެ ފަރާތުން ހިސާން ހުސައިން ވެސް މި ދާއިރާއަށް ކުރިމަތި ލައްވާނެކަމަށް ވަނީ އިއުލާން ކޮށްފަ އެވެ.\nޖެނުއަރީ 15, 2014 at 7:46 pm\nގާބިލު ތަޖުރިބަަަ ލިބިފަތިބި ޒުވަަާނުން ކުރިމަތި ލުމުން ކައުން ސިލްއިން ވެސް ގޮތް ހުސްވެއްޖެ ކަމުގެ އަލާމާތެއް ކަމުގަބެލެވެނީ؟ ބިރުދެއް ކުމުގެ ކަންކަން ހުއްޓާލުމައް މިވަގުތހުންމ ފެށީގެން ހުއްޓަލުމަށް އިލްތިމާސް ކުރަށް. އަދި މިފަދަ ޢާމަލުތަށް ހަރުކަށި އިބާރާ ތުން ކުއްވެރިކުރށް. ޒުވާނުން މިތިބީ ޔަޒީދު އާޢީ އެކުކަށް ވަރށް ބޮޑަށް ކައުންސިލް ައށް ޔަގީން ކޮންދެން\nޖެނުއަރީ 13, 2014 at 7:36 pm\nޔަޒީދު ވަރުގެ ގާބިލް ބޭފުޅަކު މިފަހަރު ހިޔާރު ކުރައްވާ!


Aadhayaahilaafu vaguthukolheh, ethah bayaku maru nuvee kiriyaa! | Mihaaru\nރިޕޯޓް / ބ. ފުޅަދޫ\nފުޅަދޫގައި ގެނބުނު ހާދިސާ: އާދަޔާހިލާފު ވަގުތުކޮޅެއް، އެތައް ބަޔަކު މަރުނުވީ ކިރިޔާ!\n30 ޖުލައި 2021 - 08:29\nބ. ފުޅަދޫގައި މިދިޔަ އަންގާރަ ދުވަހު ހަތަރު އަންހެންކުއްޖަކު ގެނބި، އެ ކުދިން ސަލާމަތް ކުރަން އުޅުމުގެ ތެރޭގައި ޒުވާން، މުހަންމަދު ޔޫޝައު، 36، ދުނިޔެ ދޫކުރި ހާދިސާ އަކީ އާދައިގެ ހާދިސާއެއް ނޫނެވެ. އެ ދުވަހު ޔޫޝައު ދައްކައިދިން މިސާލާއި ހިތްވަރަކީ، އޭނާ ކުރި މަސައްކަތް ލޮލުން ފެނުނު މީހުން ސިފަ ކުރި ގޮތުގައި އާދަޔާހިލާފު ޖެހިލުންކުޑަ ކަމެކެވެ. އަދި، އެ ކުދިން ސަލާމަތް ކުރަން އެ ދުވަހު ފުރާނަ އަތްމައްޗަށް ލައިގެން މޫދުގައި މަސައްކަތް ކުރި އެހެން ދިހަވަރަކަށް މީހުން ވެސް އެ ކުރީ އެ މީހުން ބުނާ ގޮތުގައި "އެވޯޑު ހައްގު މަސައްކަަތެ"ކެވެ.\nބަޔަކު ގެނބިގެން އުޅޭ ވާހަކަ ރަށު ތެރޭގައި ފެތުރުމާ އެކު، މަދު ވަގުތުކޮޅެއްގެ ތެރޭގައި އެންމެންހެން އެ ސަރަހައްދަށް ދިޔަ އެވެ. އެ ހަބަރު އެކި މީހުންނަށް ލިބުނީ އެކި ގޮތަށެވެ؛ ބައެއް މީހުންނަށް ޓެކްސްޓް މެސެޖަކުންނެވެ. ބައެއް މީހުންނަށް ފޯން ކޯލަކުންނެވެ.\nއާއިލާ އާ އެކު ޗުއްޓީ އަށް ބ. ފުޅަދު އަށް ވަޑައިގެން ހުންނެވި ކުރީގެ ފިޝަރީޒް މިނިސްޓަރު، ޑރ. މުހަންމަދު ޝައިނީ އަށް ވެސް އެކަން އެނގިވަޑައިގަތީ ލިބުނު ފޯން ކޯލަކުންނެވެ. އެ ރަށު ކައުންސިލްގެ ރައީސް އަލީ އަޒުހަރަށް ވެސް، އަދި އެ ރަށުގައި ގެސްޓް ހައުސްއެއް ހިންގަވާ އަހުމަދު އާސިމް (ސިމްބެ) އަށް ވެސް ލިބުނީ ފޯނު ކޯލެކެވެ.\nއެ ތިން ބޭފުޅުން ވެސް، ރަށުގެ ދެކުނު ފަރާތުގައި އޮންނަ ރީތި ތުނޑި އަށް ވަޑައިގެންނެވި އިރު، ހަދާނެ ގޮތް ހުސްވެގެން މީހުން ތެޅިފޮޅެނީ އެވެ. ކައުންސިލްގެ ރައީސް، އަޒުހަރު ވިދާޅުވި ގޮތުގައި ރަށާ 200 ވަރަކަށް ފޫޓު ދުރުގައި ބަޔަކު ހަނާ އަޅައި އެހީ އަށް އެދި ގޮވަމުން ދިޔައިރު، 100 ވަރަކަށް ފޫޓު ދުރުގައި ވެސް ބަޔަކު ސަލާމަތް ކުރުމުގެ މަސައްކަތް އޭރު ކުރަނީ އެވެ. ގަޑިން އޭރު މެންދުރު 1:30 ހާއިރެވެ.\n"އެއީ ވިސްނައިގެން ޑިޒިޝަން ނެގޭ ކަހަލަ ވަގުތެއް ނޫން. ދެ ލޮކޭޝަނެއްގައި ބަޔަކު ގެނބިފައި ތިބީ. މުޅި ތަނުގައި ހަޅޭއްފަޅޭއް ލަވަނީ. ކަމުގެ ބާވަތުން ބައެއް މީހުން ތިބި މޫދަށް ފުންމާލަން ޖެހިލުން ވެފައި. އަޅުގަނޑު ގޮސް ޕެލެޓް ފަޅިއެއް ކަހަލަ އެއްޗެއް ހިފައިގެން މޫދަށް އެރުނީ،" އަޒުހަރު ވިދާޅުވި އެވެ.\nދެ މީހަކު ސަލާމަތް ކުރަން އަޒުހަރު ބޭނުންކުރެއްވި ޕެލެޓްފަޅި\nއޭނާ ވިދާޅުވި ގޮތުގައި އޭރު ތިން މީހަކު މޫދަށް އެރިގެން މީހުން ސަލާމަތް ކުރެވޭތޯ އުޅުނެވެ. އޭގެ ތެރޭގައި ގޮއިދޫން މޫދަށް ގޮސް އުޅުނު ބަޔަކު ވެސް ހިމެނޭ ކަމަށް އޭނާ ވިދާޅުވި އެވެ. ފުޅަދޫން އެންމެ ފުރަތަމަ މޫދަށް ފުންމާލި، އަޒުހަރު ވަޑައިގަތީ އެންމެ ދުރުގައި އޮތް އަންހެން ކުއްޖާ ސަލާމަތް ކުރެވޭތޯ އެވެ. އޭރު އެހެން ތަނެއްގައި ތިން އަންހެންކުއްޖަކު ގެނބިގެން އުޅޭތަން އޭނާ އަށް ފެނިވަޑައިގަތެވެ.\n"އެ ކުއްޖާ އޮތީ 200 ވަރަކަށް ފޫޓު ދުރުގައި. އޭރު އޭނާ ސަލާމަތް ކުރެވޭތޯ ސިފައިންގެ މީހަކު މަސައްކަތް ކުރޭ. އަޅުގަނޑު ދިޔައިރު ސިފައިންގެ މީހާ ވެސް ވަރަށް ބޮޑަށް ވަރުބަލިވެފައި އޮތީ. އަޅުގަނޑު ގޮސް އެ ކުއްޖާ އާއި ސިފައިންގެ މީހާ ވެސް ޕެލެޓް މައްޗަށް އަރުވާފައި އޭގެ ދަށަށް ވަދެ ފައިން ފީނަމުން ފީނަމުން ގޮސް އިސްކޮޅު ޖެހޭ ހިސާބަށް ގެންދިޔައީ،" އަޒުހަރު ވިދާޅުވި އެވެ.\nފަސް ގެސްޓް ހައުސް ހިންގާ އެ ރަށަށް ބޮޑު އީދުގައި ވަރަށް ގިނަ މެހުމާނުން ދިޔަ އެވެ. އެ އެންމެން ވެސް މޫދަށް ގޮސް އުޅުނީ އެ ހިސާބަށެވެ. އަޒުހަރު ވިދާޅުވި ގޮތުގައި، އެ ސަރަހައްދަކީ މޫދަށް އެރެން އެއްވެސް އިރެއްގައި ނުރައްކާތެރި ތަނެއް ނޫނެވެ. އަދި ހަމަ އެ ދުވަހު އެ ސަރަހައްދަށް އެހެން ބަޔަކު ވެސް މޫދަށް އެރެން ހުއްދަ ހޯދި ކަމަށް އޭނާ ވިދާޅުވި އެވެ.\n"އެކަމަކު އެ ދުވަހު ދިޔަވަރު އޮތީ ވަރަށް ބޮޑުވެފައި. އޮއި ވެސް ވަރަށް ގަދަ،" އޭނާ ވިދާޅުވި އެވެ.\nގެނބުނު ކުދިން މޫދަށް އެރުނު ސަރަހައްދު\nޑރ. ޝައިނީ ވިދާޅުވި ގޮތުގައި، އޭނާ އަށް އެ ވާހަކަ އަޑުއިވި ވަޑައިގަތުމާ އެކު، އެ ދިމާއަށް ކަނދެއް ހިފައިގެން ދިޔަ ކުއްޖަކާ އެކު އޭނާ ވެސް ވަޑައިގަތީ އެވެ.\n"ބަގީއަކަށް އަރައިގެން އެ ހިސާބަށް ދިޔައިރު އެއް ކުއްޖަކު އެއްގަމަށް އަރުވައިފި. އޭރު އަޅުގަނޑާ އެކު އެ ރަށަށް ދިޔަ އަޅުގަނޑުގެ ޅިޔަނު މޫދަށް އެރިގެން އެ ކުދިން ސަލާމަތް ކުރުމުގެ ތެރޭގައި އުޅޭ،" ޝައިނީ ވިދާޅުވި އެވެ.\nޝައިނީ އަށް ވެސް ފެނިވަޑައިގަތީ ދެ ދިމާއެއްގައި މީހުން ސަލާމަތްކުރުމުގެ މަސައްކަތް ކުރަމުން ދިޔަތަނެވެ. އޭނާ ވެސް މޫދަށް އެރި، އެ މަސައްކަތުގައި ބައިވެރިވެ ވަޑައިގަތީ އެވެ. އަދި އިސްކޮޅުކާ ހިސާބަށް ދެވުނު އިރު ޔޫޝައުގެ ހަށިގަނޑު ދެ މީހަކުވެގެން ގެންނަ ތަން ފެނިވަޑައިގަތެވެ.\n"އަޅުގަނޑު މޫދަށް އެރުނުއިރު ޔޫޝައު ގޮވައިގެން ދެ މީހަކު އާދޭ. އަޅުގަނޑު ވެސް އޭނާގެ އަތުގައި ހިފައިގެން އެއްގަމަށް އަރުވާފައި އެންމެ ފުރަތަމަ ވެސް ބެލީ ވިންދު ހުރިތޯ،" އޭނާ ވިދާޅުވި އެވެ.\nޝައިނީ ވިދާޅުވި ގޮތުގައި ޔޫޝައުގެ ހަށިގަނޑު އެއްގަމަށް އެރުވުމަށް ފަހު، އޭނާ އަށް އެންމެ ފުރަތަމަ ސީޕީއާރު ވެސް ދެއްވީ އޭނާ އެވެ.\n"ސީޕީއާރު ދެނިކޮށް އަނގައިން ލޮނުގަނޑު ވެސް ނުކުތް. ހެނދުނު ސައިބޮއިފައި ހުރި އެއްޗެހި ވެސް ނުކުތް. ދެން އަޅުގަނޑު ބެލީ ނޭވާ ލެއްވޭނެ ގޮތެއް ވޭތޯ. އެހެންވެ އަނގައިގައި އަނގަ ޖަހާފައި ނޭވާ ލެއްވޭތޯ ވެސް އުޅުނިން،" އޭނާ ވިދާޅުވި އެވެ.\nއޭރު އެތަނަށް ރަށުގެ އެކި މީހުން ވެސް ޖަމާވެއްޖެ އެވެ. ޝައިނީ ވިދާޅުވި ގޮތުގައި، އެތަނުގައި ހުރި މީހަކު، "މިތާނގައި ނަރުހަކު އެބަހުއްޓޭ" ބުނުމާ އެކު، ޔޫޝައުގެ ފުރާނަ ސަލާމަތް ކުރަން އެ ނަރުސް ވެސް ވަރަށް މަސައްކަތް ކުރި އެވެ. އަދި އެ ރަށަށް ގޮސް އުޅުނު ތަޖުރިބާކާރު ޓޫރިސްޓަކު ވެސް، ޔޫޝައުގެ ފުރާނަ ސަލާމަތް ކުރެވޭތޯ ވަރަށް މަސައްކަތް ކުރި އެވެ.\n"މި ދެންނެވީ އެހާ ގިނަ ވަގުތެއްގެ ވާހަކައެއް ނޫން. ދެން ހަމަ ވަގުތުން ސިއްހީ މަރުކަޒަށް ބަގީއެއްގައި ހަށިގަނޑު ފޮނުވާލީ،" އޭނާ ވިދާޅުވި އެވެ.\nޅިޔަނުގެ ފަރާތުން ލިބިފައިވާ މައުލޫމާތަށް ބިނާކޮށް ޝައިނީ ވިދާޅުވި ގޮތުގައި ގެނބުނު ހަތަރު އަންހެން ކުދިންގެ ތެރޭގައި ޔޫޝައުގެ އަންހެނުން ވެސް ހިމެނެ އެވެ. އެ ކުދިން ގެނބި، އޮޔާ ދަމައިގަތުމާ އެކު ޔޫޝައު އާއި ޅިޔަނު މޫދަށް އެރުނީ އެވެ.\n"އޭރު އެތާނގައި ތިބީ ދެ ކުދިން. އެއް ކުއްޖަކަށް ފަތަން އެނގޭ. އަނެއް ކުއްޖާ އަށް ފަތާކަށް ނޭނގެ. ޅިޔަނު ގޮސް ފަތަން ނޭނގޭ ކުއްޖާ ވަކި ހިސާބަކަށް ގެންގޮސްފައި ޔޫޝައު އާ ހަވާލު ކުރީ. ދެން ޅިޔަނު ގޮސް އަނެއް ކުއްޖާ ސަލާމަތްކުރީ،" ޝައިނީ ވިދާޅުވި އެވެ.\nކައުންސިލްގެ ރައީސް ވިދާޅުވި ގޮތުގައި، ގަބޫލުކުރެވޭ ގޮތުގައި އެ ކުއްޖާ އެއްގަމާ ހަމައަށް ގެންދިއުމުގެ ތެރޭގައި ޔޫޝައު އަށް ވަނީ ލޮނު ބޮވިފަ އެވެ. އަދި އެ ކުއްޖާ އެއްގަމަށް އެރުވުމަށް ފަހު އަނެއް ކުއްޖާ ބަލާދިއުމުގެ މަގުމަތީގައި ކޮންމެވެސް ކަމެއް ވީ ކަމަށް އަޒުހަރު ދެކެވަޑައިގަންނަވަ އެވެ.\n"ޕެނިކްވީ ނުވަތަ ވަރުބަލިވެގެން ނުވަތަ ލޮނުބޮވިގެން ޔޫޝައު ދެމުނީ،" އަޒުހަރު ވިދާޅުވި އެވެ.\nއެ ސަރަހައްދަކީ، ޝައިނީ ވިދާޅުވި ގޮތުގައި ފަސްގަނޑެއް އޮވެފައި ދެފަރާތަށް މޫދު އޮތް ސަރަހައްދެކެވެ. މޫދަށް ފައިބާތަނުން ގުނޑޮޅިއެއް ކަނޑައިގެން ގޮސް ވެއްޓި، އޮޔާ ދަމައިގެންފި ނަމަ އެއީ ކުރިމަތިވެދާނެ ނުރައްކަލެއް ކަމަށް ޝައިނީ ވިދާޅުވި އެވެ. އަދި ވިދާޅުވީ އެކަހަލަ ވަގުތެއްގައި އޮޔާ ދެކޮޅަށް މީހަކު ފަތަން ވެއްޖެ ނަމަ ފުރާނަ ސަލާމަތް ކުރުން އެއީ ފަސޭހަ ކަމެއް ނޫން ކަމަށެވެ.\nފުޅަދޫ މޫދަށް އެރޭ ތުނޑި ސަރަހައްދު\n"އަޅުގަނޑަށް ލިބިފައިވާ މައުލޫމާތުތަކުން ފޭބި އެންމެންހެން ވެސް ތިބީ ވަރަށް ވަރުބަލިވެ ގައިން ވަރުދޫވެފައި. ޔޫޝައު އަކީ ވެސް އެ ރަށުން ބޭރު މީހަކަށް ވާތީ، އެތަން އޮތް ގޮތް ނޭނގޭ އަދި އެހާ ޒުވާން ކުއްޖަކަށް ނެނގިދާނެ ހަދަންވީ ގޮތް ވެސް،" ޝައިނީ ވިދާޅުވި އެވެ.\n"އަޅުގަނޑުގެ ޅިޔަނު ވެސް އެއްގަމަށް އަރާފައި ހަމަ ދެމުނީ."\nރަށުގައި ގެސްޓް ހައުސްއެއް ހިންގަވަމުން އަންނަ ސިމްބެ ވިދާޅުވި ގޮތުގައި، ގެނބުނު ކުދިން ސަލާމަތް ކުރުމުގެ ތެރޭގައި އޭނާ ވެސް ސަލާމަތްވީ ހަމަ ކިރިޔާ އެވެ. ގަދަ އޮއިވަރުގައި ޖެހިފައި ތިބި ކުދިން ސަލާމަތުގެ އައްސޭރިއަށް، އެންމެ 100 ފޫޓާ ހަމައަށް ގެންދިއުން ވެސް އޭނާ ސިފަ ކުރެއްވީ އަމިއްލަ ފުރާނަ އަތްމައްޗަށް ލައިގެން އުޅެން ޖެހުން ކަހަލަ ކަމެއްގެ ގޮތުގަ އެވެ. ގެނބުނު ކުއްޖަކާ ހަވާލާ ދީ ސިމްބެ ވިދާޅުވި ގޮތުގައި އެއް ކުއްޖަކު ސަލާމަތް ކުރުމުގެ ތެރޭގައި "ތިމަންނާ ފެއިންޓް ވަނީއޭ" ޔޫޝައު ގޮވި ކަމަށް ވެ އެވެ.\n"މަރުގެ އެތިފަހަރެއް މިއީ،" އޭނާ ވިދާޅުވި އެވެ.\nސިމްބެ ވިދާޅުވި ގޮތުގައި ދެ ކުއްޖަކު ސަލާމަތް ކުރިއިރު އޭނާ ވެސް އޮތީ ވަރުދޫވެ، އެހެން މީހުންގެ އެހީ އަށް ބޭނުންވެފަ އެވެ.\nއެ ތަޖުރިބާ ކައުންސިލްގެ ރައީސް ވެސް ކުރެއްވި އެވެ. އޭނާ ވިދާޅުވީ އެ ހަތަރު ކުދިން ސަލާމަތް ކުރަން މޫދަށް އެރުނު އެހެން އެންމެން ވެސް އެ ވީ ވަރަށް ބޮޑު ގުރުބާނީއެއް ކަމަށެވެ.\n"އަޅުގަނޑު ކައިރީގައި ސިފައިންގެ މީހާ ބުނި ތިމަންނަގެ ފުރާނަ މި ސަލާމަތްވީ ގެނބުނު ކުއްޖާ ބަސް އަހައިގެން އޮތީމައޭ. އެހެން ނޫނީ ތިމަންނަ ސަލާމަތެއް ނުވީހޭ،" އަޒުހަރު ވިދާޅުވި އެވެ.\n"ގެނބިފައި ތިބޭ މީހުން ސަލާމަތް ކުރުމަކީ ވަރަށް ޓެކްނިކަލް ކަމެއް. ތަމްރީނު ހޯދައިގެން ނޫނީ ނުކުރެވޭނެ ކަމެއް. އެ ވަގުތުކޮޅަކީ ގޮތްތަކެއް ނިންމަން ވަގުތެއް ލިބޭ ކަމެއް ނޫން. ގެނބިފައި އޮންނަ މީހާ އޭނަ ސަލާމަތްވާން އުޅުމުގެ ތެރޭގައި ހެދޭ ގޯސްތައް ވެސް ވަރަށް ގިނަ. ނެގޭ ޑިޒިޝަންތައް ވެސް ވަރަށް ގޯސް ވެދާނެ،" އަޒުހަރު ވިދާޅުވި އެވެ.\nފުޅަދޫގެ ތާރީހުގައި ވެސް މިކަހަލަ ކަމެއް ހިނގައިދިޔަ މިއީ ފުރަތަމަ ފަހަރެވެ. މި ހާދިސާ އަށް ފަހު އެ ރަށަށް އޮތީ ވަރަށް ބޮޑު ހިމޭންކަމެއް ވެރިވެފަ އެވެ. ޒުވާން ޔޫޝައުގެ އާއިލާ އަށް ވެސް، އަދި ރަހުމަތްތެރިންނަށް ވެސް ވަނީ ވަރަށް ބޮޑަށް އަސަރުކޮށްފަ އެވެ. ހަމައެހެންމެ، އެ ކުދިން ސަލާމަތްކުރަން މޫދަށް އެރުނު ބައެއް މީހުންނަށް ވެސް ވަނީ ނަފުސާނީ ގޮތުން އަސަރު ކޮށްފަ އެވެ. ބައެއް މީހުންނަށް ކުރި އަސަރުން މި ވާހަކަތައް ދައްކަން ވެސް ބޭނުމެއް ނޫނެވެ.\n"ވަރަށް ހިތާމަވެރި ކަމެއް މިއީ. ވަރަށް ބޮޑު ހިތާމައެއް މި ލިބުނީ،" އަޒުހަރު ވިދާޅުވި އެވެ.\nގެނބުން ބ. ފުޅަދޫ\n25 ކޮމެންޓް, 155 ރިއެކްޝަންސް\nލައިފުބޯއީ ނެތަސް ސިނކުޑިއެއް އޮވޭދޯ ކޮންމެ މީހެއްގެވެސް!؟ ދެންކީއްވެ ފަތަންވެސް ނޭގޭބަޔަކު ފުންތަނަކަށްއެރުނީ؟ އެމީހުންގެސަބަބުންދޯ ޔޫޝަޢުނިޔާވީ؟ދައުވާވެސް ކުރަންޖެހޭ މީހެއްގެފުރާނަ ނަގާލުމުގައި އިހުމާލުވުމުގެދަޢުވާ، ޗުއްޓީހޭދަކޮށް މަޖާކުރިޔަސް އެކަންކުރަންވާނީ އެހެންމީހުންނަށް ދުއްޕާނަކަށް ނުވާހެން! އެންމެންވެސް އަމިއްލަ ޒިންމާއިންރެކި ކައުންސިލާ، ސަރުކާރާ ކުއްވެރިކުރުން މީ މިހާރު މިދިވެހި މުޖުތަމައުގެ ބަލިފައި، އަމިއްލަ ޒިންމައިން ރެކުން\nޢާއްމުކޮށް މޫދަށް އެރިއުޅޭ ސަރަހައްދުތަގައި ލައިފްބޯއި ނުވަތަ ކެނޯ އެއް ފަދަ އެއްޗެއް ބާއްވަންޖެހޭ. މިހާރު ކިތައް ފުރާނަ ގެއްލިއްޖެތޯ ސަލާމަތްތެރިކަމުގެ ފިޔަވަޅު ނާޅައިގެން. ރަށުކައުންސިލުން މިފަދަ އެއްޗެހި މޫދައްއެރޭ ސަރަހައްދުގައި ބެހެއްޓިދާނެ. ދިވެހިން މޫދަށް މާބޮޑަށް ފަރިތަވީމަ ވެސް، ސަލާމަތީކަންކަމަށް ފަރުވާކުޑަކުރެވޭ.\nމަައްސަލަޔަކީ އަސްލު މަސްސަލަ ދެނެގަނެވޭވަރު ތެއްކަމެއްވެސް ދިވެހިންގެ ސިކުނޑީގަ ނެތީމަ! ތިހަލަ ކަންމުގެ ޒިންމާ ގެސްޓުހައުއްސުން ނަގާކަންނުޖެހެހޭނެ ނިދާލަން ކޮޓަރި ވިއްކާފަ މޫދުއެރޭތާ ފާރަޔައް ތިބެން ޖެހެނީކޮން އުސޫލަކުންތޯ! ވަށަރައިގެން ކަނޑު އޮންނަ ގައުމެއްގަ އާބާދީގެ ބޮޑުބަޔަކައް ފަތަންނޭގުމަކީ ވަރައްބޮޑު ނާތަހުސީބުކަމެއް ކަމުގަދެކެން! ދިވެހި ގިނައަންޙެނުން މޫދުއެރެނީ އިސްކޮޅުޖެހާތާކު މޫދުގަ އުޅެވޭކަހަލަ ހެދުމަކާ އެކަކުނޫން!\nއެއްޗެއް ނުލައި ހުރެ ވެސް ފަތަން ނޭގޭ މީހަކު ގޮސް ފުންގަނޑަކަށް އެރިގަތީމަ ގެނބޭނެ.\nމިދައްކަނީ އަދި ގެސްޓް ހައުސެއްގެވާކަހަ ސޭފްޓީމެސަރ ހުންނާނެވަރު އަނަދާޒާކޮއްލަންއެބަޖެހޭ ، ދެންކޮބައިތޯ ރިސޯޓްތަކުން ގެބިގެންމަވާމީހުން މިލައިފްގާރޑުން ލައިގެންވެސް ކަންތައް ބަލަމުން ގެނަދާއިރުވެސް މިކަހަލަ ހާދިސާ ދިމާވޭ\nޔޫޝައު އަކީ ވަރަށްވެސް މަޖާ ރަނގަޅު ރައްޓެެއްސެއް، މަޖީދިއްޔާ ނިމުން ފަހުން އެހާވަރަށް ދިމާއެއްނުވޭ އެކަމު ދިމާވާ ފަހަރު ކޮންމެސް މަޖާ ވާހަކައެއް ފަށާނެ، ވަރަށް ހިތް ރަނގަޅު މީހެއް، ވަރަށް ދެރަވޭ ނަމަވެސް އޭނައަކީ ހަމަ ފަހުރުވެރި ބަތޮލެއް، މާތްﷲ ޔޫޝައުއަށް ސުވަރުގޭގެ ދާއިމީ ނިޢުމަތް ދެއްވާށި. އާމީން.\nއެމަރޖެންސީގައި ގެސްޓް ހައުސް ތަކުން މުހިންމު ރޯލެއް ކުޅެން ޖެހޭ,ލައިފް ސޭވިން އެކިއުޕް ވާންޖެހޭ, ފުރަތަމަ އެހީ ދެވެން ޖެހޭނެ , މިކަހަލަ ހާދިސާތައް ދިމާވަނީ އަޅަންޖެހޭ ވަރަށް ފިޔަވަޅު ނާޅާތީ , ކަމެއް ވާއިރަށ ސަރުކާރު ކުއްވެރި ނުކޮށް ފަރުދީ ޒިންމާ ވެސް އެބަޖެހޭ ނަގަން , ފުރާނައެއް ގެއްލިގެން ދިއުމަކީ ހިތާމަ ކުރަން ޖެހޭ ކަމެއް , މާތް ﷲ މަރުހޫމަށް ރަހުމަތް ލައްވާ ފާފަ ފުއްސަވާ އާއިލާއަށް ކެތްތެރިކަން ދެއްވާށި.\nސަރުކާރެއް އެބައޮތްތޯ މި ގައުމުގަ?\nމަބުނީ ޖެޓް ސުކީއެއް ތިޔަ ގެސްޓް ހައުސް ހިންގާ ފަރާތުން ތިޔަ ސަރަހައްދުގަ ބޭއްވުން ކިހިނެއް ވާނެހޭ.\nއަހަރެއްގެ ތެރޭގަ މިގޮތައް ގެބިގެން ކިތައްމީހުންގ ފުރާނަ ގެއްލިގެންްދޭތޯ! ކޮންމެރަށެއްގަ މޫދައްއެރޭ ސަރަހައްދެއް ކަނޑައަޅާ ވަށައިގެން ފެންސުޖަހާ ދިހަފޫޓުން ދިހަފޫޓުން ބޮއެެއަޅާފަ ބެހެއްޓުމުން މިކަމައްހައްލެއްލިބިގެންދާނެއެވެ!\nރާއްޖޭގައި މީ މިހާރު ޢާއްމުކަމެއް. ގައުމިގެ ލެވެލްގައި ހުރިހާރށެއްގެ ބީޗްގައި ރެސްކިޔު ފްލޯޓިން ރިންގް ބަގައްޓަން ސަރުކާރުން އަންގާކށް ނުވޭތަ؟


Surprise Thakaa Eku Apple In Haassa Noosveringe Bahdhaluvumeh Baavvany - Vaguthu\nސަޕްރައިޒް ތަކާއި އެކު އެޕަލްއިން ޚާއްސަ ނޫސްވެރިންގެ ބައްދަލުވުމެއް ބާއްވަނީ\nދުނިޔޭގެ މަޝްހޫރު ފޯން ކުންފުނި ކަމަށްވާ އެޕަލްއިން މިއަންނަ ހަފްތާގައި ޚާއްސަ ނޫސްކޮންފަރެންސްއެއް ބޭއްވުމަށް ހަމަޖެހިފައިވާ ކަމަށް ޓެކް ސައިޓްތަކުން ހާމަކޮށްފިއެވެ.\nޓެކް ނޫސްތަކުން ރިޕޯޓްކޮށްފައިވާ ގޮތުގައި މިނޫސްކޮންފަރެންސްގައި އެޕަލްގެ އައު އުފެއްދުންތަކެއް ނެރުމަށްވަނީ ހަމަޖެހިފައެވެ. ޔުރޭސިއަން އެކޮނިމިކް ކައުންސިލް އާއި ހަވާލާދީ ފްރާންސްގެ ސައިޓްއެއް ކަމަށްވާ ކޮންސޮމިކްއިން ބުނެފައިވަނީ މިފަހަރު އެޕަލްއިންދަނީ ތިން މެކް ބުކްއެއް ނެރުމަށް ތައްޔާރުވަމުން ކަމަށާއި އަދި އައިޕެޑް ޕްރޯ ވެސް ނެރުމަށް ހަމަޖެހިފައިވާ ހަމަށެވެ.\nމީގެ ކުރިންވެސް އެޕަލްގެ އުފެއްދުންތައް ނެރުމުގެ ކުރިން އޭގެ މައުލޫމާތުތައް ފަޅާއަރުވާލާ މިސައިޓްގައި ބުނެފައިވަނީ މިފަހަރުގެ މެކްބުކްތައް ތަފާތުވާނެ ކަމަށާއި އަދި މެކް ބުކް ޕްރޯ އަދި މެކް ބުކް އެއަރގެ ސީރީސް އެއްވެސް ނެރުމަށް ހަމަޖެހިފައިވާ ކަމަށެވެ. އަދި މިފަހަރުގެ މެކް ބުކް ގެ އަގުތައް ކުރީ ފަހަރު ތަކާ އަޅާ ބަލާއިރު އަގުހެޔޮ ވާނެ ކަމަށްވެސް މިސައިޓްގައި ބުނެފައިވެއެވެ.\nއެޕަލްއިން މި މަހު ވަނީ އެ ކުންފުނިން ނެރޭ އައިފޯންގެ އިތުރު ތިން ސީރީސްއެއް ވަނީ ނެރެފައެވެ. މިގޮތުން ނެރެފައިވަނީ އައިފޯން އެކްސް އެސް، އައިފޯން އެކްސް އެސް މެކްސް، އަދި އަގު ހެޔޮ ފޯންއެއް ކަމަށްވާ އައިފޯން އެކްސް އާރއެވެ. ބެލެވޭ ގޮތުގަައި އެޕަލްއިން މިފަހަރު އަގު ހެޔޮ މެކްބުކްއެއް ވެސް ނެރޭނެއެވެ.


ކަޝްމީރުގެ ދުސްތޫރީ އިމްތިޔާޒު އަނބުރާ ހޯދަން ކަޝްމީރުގެ ހުރިހާ ޕާޓީއެއް އެއްގަލަކަށް\nއައިޝަތު ހަނާ 16 އޮކްޓޯބަރު 2020 16:38\nކަޝްމީރުގެ ސިޔާސީ ޕާޓީތަކުން އެކުލަވައިލި އިއްތިހާދާ ގުޅޭ މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުން\nއިންޑިޔާގެ ޤާނޫނު އަސާސީން ކަޝްމީރަށް ދީފައިވާ ޚާއްޞަ އިމްތިޔާޒުތައް އަނބުރާ ހޯދަން އެ ސަރަހައްދުގެ މައިގަނޑު ހުރިހާ ސިޔާސީ ޕާޓީތަކުން އިއްތިހާދެއް ހަދައި އެކަން އިއުލާނުކޮށްފިއެވެ.\nމި އިއްތިހާދު އުފައްދާފައިވަނީ އިންޑިޔާއިން ކަޝްމީރަށް ޤާނޫނު އަސާސީގައި ލިބިފައިވާ އިމްތިޔާޒުތައް އަތުލުމަށްފަހު ހައްޔަރުކުރި އެ ސަރަހައްދުގެ ލީޑަރުންގެ ތެރެއިން އެންމެ ފަހު ލީޑަރު ދޫކޮށްލިތާ ކުޑަ ދުވަސްކޮޅެއް ފަހުންނެވެ.\nމި އިއްތިހާދު އިއުލާނުކުރައްވަމުން ކަޝްމީރުގެ ކުރީގެ ޗީފް މިނިސްޓަރު ފާރޫޤު ޢަބްދުﷲ ވިދާޅުވީ، ކަޝްމީރުގެ ހަނގުރާމައަކީ ދުސްތޫރީ ހަނގުރާމައެއް ކަމުގައެވެ. އަދި 2019 ވަނަ އަހަރުގެ އޯގަސްޓު މަހުގެ5ވަނަ ދުވަހުގެ ކުރިން ކަޝްމީރު ރައްޔިތުންނަށް ލިބިފައިވި ދުސްތޫރީ ޙައްޤުތައް އަނބުރާ އިއާދަކޮށްދިނުމަށް އިންޑިޔާ ސަރުކާރުގެ ކިބައިން އެދޭ ކަމުގައިވެސް އޭނާ ވިދާޅުވިއެވެ.\nކަޝްމީރުގެ ސިޔާސީ ޕާޓީތަކުން އުފެއްދި އިއްތިޙާދުގައި ހިމެނެނީ ނޭޝަނަލް ކޮންފަރެންސްއާއި ދަ ޕީޕަލްސް ޑިމޮކްރެޓިކް ޕާޓީއާއި ދަ ޕީޕަލްސް ކޮންފަރެންސްއާއި ދަ އަވާމީ ނޭޝަނަލް ކޮންފަރެންސްއާއި ދަ ކޮމިއުނިސްޓު ޕާޓީ އޮފް އިންޑިޔާއެވެ. މި އިއްތިހާދު އިއުލާނުކުރި ރަސްމިއްޔާތު ބާއްވާފައިވަނީ ކަޝްމީރުގެ މައި ޝަހަރު ކަމުގައިވާ ސްރިނަގަރު ޝަހަރުގައި ހުންނަ ފާރޫޤު ޢަބްދުﷲގެ ގެކޮޅުގައެވެ.\nއަންގާރަދުވަހުގައި އިންޑިޔާ ސަރުކާރުންވަނީ 14 މަސްދުވަސް ބަންދުގައި ބެހެއްޓުމަށްފަހު ކަޝްމީރުގެ ކުރީގެ ޗީފް މިނިސްޓަރު މެހެބޫބާ މުފްތީ ބަންދުން ދޫކުރަން ނިންމާފައެވެ. އޭނާ ބަންދުން ދޫކޮށްލުމާއެކު ކަޝްމީރުގެ ދުސްތޫރީ އިމްތިޔާޒުތައް އަނބުރައި ރުޖޫޢަކުރުމަށް ޚާއްޞަ ކެމްޕޭނެއް ފެށުމަށް ކަޝްމީރުގެ ސިޔާސީ ޕާޓީތަކުންވަނީ ގޮވާލާފައެވެ.\nފާއިތުވި އަހަރު ތެރޭގައި އިންޑިޔާގެ ބޮޑުވަޒީރު ނަރެންދުރަ މޯދީގެ ސަރުކާރުންވަނީ މުސްލިމުންގެ އަޣުލަބިއްޔަތު އޮންނަ ޖަމްމު-ކަޝްމީރުގެ އިމްތިޔާޒުތައް އަތުލާފައެވެ. އަދި އެ ސަރަހައްދުގެ ސިޔާސީ ވެރިން ހައްޔަރުކޮށް، އެ ނިންމުމާ ދެކޮޅަށް އިހުތިޖާޖުކުރި އެތައް ހާސް ބަޔަކުވެސް ހައްޔަރުކޮށްފައެވެ.\nކަޝްމީރު ސިޔާދަތު ޤާނޫނު އަސާސީ އިންޑިޔާ\nSeptember 12, 2019 20:10:59\nކަޝްމީރު އަނިޔާވެރި ޙިޞާރެއްގައި މަހަކަށްވުރެ ގިނަ ދުވަސް\nJuly 28, 2020 23:03:01\nކަޝްމީރުގެ ބިންތައް އިންޑިޔާގެ ސަލާމަތީ ބާރުތަކަށް ފަސޭހައިން ވެރިކުރެވޭ ގޮތް ހަދައިފި\nSeptember 04, 2019 12:40:08\n"އެންމެ ފުރަތަމަ އިންޑިއާ" ސިޔާސަތު ތަންފީޒު ކުރައްވާތީ މޯދީ ގެ ޝުކުރު ރައީސް ސޯލިހަށް


Mufti menk anekkaa ves Raajje ah | Mihaaru\nރާއްޖެއަށް އެންމެ ފަހުން ކުރެއްވި ދަތުރުގައި މުފްތީ މެންކް ވާހަކަ ދައްކަވަނީ: އަންނަ މަހުގެ ތެރޭގައި އޭނާ ރާއްޖެ އައުމަށް ވަނީ ހަމަޖެހިފައި-- ފޮޓޯ: އިބްރާހިމް އަޝްވާގް\nމުފްތީ މެންކް އަނެއްކާ ވެސް ރާއްޖެއަށް\n17 އޮކްޓޯބަރ 2016 - 12:22 15 comments\nއިސްލާމިކް މިނިސްޓްރީން ކުރިއަށް ގެންދިޔަ "ދަ މެސެޖް" ޕްރޮގްރާމުގެ ދަށުން ވެސް މުފްތީ މެންކް ވަނީ މިދިޔަ އަހަރު ރާއްޖެ ވަޑައިގެން، ދަރުސް ދެއްވާފަ އެވެ.\nމި ފަހަރު އޭނާ މި ގެންނަވަނީ ރާއްޖޭގައި ދީނީ ހޭލުންތެރިކަން އިތުރު ކުރުމަށް މަސައްކަތް ކުރާ "ޖަމިއްޔަތު ރަހުމާ" ކިޔާ އަމިއްލަ ޖަމިއްޔާއަކުންނެވެ.\nއެ ޖަމިއްޔާއިން ބުނިގޮތުގައި "އިލްމް ޓޯކް"ގެ ނަމުގައި ބާއްވާ އެ ހަރަކާތުގައި ދަރުސް ދެއްވުމަށް އަންނަ މަހުގެ ތެރޭގައި މެންކް ރާއްޖެ ވަޑައިގަންނަވާނެ އެވެ. އެކަމަކު ދަރުސް ބާއްވާ ދުވަހެއް އެތަނަކުން އަދި އިއުލާނެއް ނުކުރެ އެވެ.\nގައުމީ ޔުނިވަސިޓީގެ ދަރިވަރުންގެ ޖަމިއްޔާ އާއި އިސްލާމިކް ޔުނިވަސިޓީ ގުޅިގެން، އިސްލާމީ މަރުކަޒުގައި ބާއްވާ މި ދަރުސްގައި މެންކް ވާހަކަދެއްކުމަށް ހަމަޖެހިފައިވަނީ އެއް މުސްލިމެއްގެ މައްޗަށް އަނެއް މުސްލިމަކަށް ލިބިގެންވާ ހައްގުތަކާ ގުޅޭގޮތުންނެވެ.\nދުނިޔޭގެ އެކި ގައުމުތަކަށް ދަތުރުކުރައްވައި، އިސްލާމް ދީނާއި ދީނީ ކަންކަމާ ގުޅޭގޮތުން ދަރުސް ދެއްވަމުން އަންނަ މުފްތީ އަކީ އޭނާ އުފަން، ޒިންބާބުވޭގެ ފަތުވާ ޑިޕާޓްމެންޓްގެ ހެޑެވެ. އަދި އޭނާ ވަނީ މި ރޮނގުން ދުނިޔޭގެ ބޮޑު މަޝްހޫރު ކަމެއް ހޯއްދަވާފަ އެވެ.\nމިދިޔަ އަހަރު މުފްތީ މެންކް ރާއްޖޭގައި ދެއްވި ދަރުސްއަށް ބޮޑު ތަރުހީބެއް ލިބުނު އިރު މުޖުތަމައުގައި ހުރި ތަފާތު މައްސަލަތަކާ ގުޅޭގޮތުން އޭނާ ވާހަކަ ދެއްކެވި އެވެ.\nމެންކްގެ އިތުރުން ދުނިޔޭގެ އެހެން މަޝްހޫރު އިލްމުވެރިން ވެސް މި ޕްރޮގްރާމްގެ ދަށުން ރާއްޖެ ގެންނެވުމަށް މަސައްކަތް ކުރަމުން އަންނަ ކަމަށް ޖަމިއްޔަތު ރަހުމާއިން ބުންޏެވެ.\nއެ ޖަމިއްޔާއިން މިދިޔަ އަހަރު ވެސް މި ޕްރޮގްރާމް ކުރިއަށް ގެންދިޔައިރު، ދުނިޔޭގެ މަޝްހޫރު 15 އިލްމުވެރިއަކު ދަރުސް ދެއްވުމަށް ރާއްޖެ ވަޑައިގެންނެވި އެވެ.\nއިތުރު ލިޔުންތައް ދީން ދީނީ ދަރުސް


Saudi University ehge scholarship thakakah hulhuvaalaifi | Mihaaru\nއެމްއެންޔޫން މިިދިޔަ އޭޕްރީލް މަހު ބޭއްވި ދަސްވެނިވުމުގައި ބައިވެރިވި ބައެއް ދަރިވަރުންތަކެއް.-- ފޮޓޯ: ރައީސް އޮފީސް\n16 ޖުލައި 2019 - 12:322comments\nއަލީ ޒާހިރު ވިދާޅުވި ގޮތުގައި، ސްކޮލަޝިޕް ދޭނެ އަދަދެއް އަދި އެ ޔުނިވާސިޓީއަކުން ނާންގަ އެވެ.\n"އެ ޔުނިވާސިޓީގެ އެކަންތަކާ ބެހޭ ޑީން މިކޮޅަށް ވަޑައިގެން، ދެ ފަރާތުން ގުޅިގެން އިންޓަވިއުކުރަން ހަމަޖައްސާފައިވަނީ. އެއަށްފަހު ދަރިވަރުން ހޮވާނީ،" އަލީ ޒާހިރު ވިދާޅުވި އެވެ.\nކޯސްތަކަށް ހޮވޭ ކޮންމެ ދަރިވަރަކުު ވެސް ފުރަތަމަ އަހަރުގައި އަރަބި ބަސް ކިޔަވާނެ އެވެ. އެހެންވެ ކޯހަށް އެދޭ އިރު އަރަބި ބަސް އެނގުމަކީ ޝަރުތެއް ނޫނެވެ.\nއިތުރު ލިޔުންތައް ދިވެހި ގައުމީ ޔުނިވަސިޓީ ސްކޮލަޝިޕް މަތީ ތައުލީމު ރާއްޖެ-ސައުދީ\nއެމްއެންޔޫގެ ސްކޮލަޝިޕް 21 ދަރިވަރަކަށް ދީފި


Pickles: Zamaanee raha thakaaeku keumakah insaafukohllan dhaan evvana!\nޕިކަލްސް : ޒަމާނީ ރަހަތަކާއެކު ކެއުމަކަށް އިންސާފުކޮށްލަން ދާން އެއްވަނަ!\nޕިކަލްސް އިން މުޅިން އާ ރަހަތައް މިހާރު ލިބެން ހުންނާނެ\nކޮންމެ ހޯމަ އަދި ބުރާސްފަތި ދުވަހެއްގައި ލަންޗް ބުފޭ އިންނާނެ\nކ. މާލެ |6އޮކްޓޯބަރ 2019 | އާދީއްތަ 16:15 | 6,064\nޕިކަލްސް ރެސްޓޯރެންޓް - ފޭސްބުކް\nދިވެހިންނަކީ އަބަދުވެސް ތަފާތު ކާއެއްޗެހި ކެއުމަށް ލޯބިކުރާ ބައެކެވެ. ނަން މަޝްހޫރު ރެސްޓޯރެންޓްތަކަށް ބަލައިލިޔަސް އެކަން ވަރަށް ރަނގަޅަށް ސާބިތުވެއެވެ. ގޭގައި މީރު އެއްޗެއް ތައްޔާރުކޮށްފައި ހުއްޓަސް ބޭރުން ރެސްޓޯރެންޓްތަކުން އެއަށްވުރެއް ރަހަ މީރު އެއްޗެއް ކައި ނުލައެއް ހިތްހަމައެއް ނުޖެހެއެވެ. އޮފީސް ބްރޭކް ގަޑިތަކުގައި ވެސް ރެސްޓޯރެންޓްތައް ދަނީ ފުރި ބާރުވެގެންނެވެ.\nމި ފަހަކަށް އައިސް ދިވެހިންގެ މެދުގައި އެންމެ މަގުބޫލު ރެސްޓޯރެންޓަކަށް ވެފައިވަނީ ޕިކަލްސް ރެސްޓޯރެންޓެވެ. މަޖީދީ މަގުގައި އިންނަ އަރަބިއްޔާ ފްލެޓް (މާލެ ގްރޭންޑް)ގައި އިންނަ އެ ތަނުން ރަހަތައް ބަލާލުމަށްފަހު ފީޑްބެކްތައް ސޯޝަލް މީޑިއާގައި ހިއްސާ ކުރަމުން އަންނަ މީހުންގެ ޢަދަދު ދުވަހެއް ދުވަހަކަށް އަންނަނީ އިތުރު ވަމުންނެވެ.\nއެންމެ ފުރަތަމަ އެތަނުގެ ކެއުންތަކަށް އިންސާފުކުރުމަށްފަހު ތަޖުރިބާ ސޯޝަލް މީޑިއާގައި އާންމުކުރާތަން ފެންނަން ފެށީ ދިވެހި ފަންނާނުންގެ އެކި އެކި ޕޯސްޓްތަކުންނެވެ. ނަމަވެސް މިހާރު ގިނަ ދިވެހިން އަންނަނީ އެތަނުގެ ތަޖުރިބާ ޙިއްސާކުރަމުންނެވެ.\nއަޅުގަނޑު ވެސް އެތަނުން ބައެއް ކާއެއްޗެހީގެ ރަހަތައް ތަޖުރިބާ ކޮށްލައިފީމެވެ. ތަނުގެ ހިތްފަސޭހަކަމާއެކު ޒަމާނީ ރަހަތައް ރަހަ ބަލާލީ ހިތްހަމަޖެހި އިނދެއެވެ. ހަޤީގަތުގައި ވެސް ޕިކަލްސްގައި ކާއެއްޗެހި އަދި ބުއިންތަކުގެ ރަހަވެސް ވަރަށް ފުރިހަމައެވެ.\nފާހަގަކޮށްލެވޭ އަނެއްކަމަކީ ދުވަހެއް ދުވަހަކަށް ޕިކަލްސްގެ މެނޫއަށް ތަފާތު އާ ކާއެއްޗެހި އިތުރުވާ ކަމެވެ. ދިވެހިން ކާހިތްވާ އަދި ޞިއްޙަތަށް ފައިދާ ހުރި ގިނަ އެއްޗެހި އެތަނުން މިހާރު ލިބެން އެބަހުއްޓެވެ.\nކައި ނިންމާލުމަށްފަހު އެތަނުގެ މާރކެޓިން މެނޭޖަރު މުހައްމަދު ފައިސަލް އާ ބައްދަލުކޮށްލީ ތަނުގެ ވިޔަފާރިއާ އެތަނަށް އޮންނަ ޑިމާންޑްތަކާ ބެހޭގޮތުން ވާހަކަދައްކާލާށެވެ. ދިވެހިންނަށް އާ މޫނަކަށް ނުވާނެ ފިލްމީ ތަރި ފައިސަލް ބުނީ ދުވަހެއް ދުވަހަކަށް ޕިކަލްސް އަށް ވަންނަ ކަސްޓަމަރުން އިތުރު ވަމުން އަންނަކަމަށެވެ. އަދި އެތަނުގެ ބައެއް ޚާއްޞަ ކެއުންތައް ވަރަށް ބޮޑަށް ވެސް ދިވެހިންގެ ތެރޭގައި މިހާރު ވައިގަ ހިފާލާފައިވާ ކަމަށް އޭނާ ބުންޏެވެ\nއޭގެ އިތުރުން އޭނާ ވަނީ އެތަނުގެ އެންމެ މަޝްހޫރު ކެއުންތަކާއި އަދި މުޅިން އާ ރަހަތަކުގެ ވާހަކަތައް ވެސް ހިއްސާކޮށްފައެވެ.\n"ޕިކަލްސްގެ ޝަވަރުމާ މިހާރު އެންމެންނަށް ވެސް ވަރަށް ކަމުދޭ.. ޝަވަރްމާގެ ބީފް، ވިކަން، މިކްސް ޝަވަރްމާ، ތަންދޫރީ ޗިކަން އަދި ޗިލީ ޗިކަން މިހާރު މިކޮޅުން ލިބޭނެ" ފައިސަލް ބުންޏެވެ.\nފައިސަލް އިތުރަށް ބުނީ، ގިނަ ބައެއްގެ އެދުމާއި އެކު މިހާރު އެކަކަކަށް ކެވޭ ގޮތަށް ޝަވަރުމާ ޕްލެޓާ ތައާރަފް ކޮށްފައިވާ ކަމަށެވެ. އޭގެ އިތުރަށް ޕިކަލްސް އިން ލިބެން ހުންނަ ހޮޓް ޕޮޓްގެ ރަހަތަކާއި، ތާލީ ބިރިޔާނީ އަދި ބަޓަރ ޗިކަންއަކީ އެތަނުގެ ވަރަށް ފާސްޓް މޫވިން ފުޑް ތަކެއް ކަން ފައިސަލް ފާހަގަކުރިއެވެ.\nފައިސަލް ބުނީ ޕިކަލްސް އިން ލަންޗް ބުފޭ ކޮންމެ ހޯމަ އަދި ބުރާސްފަތި ދުވަހެއްގައި ލިބެން ހުންނައިރު ތަނުގެ ވިޔަފާރިވެސް ވަރަށް ރަނގަޅު ކަމަށް އޭނާ ބުންޏެވެ.\n"އަޅުގަނޑަށް ހީވަނީ އޮފީސްތަކުގެ ބޭފުޅުންނަށް ވެސް ވަރަށް ކަމުދާނެހެން ލަންޗް ބުފޭ" ފައިސަލް ބުންޏެވެ.\nޙަޤީގަތުގައި ވެސް ޕިކަލްސް ވަރަށް "ސަޅި"އެވެ. ހިތްގައިމު އަދި ހަމަހިމޭން މާޙައުލެއްގައި އިނދެ މި ޒަމާނުގެ ކެއުންތަކަށް އިންސާފުކޮށްލަން ދާން ޕިކަލްސް މިއީ ހަމަ އެއްވަނައިގެ ތަނެކެވެ.


ރާއްޖެ - ނޫސްވެރިންގެ ޝަރީއަތް\nވިސްނުން ހުރީ މި މަހުގެ ތެރޭގައި ވިސާމްގެ ޝަރީއަތް ނިންމާލަން: ގާޒީ\nމިމަހުގެ ތެރޭގައި ނިންމާލުމަށް ވިސްނުން ހުރި\nމުޒާހަރާ ކުރި ސަރަހައްދު ބެރިކޭޑް ޖަހާ ބަންދުކޮށްފައިނުވޭ\nމިމަހުގެ 31 ވަނަ ދުވަހު ވީޑިއޯ އަށް ވާހަކަ ދައްކާނެ\nކ. މާލެ 19 ޖެނުއަރީ 2017 | ބުރާސްފަތި 00:25 1,729\nވިސާމް: އަނެއް މައްސަލައިގައި ވިސާމުގެ މައްޗަށް މިމަހުގެ 24 ވަނަ ދުވަހު ހުކުމްކުރާނެ - މުހައްމަދު ޝަރުހާން\nފުލުހުންގެ ދައުރަށް ހުރަސް އެޅި ކަމަށް ބުނެ ރާއްޖެޓީވީގެ ނޫސްވެރިޔާ މުހައްމަދު ވިސާމްގެ މައްޗަށް އުފުލާފައިވާ ދައުވާއާ ގުޅިގެން ހިންގާ ޝަރީއަތް މިމަހުގެ ތެރޭގައި ނިންމާލަން ވިސްނުން ގެންގުޅުއްވި ކަމަށް މައްސަލަ ބައްލަވާ ގާޒީ އަހުމަދު ޝަކީލް ވިދާޅުވެއްޖެ އެވެ.\nވިސާމުގެ ޝަރީއަތުގައި ހެކި ބަސް ނެގުމަށް ބުދަ ދުވަހު ބޭއްވި އަޑުއެހުމުގައި ގާޒީ ޝަކީލް ވިދާޅުވީ މައްސަލަ މިމަހުގެ ތެރޭގައި ނިންމާލުމަށް ވިސްނުން ގެންގުޅުއްވި ކަމަށެވެ.\nގާޒީ ޝަކީލް އެގޮތަށް ވިދާޅުވީ، ވިސާމާ ދެކޮޅަށް ދައުލަތުން ހުށަހަޅާފައިވާ ޝަފައީ ހެކިންނާއި ދައުވާ އިން ދިފާއުވުމަށް ވިސާމުގެ ފަރާތުން ހުށަހަޅާފައިވާ ހެކީންގެ ހެކި ބަސް ނަގާ ނިންމާލުމަށް ފަހު، ޚުލާސާ ބަޔާން ހުށަހަޅަން ތައްޔާރުތޯ ގާޒީ ސުވާލުކުރެއްވުމުން ދައުލަތުން ދިން ޖަވާބާ ގުޅިގެންނެވެ.\nދައުލަތުގެ ވަކީލު ވިދާޅުވީ ދައުލަތުން ހެކީގެ ގޮތުގައި ހުށަހަޅާފައިވާ ވީޑިއޯއާ ގުޅޭ ގޮތުން ވާހަކަ ދެއްކުމަށް ފުރުސަތެއް ބޭނުންވާ ކަމަށެވެ. ވީޑިއޯ ގުޅޭ ގޮތުން ވާހަކަ ދެއްކުމުގެ ފުރުސަތަކަށް ދައުލަތުން އެދުމުން، ގާޒީ ޝަކީލް ވަނީ މިމަހުގެ 31 ވަނަ ދުވަހުގެ ހެނދުނު 11:00 ގައި އެކަމަށް އަޑުއެހުމެއް ތާވަލުކުރައްވާފަ އެވެ.\nބުދަ ދުވަހުގެ އަޑުއެހުމުގައި ވިސާމާ ދެކޮޅަށް ހެކި ބަސް ދީފައިވަނީ ދައުލަތުން ހުށަހެޅި ދެ ފުލުހުންގެ ތެރެއިން އެސްއޯގައި މަސައްކަތްކުރާ ހުސެއިން ފަހުމީ އެވެ. ފަހުމީ ބުނީ 2015 ވަނަ އަހަރުގެ މާޗް 25 ވަނަ ދުވަހު މުޒާހަރާ ކުރި ސަރަަހައްދުން ވިސާމް ހައްޔަރުކުރީ ބަންދުކޮށްފައިވާ ސަރަހައްދަށް ވަންނަން އުޅުމުން ކަމަށެވެ. އަދި އެކަން ކުރީ ރާއްޖެޓީވީގެ ކެމެރާމަން އާދަމް ޒަރީރު ހައްޔަރުކުރުމުން، ޒަރީރު ހައްޔަރުކުރީ ކީއްވެތޯ ސުވާލުކުރަމުން ގޮސް ކަމަށް ވެސް އޭނާ ބުންޏެވެ.\nވިސާމުގެ ދިފާއުގައި ހެކި ބަސް ދެމުން ޒަރީރު ބުނީ މުޒާހަރާ ކުރި ސަރަހައްދު ބެރިކޭޑް ޖަހާ ބަންދުކޮށްފައިނުވާ ކަމަށެެވެ. ޒަރީރު ބުނީ، އޭނާ ހައްޔަރުކުރަން އުޅުމުން އެކަމާ ވިސާމު ސުވާލުކުރި ކަމަށާއި ހަމަ އެވަގުތު ހަޑިހުތުރު ބަހުން ވިސާމް ހައްޔަރުކުރުމަށް ފުލުހުންގެ ތެރެއިން ބުނި ކަމަށެވެ.\nވިސާމުގެ ދިފާއުގައި ހެކިބަސް ދެމުން މިނިވަން97 ރޭޑިއޯގެ ރިޕޯޓަރު އަހުމަދު އަންވަރު ވެސް ބުނީ އެ ސަރަހައްދު ބެރިކޭޑް ޖަހާ ބަންދުކޮށްފައިނުވާ ކަމަށެވެ. އަދި ޒަރީރު ހައްޔުރުކުރީ ކީއްވެތޯ ސުވާލުކުރުމުން، ހަޑިހުތުރު ބަހުން މުއާމަލާތްކޮށް ވިސާމު ހައްޔަރުކުރި ކަމަށް އޭނާ ވެސް ބުންޏެވެ.\nއެމްއެމްއޭ ސަރަހައްދުގައި ކުރި އެ މުޒާހަރާގެ ޖަޑިބެއްގެ ގޮތުގައި ހަރަކާތްތެރިވެވަޑައިގެންނެވި ހެންވޭރު ދުކުނު ދާއިރާގެ މެމްބަރު މުހައްމަދު އަބްދުލް ކަރީމް (ރުކުމާ) ވެސް ހެކި ބަސް ދެމުން ވިދާޅުވީ އެ ސަރަހައްދުގައި ބެރިކޭޑް ޖަހާ ބަންދުކޮށްފައިނުވާ ކަމަށެވެ. އަދި ވިސާމު މަސައްކަޔް ކުރަމުންދިޔައީ ނޫސްވެރިއެއްގެ ހައިސިއްޔަތުން އެތަނުގައި ތިބި އެހެން ނޫސްވެރިން ވެސް ހަރަކާތްތެރިވި ގޮތަށް ކަމަށް އޭނާ ވިދާޅުވި އެވެ.\nފުލުހުންގެ ދައުރަސް ހުރަސް އެޅުމަސް ގަދަ ހަދައި ނުކިޔަމަންތެރިކަން ދެއްކުމަށް ވިސާމް އެއްވެސް ކަމެއް ކޮށްފައިނުވާ ކަމަށް ތަކުރާރުކޮށް ރުކުމާ ވިދާޅުވި އެވެ.\nފުލުހުންގެ ދައުރަށް ހުރަސް އެޅި ކަމަށް ބުނާ މައްސަލައިގައި ވީޑިއޯއާ މެދު ވާހަކަ ދެއްކުން ކުރިއަށް އޮތްއިރު، ގާނޫނު ތަންފީޒްކުރާ މުވައްޒަފެއްގެ މަސައްކަތަށް ގަސްދުގައި ހުރަސް އެޅި ކަމަށް ބުނެ ވިސާމާއި ރާއްޖެޓީވީގެ ނޫސްވެރިޔާ ލީވާން އަލީ ނާސިރުގެ މައްޗަށް އުފުލި ދައުވާ ސާބިތުވާ ކަމަށް މިދިޔަ ޑިސެމްބަރު މަހު ކޯޓުން ވަނީ ކަނޑައަޅާފަ އެވެ. އެ މައްސަލައިގެ ހުކުމް އިއްވުން މިމަހުގެ 24 ވަނަ ދުވަހަށް ވަނީ ތާވަލުކޮށްފަ އެވެ.\nމީގެ އިތުރުން ރާއްޖެޓީވީގެ ކެމަރާމަން އާދަމް ޒަރީރުގެ މައްޗަށް ކޮށްފައިވާ ދައުވާގެ ޝަރީއަތުގައި ހުކުމް ކުރުން ފެބްރުއަރީ 27 ވަނަ ދުވަހަށް ވަނީ ތާވަލުކޮށްފަ އެވެ. އަދި ރާއްޖެޓީވީގެ ސީއޯއޯ ހުސެއިން ފިޔާޒް މޫސާގެ މައްޗަށް ހިންގާ ޝަރީއަތުގެ އަޑުއެހުމެއް މިމަހުގެ 29 ވަނަ ދުވަހަށް ވަނީ ތާވަލުކޮށްފަ އެވެ.


ފަންވަތް | ތާޒާ ޚަބަރާއި މައުލޫމާތު\nޖޫން 4, 2010 by Fanvaiy\nފުވައްމުލަކުގައި އެޅުމަށް ހަމަޖެހިފައިވާ އެއަރޕޯރޓްގެ މަސައްކަތް އަމަލީގޮތުން އިއްޔެ ފަށައިފިއެވެ.މިގޮތުން އިއްޔެ ފައްޓަވާފައިވަނީ ބިން ސާފުކުރުމުގެ މަސައްކަތެވެ.\nއެއަރޕޯރޓް އެޅުމުގެ ޕްރޮޖެކްޓާއި ހަވާލުވެފައިވާ ޕްލެޓީނިއަމް ހޯލްޑިންގްސް އިން މައުލޫމާތު ދޭގޮތުގައި ބިން ސާފް ކުރުމުގެ މަސައްކަތް ހަވާލުކޮށްފައިވާ ފުވައްމުލަކުގެ ކުންފުނިން މަސައްކަތް ޑިސެމްބަރ މަހުގެ ކުރިން ނިންމާނެއެވެ،\nބިން ސާފްކޮށް ނިމުނުހާ އަވަހަކަށް އެއަރޕޯރޓް އެޅުމުގެ މަސައްކަތް މި ޕްރޮޖެކްޓްގެ މެއިން ކޮންޓްރެކްޓަރ އައިމާ ކޮންސްޓްރަކްޝަންސް އިން ފަށާނެއެވެ.\nއައިމާ އިން މައުލޫމާތު ދޭ ގޮތުގައި މަސައްކަތް ރޭވިފައިވާ ގޮތަށް ކުރިޔަށް ގެންދެވިއްޖެނަމަ އަންނަ އަހަރުގެ ޖޫންމަހު އެއރޕޯރޓްގެ މަސައްކަތް ނިމި އެއަރޕޯރޓް ބޭނުން ކުރަން ފެށޭނެއެވެ.\nފުވައްމުލަކު އެއރޕޯރޓްގައި ޖެއްސޭނެ އެންމެ ބޮޑު ސައިޒްގެ މަތިންދާ ބޯޓަކީ 38 މީހުންގެ ޖާގައިގެ ޑޭޝް 8 ކަމަށް ސިވިލްއޭވިއޭޝަނުން ވަނީ ހާމަ ކުރައްވާފައެވެ.\nމިއެއަރޕޯރޓަކީ ފުވައްމުލަކު ރައްޔިތުންގެ ވިންދާއި ގުޅިފައިވާ ކަމެއްކަމުން މި މަސައްކތަށް ފުވައްމުލަކު ރައްޔިތުންގެ ފުރިހމަ ތާއީދު ލިބެއެވެ\nދިރާގުން އަނެއްކާވެސް ފާޑެއްގެ ޕްރޮގްރާމެއް ފަށައިގެން ރާއްޖޭގެ ރައްޔިތުން ފެލަނީއެވެ.\nއެގޮތުން މިފަހަރު ކެމްޕޭން ޖައްސައިގެން އުޅެނީ ފާޑެއްގެ މޮޑަމެއް ގެނެސްގެން އެ ވިއްކުމުގައެވެ،މި ބުނާ މޮޑަމް ވިއްކަނީ ދިރާގު ޓަޗް ނެޓް ގެ ނަމުގައެވެ.މީގެ ފެންވަރަކީ ދޫނިދޫ އަށްވެސް ރަގަޅަށް ސިގުނަލެއް ނުލިބޭކަމެވެ.\nދިރާގުން މި ގޮތަށް އެތަށް ފަހަރަކު ދިވެހި ރައްޔިތުން ފެލާ ނިކަމެތި ކޮއްފިއެވެ.ދިރާގަށް މިހާރު އެހާ ފަސޭހައިން ދިވެހި ރައްޔިތުން ނުފެލެނީ މިތާގައި ވަތަނިއްޔާ މި ޚިދުމަށްތައް ދޭތީއެވެ.\nވަތަނިއްޔާ އިން 3ޖީ މޮބައިލް ބްރޯޑްބޭންޑް ޚިދުމަށް ދޭން ފެށުމުން ދިރާގަށް އެކަން ހަޖަމު ނުކުރެވިގެން ފާޑެއްގެ 3ޖީ މޮޑަމެއް ނެރެގެން ދިވެހިންގެ ބޮލަށް ސަވާރުވަނީއެވެ.\nދިރާގު 3ޖީ ގެ ފެންވަރަކީ ރަގަޅަށް ކ.ދޫނިދޫ އަކަށް ވެސް ސިގްނަލެއް ނުލިބެއެވެ.އަނެއްކާ 3ޖީ ސިގްނަލް ލިބޭ ހިސާބުން ވެސް ސިގްނަލް ކެޑޭވަރުން ނެޓް ބޭނުމެއްނުކުރެވެއެވެ.\nމިގޮތަށް ހެދުމުން ރިކަނެކްޓް ވާ ކޮންމެ ފަހަރަކު ފްރީ ޖީބީ ކޮޅުކާލައެވެ.ނުވިތާކަށް ފްރީ ޖީބީ ކޮޅު ކާލާލެއް އެސްފިޔަ ޖަހާލާހާ އަވަހެވެ.\nދިރާގު ވަރަށް ފޭކެވެ.އެހާމެ އަގު ބޮޑެވެ.އޮޅުވާލަނީ އެހާވަރަށެވެ.\nދިރާގު ކިތަންމެ ވަރެއްވިޔަކަސް ވަތަނިއްޔާ އުޅެނީ އަދި އުޅޭނީވެސް މާކުރީގައެވެ.ވތަނިއްޔާ އިން ރައްޔިތުންނަށް ދޭ ޚިދުމަށްތަށް ރަގަޅުވެފައި އެހާމެ އަގު ހެވެވެ.ރައްޔިތުން ނުފެލައެވެ.މަކަރެއް ނަހަދައެވެ ދިރަގަކަށް ދިވެހީންގެ ތާއީދެއް ނެތެވެ.\nއެޕްރީލް 30, 2010 by Fanvaiy\nއަޅުގަނޑުމެންގެ މިސައްތައިންސައްތަ މުސްލިމު ދިވެހި ގައުމުގައި އަޅުގަނޑުމެން ދެކެން ބޭނުން ނުވާ ކިތަންމެ ކިތަންމެ މަންޒަރު ތަކެއް މިހާރު ދަނީ ފެންނަމުންނެވ.\nއެގޮތުން މަސާޖްޕާލާތަށްވެސް އަޅުގަނޑުމެންގެ މިކުޑަކުޑަ ދިވެހި ގައުމުގައި ދަނީ އެއްދުވަހުން އަނެއްދުވަހަށް އިތުރުވަމުންނެވެ.\nމިއީ ވަރަށްވެސް ހިތާމަ ހުރިކަމެކެވެ.މަސާޖްފާލާތަކުގެ ނަމުގައި ބޮޑެތި ޒިނޭޚާނާތަށް ހުޅުވައިގެން ބަޔަކު މީހުންދަނީ ބޮޑެތި ފައިދާތަށް ނަގަމުންނެވެ.\nރާއްޖެއިން ބޭރުން އެފަދަ ޒިނޭޚާނާތަކުގައި މަސައްކަށް ކުރާ ކުދިން ގެނެސްގެން ފުޅާދާއިރާއެއްގައި ދަނީ ހަށިވިއްކުމުގެ ވިޔަފާރި ކުރުވަމުންނެވެ.\nދާދި ފަހުންވެސް ފުލުހުން ވަނީ މިފަދަ ކިތަންމެ ތަނެއް ހޯދާ ބަންދުކުރުވާފައެވެ.\nލޮބުވެތި ދިވެހި ދަރީންނެވެ، މިފަދަ ގިނަ ތަންތަނުގައި އުޅެނީ ބޮޑެތި ރަންޑީންނެވެ.އެމީހުންގެ ގައިގައި ކޮންމެފަދަ ބައްޔެއްވެސް ހުރެދާނެއެވެ.އެހެންކަމުން އެފަދަ ތަންތަނަށް ނުގޮސް އުޅުން ރަގަޅުކުރާށެވެ.\nމަސާޖްޕާލާތަކަށް ދާ މީހުން ބުނާގޮތުން އެމީހުން އަތުން ބޮޑެތި ޚަރަދުތަށް ދެއެވެ.އެތަނަށް ވަދެވާ ގަޑިތަކަށް އެތަށް ސަތޭކަ ރުފިޔާއެއް ތަނަށް ދޭންޖެއެވެ.މީގެ އިތުރުން އެތަނުގައި މަސާޖްކުރަންތިބޭ ކުދިން ބޮޑެތި އަގުނަގައިގެން ހަށިވިއްކުމުގެ ވިޔަފާރި ކޮށްދެއެވެ.\nބިޔުޓީ ޕާލާ ނުވަތަ މަސާޖްފާލާގެ ނަމުގައި އަޅުގަނޑުމެންގެ މި ދިވެހި ފަސްގަނޑުގައި އަޅުގަނޑުމެންގެ ދިވެހި ދަރީން ހިންގަމުން މިދަނީ ކޮންފަދަ ނުބައި ފާހިޝް އަމަލުތަށް ހިންގާތަނެއްތޯއެވެ.\nމަސާޖްކޮށްދެނީ އޭ ކިޔާފައި ތަނުގެ ތެރޭގައި ކުރަނީ މުޅީން އެހެން މަސާޖެކެވެ.ޔޫސޭގެ ބަހުންނަމަ އާދެ ލިޓިލްވަން މަސާޖެވެ.ހެހެ އާދެ މިތަންތަނުގައި ކުރަނީ ހަށިވިއްކުމުގެ ފުޅާ ނުބައި ވިޔަފާރިއެވެ.\nދިވެހި ފުލުންނާއި ސަރުކާރުގެ ކަމާ ބެހޭ ފަރާތްތަކުން މިފަދަ ތަންތަން ހަމަ މިހާރުން މިހާރަށް ބަންދުކޮށް ދިނުމަށް އެދި ގޮވާލަމެވެ.\nދިގު އިންތިޒާރަކަށް ފަހު އަޅުގަނޑުމެން ކުރަމުން އައި އުންމީދުތަށް ހަގީގަތަކަށް ވީކަމަށް ހީކޮށް ވަރަށް އުފާކުރީމެވެ. ނަމަވެސް ކަންތަށްތަށް ދިޔައީ އުންމީދުކުރި ގޮތާ މުޅީން ޚިލާފަށެވެ.\nއަޅުގަނޑުމެން ހީކުރީ 30 އަހަރުގެ ވެރިކަން ނިމި އައު ވެރިކަމެއް އައުމުން މިހާރު ވެރިކަން ކުޜާ މީހުންގެ މައިގަނޑު ފަސްވަޢުދު އެމީހުން ފުއްދާދޭނެކަމަށެވެ.ނަމަވެސް ކަންތަށް ވެގެންދިޔައީ އަޅުގަނޑުމެން ނިކަމެތި ރައްޔިތުންނަށް އެތަށް އަނިޔާއެއް ލިބި ބަރުދާސްތު ނުކުރެވޭފަދަ ފުން ހިތާމަތަކެއް ލިބުމެވެ.\nމިހާރުގެ ވެރިކަން ކުރަމުން އަންނަ ފަރާތުން ވެރިކަމާ ހަވާލުވެ މާގިނަ ދުވަހެއް ނުވެ ސަރުކާރު މުވައްޒިފުންގެ މުސާރަ އާއި ކުޅެން ފެށީއެވެ.ތަކެތީގެ އަގު ތިރިކުރުމުގެ ބަދަލުގައި ތަކެތީގެ އަގު ބޮޑުކުރީއެވެ.\nމީގެ އިތުރުން ސިވިލްސާވަންޓުން ވަޒީފާއިން ވަކިކޮށް ހުސްކުރަނީއެވެ.މިހާރު ވަޒީފާގެ ބިރުބޮޑުކަން ހިތުތެރޭގައި އަބަދުވެސް ވެރިކަން ކުރަނީއެވެ.\nދިރިއުޅުމުގެ އަގުމަތިވެ،ތަކެތީގެ އގުބޮޑުވެ، ލިބޭކުޑަކުޑަ މުސާރައިން ސަރުކާރަށް އެތަށް ބައެއް އަޅަން ޖެހުމުން އަޅުގަނޑުމެން ނިކަމެތި ރައްޔިތުން މުޅީން ހާލުގައި ޖެހި މަގުމަތި ވެއްޖެއެވެ.ބައްޔެއް ވިޔަސް މިޙާރު ސަލާންޖަހަންޖެހޭ ގޮތް މާބޮޑުވެއްޖެއެވެ.އެތަށް އާއިލާއެއް ދަނީ ބަނޑުހައިހޫނުކަމާމެދު ހަނގުރާމަކުރަމުންނެވެ.\nމިކަމުގައި ޒިންމާވާނެކޮންމެވެސް ފަރާތެއް ވާނެކަން ކަށަވަރެވެ.އެހެންކަމުން އެފަރާތަކުން މިކަމުގެ ފުރިހަމ ޒިންމާ އުފުލާ މިކަންތައްތަކަށް ރަގަޅު އަވަސް ހައްލެއް ހޯދައިދިނުމަށް ގޮވާލަމެވެ..


Aaa majileehah Gasim ge naseyhaiy, Maazee iburaiy hoadhavaa! | Mihaaru\nރައްޔިތުންގެ މަޖިލިހުން މިއަދު ބޭއްވި މާހެފުމަށް ރައީސް އިބްރާހިމް މުހައްމަދު ސޯލިހް ވަޑައިގަތުމުން މަޖިލިހުގެ ރައީސް ގާސިމާއި ނައިބު ރައީސް މޫސާ މަނިކު މަރުހަބާ ދަންނަވަނީ.---ފޮޓޯ: މަޖިލިސް\nއާ މަޖިލިހަށް ގާސިމްގެ ނަސޭހަތް، މާޒީން އިބުރަތް ހޯއްދަވާ!\n29 އެޕްރީލް 2019 - 16:16 14 comments\nމިހާރު ހިނގަމުން އަންނަ 18 ވަނަ ރައްޔިތުންގެ މަޖިލިހުގެ ފަހު ޖަލްސާ ނިންމަވާލައްވަމުން ގާސިމް ވިދާޅުވީ، ކޮންމެ ތަނެއްގައި ވެސް ރަނގަޅު ކުރަންޖެހޭނެ ކަންކަން ހުންނާނެ ކަމަށާއި އެއީ ފަހުން ބަދަލު ހިފަންޖެހޭ ކަމަކަށް ވެގެން ނުވާނެ ކަމަށެވެ. އަދި ވިދާޅުވީ، ބިނާކުރުމުގެ އުސޫލަކަށް ވާނީ ހުތުރު ބަސްތައް ނުބުނު ކުރިމަގު ރަނގަޅު ކުރުން ކަމަށެވެ.\n"ނަވާރަ ރައްޔިތުންގެ މަޖިލިހަށް ހޮވިވަޑައިގެންނެވި އިއްޒަތްތެރި މެމްބަރުން ވެގެންދާނީ ހަމަ ގައިމު ވެސް އަޅުގަނޑު ގަބޫލުކުރާ ގޮތުގައި ގައުމަށް ފައިދާ ހުރި، ގިނަގުނަ ޚިދުމަތްތަކެއް ކޮށްދޭނެ އިންސާފުވެރިކަމާ އެކީގައި ވަކި ފަރާތަކަށް ނުޖެހި ގައުމުގެ މަސްލަހަތާއި އަމާންކަން ދަމަހައްޓައި، ގާނޫނުއަސާސީ އަށް ބޯލަނބައިގެން އިހުލާސްތެރިކަމާއި ކިޔަމަންތެރިކަމާ އެކީގައި ރައްޔިތުންގެ ފައިދާ އަށް މަސައްކަތް ކޮށްދެއްވާނެ [ބޭފުޅުންނަށް]. އަދި ގައުމުގެ ސަލާމަތާއި ރައްކާތެރިކަން ނަގަހައްޓައި ދަމަހައްޓައިދޭނެ ބޭފުޅުންތަކަށް ވެގެންދާނެ،" މިދިޔަ އަހަރުގެ ނޮވެމްބަރު 1 ން ފެށިގެން 18 ވަނަ ރައްޔިތުންގެ މަޖިލިހުގެ ރައީސްކަން ކުރައްވާ ގާސިމް ވިދާޅުވި އެވެ.\nމަޖިލިހުގެ ޖަލްސާއެއްގެ ރިޔާސަތު ގާސިމް ބަލަަހައްޓަވަނީ.---ފޮޓޯ: މަޖިލިސް\nއެމަނިކުފާނު ވަނީ މިދިޔަ ހަ މަސް ދުވަހު މަޖިލިހުގެ ތެރެއިން އެއްބާރުލުން ދިން ހުރިހާ އެންމެންނަށް ޝުކުރު އަދާކުރައްވައިފަ އެވެ. ޚާއްސަކޮށް، މަޖިލިހުގެ ރައީސްގެ މަގާމަށް ގާސިމް ގެންނެވުމަށް އެހީތެރިވެދެއްވި ކަމަށްޓަކައި ރައީސް އިބްރާހިމް މުހައްމަދު ސޯލިހަށް ޝުކުރު އަދާކުރެއްވި އެވެ.\nރައްޔިތުންގެ މަޖިލިހުގެ ރައީސްކަމަށް ގާސިމް އިންތިޚާބުކުރީ، ކުރިން އެ މަގާމު ފުރުއްވި ފުވައްމުލަކު ދެކުނު ދާއިރާގެ މެމްބަރު އަބްދުﷲ މަސީހް މުހައްމަދު އިސްތިއުފާ ދެއްވުމުންނެވެ. މަސީހް އިސްތިއުފާ ދެއްވީ އެމަނިކުފާނުގެ އިތުބާރު ނެތްކަމުގެ މައްސަލަ މަޖިލިހަށް ހުށަހަޅާފައި ވަނިކޮށެވެ.\nމަޖިލީހުގެ ރައީސަކަށް ގާސިމް އިންތިޚާބުކުރީ 62 މެމްބަރުންގެ ވޯޓާ އެކު އެވެ. އެމަނިކުފާނާ ވާދަކުރެއްވީ ފޮނަދޫ ދާއިރާގެ އަބްދުއްރަހީމް އަބްދުﷲ އެވެ. އޭނާ އަށް ލިބިވަޑައިގަތީ 16 ވޯޓެވެ.\nސަރުކާރު ހިންގާ ކޯލިޝަންގެ މައި ޕާޓީ އެމްޑީޕީގެ ބޮޑު ތާއީދަކާ އެކު، މަޖިލިހުގެ ރައީސްކަމަށް ގާސިމް ވަޑައިގަތަސް، ކޯލިޝަންގެ ތެރޭގައި އުފެދުނު ކޯޅުމުގެ ނަތީޖާ އަކީ އެ ޕާޓީގެ ގިނަ ބައެއްގެ ނުރުހުން އެމަނިކުފާނަށް މިހާރު އަމާޒު ވުމެވެ.\nއިތުރު ލިޔުންތައް ރައްޔިތުންގެ މަޖިލިސް މެމްބަރު ގާސިމް އިބްރާހިމް (މާމިގިލި) މަޖިލީހުގެ މެމްބަރުން


ކުޑަކުދިންގެ ވާހަކަ:2ގެތަކަށް ވަނުމުގެ އަދަބުތައް – DhiSalafiyyah\nيَا أَيُّهَا الَّذِينَ آَمَنُوا لَا تَدْخُلُوا بُيُوتًا غَيْرَ بُيُوتِكُمْ حَتَّى تَسْتَأْنِسُوا وَتُسَلِّمُوا عَلَى أَهْلِهَا ذَلِكُمْ خَيْرٌ لَكُمْ لَعَلَّكُمْ تَذَكَّرُونَ ــــ سورة النور 27\nމާނައީ:“އޭ އީމާންވެއްޖެ މީސްތަކުންނޭވެ! ތިޔަބައިމީހުންގެ ގެތައް ނޫން އެހެން ގެތަކަށް އެ ގެތަކުގެ އަހުލުވެރިންނަށް ސަލާމް ކޮށް އިޛުނަ ލިބިގެންފުމަށްދާންދެން ނުވަންނާށެވެ! އެގޮތް ތިޔަބައިމީހުންނަށް ހެޔޮކަންބޮޑެވެ. (އެއީ) ތިޔަބައިމީހުން ހަނދުމަކުރުމަށްޓަކައެވެ.”\n(ޚާލިދުއާއި އޭނަގެ ރަޙުމަތްވެރިޔާ ފަސީހު، އެމީހުންގެ ރަޙުމަތްތެރިޔާ އަޙުމަދުގެ ގޭގެ ދޮރު ކުރިމަތީގައި ހުއްޓިލައިގެން ތިއްބައި، ދޮރު ހުޅުވިއްޖެއެވެ.)\nޚާލިދު: ފަސީހު ބަލާލަބަލަ! އެހުރީ އަޙުމަދުގެ ގޭގެ ދޮރު ހުޅުވިފައި. މިހާރު އަހަރުމެންނަށް ވަދެވިދާނެ.\nފަސީހު: ޚާލިދު ކީކޭތަ ތިކިޔަނީ؟\nޚާލިދު: އަހަރެމެން ހަލުވިކަމާއެކު އަވަހަށް ވަދެއްޖެއްޔާ އަޙުމަދަށް އެވާނީ ވަރަށް ބޮޑު ސަޕްރައިޒް އަކަށް ނޫންތަ؟\nފަސީހު: އެކަމަކު ތީ ގޯސްކަމެއް. އަހަރުމެން ތިފަދައިން ކަންތައް ކޮށްފިނަމަ އަޙުމަދުގެ އަމިއްލަވަންތަކަމަށް އަރައިގަނެވޭނެ. އަދި އޭނަ ހިތްހަމަ ނުޖެހުންވެސް އެކަށީގެންވެއެވެ.\nޚާލިދު: އެއީ ކީއްވެ؟\nފަސީހު: އަހަރުމެން މަދަރުސާގަ ކިޔެވި ތަކެތި ހަނދާންނެތުނީތަ؟\nޚާލިދު: އަހަރެންނަށް ހަނދާނެއް ނުވޭ. ފަސީހު އަހަންނަށް ހަނދާކޮށްދީބަލަ!\nފަސީހު: އަހަރުމެންގެ އުސްތާޛު ކިޔަވައިދިނެއްނު، އަހަރުމެން ގޭގެޔަށް ވަނުމުގެ ކުރިން ދޮރުގައި ޓަކި ދިނުމާއި، އަދި ވަނުމުގެ ކުރިން އެމީހުންގެ ފަރާތުން ހުއްދައަށް އެދެން ޖެހޭނެކަން. އެހެންވީމަ އަހަރުމެން މިހާރު މިދޮރު ލައްޕާފައި، ދޮރުގައި ޓަކި ދޭނީ.\nޚާލިދު: އާން، މިހާރު ހަނދާންވެއްޖެ.\nފަސީހު: ހަނދާންވެއްޖެތަ މިކަމާބެހޭގޮތުން އައިސްފައިވާ ޢިބުރަތްތެރި އާޔަތް؟\nޚާލިދު: އާން، ﷲ ވަޙީކުރައްވާފައިވަނީ މިފަދައިން: يَا أَيُّهَا الَّذِينَ آَمَنُوا لَا تَدْخُلُوا بُيُوتًا غَيْرَ بُيُوتِكُمْ حَتَّى تَسْتَأْنِسُوا وَتُسَلِّمُوا عَلَى أَهْلِهَا ذَلِكُمْ خَيْرٌ لَكُمْ لَعَلَّكُمْ تَذَكَّرُونَ ــــ سورة النور 27 މާނައީ:” އޭ އީމާންވެއްޖެ މީސްތަކުންނޭވެ! ތިޔަބައިމީހުންގެ ގެތައް ނޫން އެހެން ގެތަކަށް އެ ގެތަކުގެ އަހުލުވެރުންނަށް ސަލާމްކޮށް އިޛުނަ ލިބިގެންފުމަށްދާންދެން ނުވަންނާށެވެ! އެގޮތް ތިޔަބައިމީހުންނަށް ހެޔޮކަންބޮޑެވެ. (އެއީ) ތިޔަބައިމީހުން ހަނދުމަކުރުމަށްޓަކައެވެ.”\nފަސީހު: ރަނގަޅު! ﷲ ޚާލިދުއަށް ހެޔޮ ޖަޒާ ދެއްވާށި. އެހެންވީމަ ހިނގާ މިއާޔަތަށް އަމަލުކުރަމާ.


Moosun goasve A.dh Atoll in feshigen Dh Atoll ah yellow alert nerefi\nރާއްޖޭގެ އެކިހިސާބަށް ވިއްސާރަކޮށް ގުގުރާނެ ކަމަށާއި، އަދި ބައެއް ރަށްތަކަށް ބޯކޮށް ވާރޭ ވެހުން އެކަށީގެންވޭ\nކ. މާލެ 14 ޑިސެންބަރު 2019 | ހޮނިހިރު 18:42 5,030\nމާލެ ސަރަހައްދަށް މޫސުން ގޯސްވެފައި - މުހައްމަދު އަނިލް\nމޫސުން ގޯސްވެ އދ. އަތޮޅުން ފެށިގެން ދ. އަތޮޅަށް ޔެލޯ އެލަރޓް ނެރެފިއެވެ.\nމެޓް އޮފީހުން ބުނީ ގުގުރުމާއެކު ބޯކޮށް ވާރޭ ވެހޭނެކަމަށް ލަފާކޮށް އދ. އަތޮޅުން ފެށިގެން ދ. އަތޮޅަށް ޔެލޯޓް އެލަރޓް ނެރެފައިވަނީ ހޮނިހިރު ދުވަހުގެ ހަވީރު 5:45 އިން 8:45 އަށް ކަމަށެވެ.\nކުރިއަށް އޮތް 24 ގަޑި އިރު ރާއްޖޭގެ މޫސުން ކުރިއަށް ލަފާކުރާ ގޮތަށް ބަލާއިރު ރާއްޖޭގެ އެކިހިސާބަށް ވިއްސާރަކޮށް ގުގުރާނެ ކަމަށާއި، އަދި ބައެއް ރަށްތަކަށް ބޯކޮށް ވާރޭ ވެހުން އެކަށީގެންވާ ކަމަށް މޫސުމާބެހޭ ޤައުމީ އިދާރާއިން ބުނެއެވެ.\nމީގެ އިތުރުން ދެކުނުގެ އަތޮޅުތަކަށް ހުޅަނގުއުތުރާއި އުތުރުން ގަޑިއަކު3މޭލާ 13 މޭލާ ދެމެދުގެ ބާރުމިނުގައި ވައި ޖެހޭނެ ކަމަށާއި، އެހެން ހިސާބުތަކަށް އިރުއުތުރާއި އިރުން ގަޑިއަކު 8 މޭލާ 18 މޭލާ ދެމެދުގެ ބާރުމިނުގައި ވައި ޖެހޭނެ ކަމަށް މެޓް އޮފީހުން ބުނެއެވެ. އަދި މި ވަގުތުގެ ތެރޭގައި ވިލާގަނޑުގައި ގަޑިއަކު ގާތްގަނޑަކަށް 35 މޭލު ބާރުމިނަށް ވައިގަވާނެ ކަމަށް ލަފާކުރެވޭ ކަމަށް ވެސް މެޓް އޮފީހުން ބުނެއެވެ.\nމެޓް އޮފީހުން ބުނީ ދެކުނު އަތޮޅުތަކުގެ ކަނޑުތައް މަޑުވެފައި ވިލާގަނޑުގައި އާދައިގެ ވަރަކަށް ގަދަވާނެ ކަމަށާއި، އެހެން ހިސާބުތަކުގެ ކަނޑުތައް އާދައިގެ ވަރަކަށް ގަދަ ވާނެ ކަމަށެވެ. އަދި އެންމެހާ ފަރާތްތަކުން މޫސުމަށް ސަމާލުވުމަށް ވެސް މެޓް އޮފީހުން ވަނީ އެދިފައެވެ.


"Roadhaige Hiyalugai": Dr. Zahir ge aa fotheh | Mihaaru\nމެންދުރު · 12:22\nROADHAIGE HIYALUGAI BOOK BY MOHAMED ZAHIR HUSSAIN\n05 ޖޫން 2018 - 12:532comments\n"ރޯދައިގެ ހިޔަލު"ގައި ހިމެނެނީ ކުރީގެ ދުވަހު ނޫސް "ހަވީރު"ގެ ޗެއާމަން އެ ނޫހުގައި އެކި ފަހަރު މަތިން ލިއުއްވި ރޯދައާ ބެހޭ ތަފާތު މައުލޫއުތަކެވެ. ރޯދައަށް ހަނދު ބެލުމުން ފެށިގެން ރޯދައާ ގުޅިފައިވާ އެކި ކަންކަމުގެ މައްޗަށް ޒާހިރު ވަނީ ލިއުއްވައިފަ އެވެ.\nޒާހިރުގެ މި ފޮތާ ބެހޭ ގޮތުން، "ހަވީރު"ގެ އެޑިޓަރުކަން ކުރި މޫސާ ލަތީފު ބުނީ "އެއީ ކުރިންސުރެ ޒާހިރު ބޭނުންފުޅުވި ކަމެއް" ކަމަށެވެ.\n"އޭރު ޒާހިރު ކޮންމެ ރޯދަމަހެއްގައި ކަހަލަ ގޮތަކަށް ކުދިކުދި ލިއުއްތަން ލިއުއްވާނެ. ދެން ފަހުން ވިދާޅުވާނެ ފޮތެއްގެ ގޮތުގައި ނެރެން ބޭނުމޭ. އެކަމަކު އެކަން އޭރު ނުވެ އޮތީ."\nމޫސަ ބުނި ގޮތުގައި ޒާހިރުގެ ލިއުންތަކުގެ ހާއްސަ ކަމަކީ ކުރުކޮށް ބުނެދެއްވާފައި އޮތުމެވެ. ކިއުންތެރިންގެ ޝައުގުވެރިކަން ގެއްލިދާނެތީ މައުލޫއުތަކުގައި އެހާ ދިގުކޮށް ލިއުއްވަން ޒާހިރު ބޭނުންފުޅުނުވާނެ ކަމަށް މޫސަ ބުންޏެވެ.\n"ވަރަށް ކުރުކޮށް، ވަރަށް ފަސޭހައިން ކިޔާލެވޭ ގޮތަށް އެއްޗެހި ހުންނާނީ ލިއުއްވާފައި،" މިސްރުގެ އަޒްހަރު ޔުނިވަސިޓީން ކިޔަވާ ވިދާޅުވި ޒާހިރުގެ ލިއުއްވުންތަކާ މެދު މޫސަ ބުންޏެވެ.\n"ރޯދައިގެ ހިޔަލުގައި" ބަހާލައިފައި ވަނީ އަށް ބަޔަކަށެވެ. އެ އަށް ބައިގެ ތެރޭގައި ޖުމްލަ 32 މައުލޫއުއަށް ޒާހިރު ވަނީ ލިއުއްވާފަ އެވެ.\nފޮތް ނެރުއްވުމުގެ މަގުސަދެއް ކަމަށް، ފޮތުގައި ޒާހިރު ވިދާޅުވެފައި ވަނީ، "މީހުންގެ މައުލޫމާތު ތަނަވަސްކުރުމެ"ވެ.\n"މި ލިއުންތައް ލުއިފޮތަކަށް އެއްކޮށްލުމުގެ ބޭނުމަކީ އެ މައުލޫއުތަކުގެ އަލީގައި އިސްލާމީ ނިޒާމް އެކުލެވިގެންވާ ގޮތުގެ އާންމު މައުލޫމާތު ގެނެސްދެވޭތޯ ބެލުމެވެ،" ފޮތުގެ ތައާރަފުގައި ޒާހިރު ލިއުއްވި އެވެ.\n"އާންމުއޭ މި ދެންނެވީ އެކިއެކި ދިރާސާކުރާ ބަޔަކަށް ވުރެ އާންމުކޮށް މީހުންގެ މައުލޫމާތު ތަނަވަސްކުރުމުގެ ބޭނުމުގައި ނޫހުގެ ކިއުންތެރިންނަށް އަމާޒުކޮށް، ބަހުސެއް ނެތި ލިއެފައިވާ ލިއުންތަކަކަށް ވާތީ އެވެ."\nކުރީގެ އެޑިޔުކޭޝަން އަދި ޔޫތު މިނިސްޓަރުކަން ކުރެއްވި ޒާހިރުގެ މި ފޮތް ވިއްކައިގެން ލިބޭ ފައިސާ، ކެންސަ ސޮސައިޓީއަށް ހަދިޔާކުރައްވަން ވަނީ ނިންމަވާފަ އެވެ. ފޮތް ލިބެން ހުންނާނީ ރައުންޑް ވަން އާއި ނޮލެޖް ބުކްޝޮޕްގެ ފިހާރަތަކުންނެވެ.\nއިތުރު ލިޔުންތައް އިސްލާމް ޑރ. މުހައްމަދު ޒާހިރު ހުސައިން ރޯދަ މަސް 2018 ދީން


vnews - Dhe Loabi\n(08 ފެބްރުއަރީ 2017 އާ ގުޅޭ)\n"އަހަރެންނަށް މައުލޫމާތު ލިބިފައިވަނީ އިހުނާ އެ މީހާއަށް އެހީތެރިވާކަމަށް. އެއީ ތެދެއްތަ؟" ޖުމާމު ސުވާލުކުރީ އޭނާއަށް ލިބުނު ބައެއް މަޢުލޫމާތުތައް ބަދަލުކޮށްލައިގެންނެވެ. ބޭނުމަކީ އިތުރު މަޢުލޫމާތު ހޯދުމެވެ. ކުރެވުނު ސުވާލާއެކު އިހުނާއަށް އިސްދަށް ޖަހާލެވުނީއެވެ. އެ ފުން ދެ ލޮލުން ކަރުނަ ހިލެންފެށީއެވެ. އެ އިހުސާސްތަކާއެކު މުޅި މޫނު ރަތްވީއެވެ. ޖުމާމުގެ ދެ ލޯ ބޮޑުވިއެވެ. ވީ ކީއްތޯ އަމިއްލަ ނަފުސާ ސުވާލުކުރެވުނެވެ. އެއަށްވުރެ ބޮޑަށް ލަދުގަތެވެ. ޖުމާމަށް އެދެވުނީ މަޢާފަކަށެވެ. އިހުނާ ބޯ ހޫރާލުމަށްފަހު ތިރީ ތުންފަތުގައި ދަތް އެޅިއެވެ. އަދި އަތްތިލައިގެ ނުފުށުން ދެ ލޯ ފުހެލި އެވެ.\n"އަހަރެން އެހީތެރިވިން. އެކަމަކު ދެން އިތުރަށް އެހީތެރިވާނެ ހިތްވަރެއް ނުލިބުނު. އެކަން ކުރާކަށް އަހަރެންގެ ހިތެއް ނޭދުނު" އިހުނާއަށް އިތުރަށް ރޮވެން ފެށުނެވެ. ނަމަވެސް އޭނާ ކެތްތެރިވިއެވެ. ހިތްވަރު ކުރިއެވެ.\n"އަހަރެންނަށް ގަބޫލުކުރެވެނީ ފިރިމީހާ މި ދުނިޔެ ދޫކުރީ އޭނާ ސިހުރު ހަދައިގެން ކަމަށް. ކިހިނެއް އަހަރެން އެހީތެރިވާނީ؟ ފިރިމީހާގެ ދުނިޔޭގައި އަހަރެން އޭނާއަށް އެހީތެރިވީން. އެހެން އެއްވެސް މީހަކު އަޅައިނުލާއިރު އޭނާއަށް ކާއެތި ކޮޅު ދިނިން. އެކަމަކު އަހަރެންނަށް ދޭން އެނގުނު އަގަކީ މީ. ކިހިނެއް އަހަރެން އެހީތެރި ވާނީ؟" ކުރެވުނު ސުވާލާއެކު އިހުނާގެ އަޑު ބެދުނެވެ. ޖުމާމަށް އިނދެވުނީ ބަސް ހުއްޓިފައެވެ. އިތުރު ސުވާލެއް ކުރަން ނުކެރިފައެވެ. އެ ވާހަކަތަކާއެކު އިތުރަށް ކުރިއަށްދާން އުނދަގޫވެފައެވެ.\nދައްކަމުންދިޔަ ވާހަކަތަކުގެ މިސްރާބު ޖުމާމު ބަދަލުކޮށްލިއެވެ. އެނިޔަތުގައި ފެށީ ގޭތެރޭގެ ވާހަކަތަކެވެ.\n"މިއަދު އަހަރެންނަކީ ނިކަމެއްޗެއް. އަޅައިލާނެ އިތުރު މީހަކު ނެތް އެކަނިވެރިއެއް. ދިރިއުޅުމުގެ ފޮނި ހުވަފެންތަކެއް ދުށް ބަދުނަސީބު ވެރިއެއް" އިހުނާގެ ވާހަކަތަކުން ޖުމާމުގެ ހާސްކަން ދިޔައީ އިތުރުވަމުންނެވެ.\nހިތުގެ ވިންދު ދިޔައީ އަވަސްވަމުންނެވެ. ހަމްދަރުދީގެ އިހުސާސްތައް ދިޔައީ ހޭލަމުންނެވެ. އިހުދާގެ ހަޔާތުގެ ޞަފުހާތަކަށް ޖުމާމަށް ވަދެވުނީ ކިހައި ވަރަކަށް ކޮން ގޮތަކަށް ކަމެއް ވެސް އޭނާއަކަށް ނޭނގުނެވެ.\nޖުމާމުގެ ލޮލުންވެސް ކަރުނަ ނީރިގެން ދިޔައީ ގަސްތަކު ނޫނެވެ. ބޭއިޚުތިޔާރުގައެވެ.\nގަޑިއެއްހައި އިރުގެ ވާހަކަތަކަށް ފަހު ޖުމާމު އެގެއިން ނިކުތީ ހިތްދަތި ޙަޔާތެއްގެ ހިތި އުދާސްތަކެއްގެ ވޭނީ އަޑު ހިތުގެ ޓޭޕްގައި ރެކޯޑު ކޮށްގެންނެވެ. ގެއާ ހަމައަށް ދެވުނު އިރުވެސް އޭނާގެ ވިސްނުން ހުރީ އިހުނާގެ ވާހަކަތަކުގެ ތެރޭގައެވެ.\n"ބަލަ މި އާދެވުނިއްޔޭ. ދެން ކޮން އިރަކުން ނުކުންނާނީ؟ އަހަރެން އަންނަންވީ ކޮން އިރަކުން؟" އެހީތެރިޔާ ސުވާލުކުރީ ޖުމާމަށެވެ.\n"ފެންވަރައިލައިގެން އަހަރެން މި ނުކުންނަނީ. ގަޑިއެއްހައި އިރު ފަހުން އާދޭ" ރަކިގޮތަކަށް ޖުމާމު ޖަވާބުދިނެވެ. އެހެން ބުނުމަށްފަހު ޖުމާމު ވަނީ އޭނާ އުޅޭ ގެއަށެވެ. ދޮރުން އެތެރެވި އިރުވެސް އޭނާގެ ސިކުނޑި އުނދަގޫ ކުރެއެވެ. އޭނާގެ ހިތް ކަމަކަށް އެދެމުން ދިޔައެވެ.\nޖުމާމަށް ޖައްސާލެވުނީ އެނދުގައެވެ. އޮށޯވެލެވުނީ ފުން ނޭވާއަކާއެކުއެވެ. އެ ނޭވާގައި ވަނީ މީހެއްގެ ދިރިއުޅުން ހަލާކުވެގެން ދިޔަ ގޮތުގެ އުދާސްތަކެވެ. ޖުމާމަށް ވިންނެންފެށުނީ އިހުނާއާމެދުއެވެ. އޭނާ އުޅޭ ހާލާމެދުއެވެ. އޭނާ އުޅޭލެއް އެކަނިވެރި ކަމާމެދުއެވެ. އޭނާ ހިއްސާކުރި ހުވެފެންތަކުގެ މަތިވެރި ކަމާމެދުއެވެ. އެކަމަކު އެ ޚިޔާލުތަކަށް ގެއްލެން ޖުމާމަކީ ކާކު ހެއްޔެވެ؟ އޭނާއަށް އޮތީ ކޮން ހައްގެއް ހެއްޔެވެ؟ އޭނާއަށް ކުރަން ޖެހިފައިވާ މަސައްކަތަކީ އެއީ ހެއްޔެވެ؟ ޖުމާމު އޭނާގެ ޒަމީރުގެ މައްޗަށް ގަދަވެގަތެވެ. މާނޭވާއެއްލައި ތުވާލި ހިފައިގެން ފެންވަރަން ވަނެވެ.\nގަޑިއަށް ބަލަމުން ޖުމާމު ދިޔައީ ރީތިވަމުންނެވެ. ލޯގަނޑުގެ ކުރިމަތީ ހުއްޓުމާއެކު އަމިއްލަ ޒަމީރު ސުވާލުކުރަން ފެށިއެވެ. ދެން އިހުނާއާ ބައްދަލުވާނެ ހެއްޔެވެ؟ އޭނާއާ ދިމާކުރެވޭނެ ހެއްޔެވެ؟ އެކަން ކުރުމަށް އިތުރު މަގެއް ފަހިވާނެ ހެއްޔެވެ؟ ޖުމާމުގެ ސިކުނޑު ކުރަމުން ދިޔަ ޚިޔާލީ ސުވާލުތަކުގެ ތެރެއިން އޭނާ ނުކުންނަން މަޖުބޫރުވީ ދޮރުގައި މީހަކު ޓަކިދިނުމުންނެވެ. ޖުމާމް ޔަގީންކުރީ އެއީ އެހީތެރިޔާކަމެވެ. ކަންވީ ވެސް އެހެންނެވެ. ދޮރު ހުޅުވިއިރު ހުރީ އެހީތެރިޔާއެވެ.\nޖުމާމާއި އެހީތެރިޔާ ގެއިން ނުކުމެ ކުޑަތަންކޮޅަކަށް ނުދެވެނީސް ފަހަތުން އަންހެން ކުއްޖަކު އެހީތެރިޔާގެ ނަމުން ގޮވާލާއަޑު އިވުނެވެ. އެ އަޑަށް އެހީތެރިޔާ ބަލައިލިއެވެ. ޖުމާމަށް ހިނގުން ހުއްޓުވިއެވެ. އެއަޑު ސުކުނޑި ދެނެގަތެވެ. އެއާއެކު ފަހަތް ބަލައިލަން މަޖުބޫރުކުރުވިއެވެ. ފެނުނީ އިހުދާއެވެ. ޖުމާމަށް ތަފާތު އިހުސާސްތަކަށް ކުރެވެން ފެށިއެވެ. ހިތުގެ ވިންދު އަވަސްވިއެވެ. އިހުދާއާ ވާހަކަދައްކާލައި ހިތްވިއެވެ.\nދިހަވަރަކަށް ފިޔަވަޅު އެޅުމަށްފަހު އެހީތެރިޔާ އިހުދާގެ ގާތަށް ދިޔައެވެ.\n"މި އޮތީ ޖުމާމުގެ ގަލަމެއް. އޭނާ އިން ޖޯލި ކައިރި އޮތީ. އަގު ބޮޑު ގަލަމެއްވީމާ ހިތަށް އެރީ ހަވާލުކުރަންވާނޭ. އަނެއްކާ ގެއްލިގެން ހޯދާފާނޭ" ޕާކަރު ދެލި އަޅައި ގަލަމެއް އެހީތެރިޔާގެ އަތަށް ދިއްކޮށްލަމުން އިހުދާ ވާހަކަ ފެށިއެވެ. އޭރު ޖުމާމު ވެސް އިހުދާއާ އަރާ ހަމަކުރަނީއެވެ.\n"އައްދޭ. ގަލަން ދޯ؟ ގަލަން ބާއްވާފައި އާދެވުނު އިރުވެސް ނޭނގުނެއްނު" އެހީތެރިޔާގެ އަތުގައި އޮތް ގަލަން ފެނުމުން ޖުމާމަށް ބުނެވުނެވެ.\n"މާ އޮލަ ވާހަކަތައް ދެއްކީމާ ގަލަމަށް ވީގޮތް ނޭނގުނީ ކަންނޭނގެ" އެހީތެރިޔާގެ ޖުމުލައިން އިހުދާ ލަދުގަތެވެ. އޭނާއަށް ބަލައި ލެވުނީ ޖުމާމުގެ މޫނަށެވެ. ޖުމާމަށް ވެސް ބަލައިލެވުނީ އިހުދާގެ ލޮލަލަށެވެ. ހަތަރުކަޅި ހަމަވެ ދެ ހިތަށް އޭގެ ތޫނުކަން ވެދެގެން ދިޔަކަހަލައެވެ. ދެމީހުންނަށް ވެސް ރަކި ހިނިތުންވުމެއް ދެވުނެވެ.\n"ދެން އިހުދާއަކާ ދިމައެއް ނުވާނެ ދޯ؟" ސުވާލުކުރީ ޖުމާމެވެ. އިހުދާ ޖަވާބެއް ނުދެއެވެ.\n"ނޫން. އިތުރަށް ބައްދަލުކުރަން ބޭނުން ވާނަމަ ދިމާވާނެ. އެކަމަށް ހުރަސް އަޅާނެ މީހަކު ނުހުންނާނެ. ދޯ އިހުދާ؟" ޖުމާމުގެ ސުވާލަށް ޖަވާބު ދިނީ އެހީތެރިޔާއެވެ. އޭނާ ބެލީ ޖުމާމަށް އެހީތެރި ވެވޭނެ ގޮތެކެވެ. އޭނާއާ ހަވާލުކޮށްފައިވާ މަސައްކަތް އެންމެ ފުރިހަމައަށް ކުރެވޭތޯއެވެ.\nއެހީތެރިޔާގެ ޖަވާބާއެކު އިހުދާ ހިނގައިގަތެވެ. ޖުމާމާއި އެހީތެރިޔާ ކުރިން އައިކޮޅަށް އެނބުރިލިއެވެ. ދެ މީހުންގެ ހިތުގައި އެތައް ސުވާލެއް އުފައްދަމުންނެވެ. ޖުމާމުގެ ހިތުގައި އުފެދެމުން ދިޔައީ އިހުދާއާ ގުޅޭ ސުވާލުތަކެކެވެ. އެހީތެރިޔާގެ ހިތުގައި އުފެދެމުން ދިޔައީ ޖުމާމާ ގުޅޭ ސުވާލުތަކެކެވެ.\n"އަހަރެން ސުވާލެއް ކޮށްލަންތަ؟ އިހުދާ އުޅެނީ ވަރަށް ހާލުގައިތަ؟" ވާހަކަ ފެށީ ޖުމާމެވެ.\n"އިހުދާއަކީ ވަރަށް ހާލުގައި އުޅޭ މީހެއް. ކުރިން ފިރިމީހާގެ ދުނިޔޭގައި އާދައިގެ އުޅުމެއް އުޅުނަސް ފަހުން ހާލަތު ބަދަލުވި. އޭނާ މަރުވުމަށް ފަހު އެކި މީސްމީހުން އޭނާއަށް އެހީތެރިވި. ނަމަވެސް އޭނާގެ އާއިލާ މީހުންނާ މާ ބޮޑު ގުޅުމެއް ނޯވޭ" އެހީތެރިޔާގެ ވާހަކަޔަކުން ޖުމާމު އިތުރު ސުވާލެއް އުދެއްދިއެވެ\n"ކީއްވެ އާއިލާ މީހުން އެހީތެރި ނުވަނީ؟"


ރެޖިސްޓަރޑް ނާރސް، ސީނިއަރ ރެޖިސްޓަރޑް ނާރސް، ކްލިނިކަލް ނާރސް ގެ މަގާމަށް ދިވެހިން ހޯދުމާގުޅޭ\n07 ( ހަތެއް) – ށ. އަތޮޅު ހޮސްޕިޓަލް\n01 (އެކެއް) – ށ. ކަނޑިތީމް ޞިއްހީމަރުކަޒު\n01 (އެކެއް) – ށ. ގޮއިދޫ ޞިއްހީމަރުކަޒު\n01 (އެކެއް) – ށ. މަރޮށި ޞިއްހީމަރުކަޒު\n01 (އެކެއް) – ށ. ޅައިމަގު ޞިއްހީމަރުކަޒު\n02 (ދޭއް) – ށ. ކޮމަންޑޫ ޞިއްހީމަރުކަޒު\n01 (އެކެއް) – ށ. މާއުނގޫދޫ ޞިއްހީމަރުކަޒު\nށ. އަތޮޅު ހޮސްޕިޓަލް، ށ. ކަނޑިތީމް ޞިއްހީމަރުކަޒު، ށ. ގޮއިދޫ ޞިއްހީމަރުކަޒު، ށ. ޅައިމަގު ޞިއްހީމަރުކަޒު، ށ.މަރޮށި ޞިއްހީމަރުކަޒު، ށ. ކޮމަންޑޫ ޞިއްޙީމަރުކަޒު، ށ. މާއުނގޫދޫ ޞިއްޙީމަރުކަޒު\nމަސައްކަތަށް ނުކުންނަ ކޮންމެ ދުވަހަކަށް -/188ރ ( ޞިއްހީމަރުކަޒު ލެވެލް3)\nމަސައްކަތަށް ނުކުންނަ ކޮންމެ ދުވަހަކަށް -/150ރ ( ހޮސްޕިޓަލް،ޞިއްޙީ މަރުކަޒު ލެވެލް 2)\nމަސައްކަތަށް ނުކުންނަ ކޮންމެ ދުވަހަކަށް -/120ރ (ޞިއްޙީ މަރުކަޒު ލެވެލް 1)\nމަޤާމަށް އެދި ހުށަހަޅަންހޭ ތަކެތި ހުށަހަޅާނީ 07 ސެޕްޓެމްބަރ 2020 ވާ ހޯމަ ދުވަހުގެ 13:00 ގެ ކުރިން ވަޒީފާއަށް އެދޭ ހޮސްޕިޓަލް ނުވަތަ މަރުކަޒަކަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 08 ސެޕްޓެމްބަރ 2020 އާއި 08 އޮކްޓޮބަރ 2020 އާ ދެމެދު ވަޒީފާއަށް އެދޭ ހޮސްޕިޓަލެއް ނުވަތަ މަރުކަޒެއް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n06 މުޙައްރަމު 1442\nސުންގަޑި: 07 ސެޕްޓެންބަރު 2020 1300


ނޭނޯޓެކްނޮލޮޖީ - ކުރިއަރަމުން އަންނަ ކުރިމަގު އުޖާލާ ދާއިރާ - Tech News Maldives\nޓެކްނިއުސް ގައި ދަރިވަރުން\nނޭނޯޓެކްނޮލޮޖީ - ކުރިއަރަމުން އަންނަ ކުރިމަގު އުޖާލާ ދާއިރާ\nއިންސާނުންނަކީ އަބަދުވެސް އާ ކަންތައްތައް ދިރާސާކޮށް، އާ ގޮތްތައް ހޯދައި އާ އުފެއްދުންތައް އުފެއްދުމަށް ކެނޑިނޭޅި މަސައްކަތް ކުރަމުންދާ ބައެކެވެ. މިހާރަކަށް އައިސް އާ އީޖާދުތަކާއި، އުފެއްދުންތަކާއި އަދި އާ ގޮތްތަކުގެ ވާހަކަތަކާއި ޚަބަރުތައް ގެނެސްދޭއިރު މިއީ ނޭނޯޓެކްނޮލޮޖީ ބޭނުންކޮށްގެން އުފައްދާފައިވާ އެއްޗެކޭ ނުވަތަ މިކަމުގައި ބޭނުންކުރީ ނޭނޯ ޓެކްނޮލޮޖީއޭ ބުނާތީ ވަރަށް ގިނައިން އިވެއެވެ. އެހެންކަމުން ބުނެވޭނީ މިޓެކްނޮލޮޖީއަކީ ކަންކަމުގައި މިހާރު ޢާއްމުކޮށް ބޭނުންކުރާ އެއްޗެއް ކަމަށެވެ. މިހެން މިކަން އޮތް އިރު މިކަމުން ހާމަ ވެގެންދަނީ ސައިންސާއި ޓެކްނޮލޮޖީގެ މިޒަމާނުގައި ނޭނޯ ޓެކްނޮލޮޖީ މިއީ ވަރަށްވެސް ކުރިއަރަމުން އަންނަ ކުރިމަގު އުޖާލާ އެއްޗެއްކަމުގައި ނޫނީ ނުވާނެކަމެވެ. މި ބުނާ ނޭނޯޓެކްނޮލޮޖީ އަކީ ކޮބައިތޯއެވެ؟ އަދި މިކަމުން ލިބޭ ކުރިއެރުންތަކަކީ ކޮބައިތޯއެވެ؟\nދިރާސާ ކުރުމާ، ތަހުލީލު ކުރުމާ، އުފެއްދުންތެރި ކަމުގައި ކުރިއަރަމުން ތަރައްޤީ ވަމުން އަންނަ އެއްދާއިރާ އަކީ ނޭނޯޓެކްނޮލޮޖީ އެވެ. ނޭނޯޓެކްނޮލޮޖީ އަކީ ވަރަށް ކުދި ސައިޒްގެ އެއްޗެހި (އެކިކަންކަމުގައި ބޭނުން ކުރާ އާލާތްތަކާ އެހެނިހެން ތަކެތި) އުފެއްދުމެވެ. އެހެން ގޮތަކަށް ބުނާނަމަ "ނޭނޯ" ސައިޒްތަކުގެ ތަކެތި އުފެއްދުމެވެ. ނޭނޯ ޓެކްނޮލޮޖީގެ އުފެއްދުންތަކުގެ ސައިޒް ތައް ހުންނަނީ 1-100ނޭނޯ މީޓަރު ނުވަތަ އެއަށްވުރެވެސް ކުޑަކޮށްނެވެ.ނޭނޯ މީޓަރު މިއީ މީޓަރެއްގެ އެއްބިލިޔަން ބައިކުޅަ އެއްބައެވެ(1000،000،000/1).ޙަޤީގަތުގައިވެސް ވަރަށް ކުޑަ ނޫންތޯއެވެ. ނޭނޯ ޓެކްނޮލޮޖީގެ އުފެއްދުންތަކުގައި ބޭނުންކުރަނީ ނޭނޯޕާރޓިކްލްސް ތައް އެ އުފެއްދުންތަކަށް ޚާއްސަކޮށް ފައްކާކޮށްގެންނެވެ.\nނޭނޯ ޓެކްނޮލޮޖީގެ އުފެއްދުން ތަކުގެ ސައިޒް ކިތައްމެ ކުޑަނަމަވެސް މި ޓެކްނޮލޮޖީ އިން އެކި އެކި ދާއިރާތަކުގެ އެކި އެކި ކަންކަމުގައި ގެނެސްދޭ ކުރިއެރުންތައް ނުލާހިކު ބޮޑެވެ. އެގޮތުން މިޓެކްނޮލޮޖީގެ ސަބަބުން އެންމެ ބޮޑު ކުރިއެރުމެއް ލިބޭ އެއް ދާއިރާއަކީ ސިއްޚީ ދާއިރާއެވެ. މިހާރުވެސް ޓިއުމަރު ފަދަ ތަކެތި ހަށިގަނޑުން ނައްތާލުމަށާއި ބޭސްފަރުވާ ހަށިގަނޑުގެ ވަކި ތަންތަނަށް އަމާޒުކޮށް ފޮނުވަން ނޭނޯޓެކްނޮލޮޖީ ބޭނުންކުރެވޭނެ ގޮތްތައް ދަނީ ހޯދަމުންނެވެ. ޓިއުމަރުތައް ނަގަން ކުރާބޮޑެތި އޮޕަރޭޝަންތަކާއި، ކެންސަރަށް ފަރުވާ ކުރުމަށް ދެވޭ ވޭންދެނިވި ކީމޯ ތެރަޕީ ތަކުގެ ބަދަލުގައި ނޭނޯޓެކްނޮލޮޖީ ބޭނުންކޮށްގެން ފަސޭހަކަމާއި އެކު ފަރުވާ ދެވޭނެ އެވެ. ހަމަ މިއާއި އެކު މިޓެކްނޮލޮޖީ ގެ ސަބަބުން ބަލި ތައް ދެނެގަތުމަށާއި ބަލިތަކަށް ފަރުވާ ދެވޭނެ މާ ފުރިހަމަ ކާމިޔާބު އާލާތްތަކާއި ބޭސްތައް އުފެއްދޭނެ އެވެ. އަދި މިހާރުވެސް ދަނީ މިކަންކަމުގައި ނޭނޯ ޓެކްނޮލޮޖީ ބޭނުންކުރަމުންނެވެ. އެހެންކަމުން މިކަން ވެގެންދާނީ ސިއްޚީ ދާއިރާއަށް ލިބިގެންދާނެ އަގުނުކުރެވޭވަރުގެ ބޮޑު ކުރިއެރުމަކަށެވެ. ސިއްޚީ ދާއިރާއަށް ލިބިގެންދާ ކޮންމެ ކުރިއެރުމަކީ އިންސާނުންގެ ޖިސްމާނީ އަދި ނަފްސާނީ ދުޅަހެޔޮކަމަށް މަގުފަހިވެގެންދާނެ ކަމެއްކަމާއި މެދު ޝައްކެތް ނެތެވެ.\nނޭނޯޓެކްނޮލޮޖީ އަކީ ތިމާވެށްޓަށް ވެސް ވަރަށް ފައިދާ ކުރާނެ އެއްޗެއް ކަމުގައި ވެއެވެ. އެގޮތުން އިންޑަސްޓްރިއަލްކޮށް ނޭނޯޓެކްނޮލެޖީ ބޭނުންކޮށްގެން ކާރުޚާނާތަކުން އުފައްދާ ކުނީގެ ބާވަތްތަކާއި، ނުރައްކާތެރި ގޭސްތައް މަދުވެގެންދާކަމަށް މާހިރުން ލަފާކުރެއެވެ. ސަބަބަކީ ނޭނޯޓެކްނޮލޮޖީ ބޭނުން ކުރާއިރު އުފެދޭ ކުންޏާ ނުރައްކާތެރި ބާވަތްތައް މަދުވާނެތީއެވެ. ހަމައެއާއެކު ތަޣައްޔަރުވެފައި ހުންނަ ފެނާއި ވައި ސާފުކުރުމައް ވެސް ނޭނޯޓެކްނޮލޮޖީ ބޭނުންކުރެވެއެވެ. ނޭނޯޓެކްނޮލޮޖީ ބޭނުންކޮށްގެން ތަޣައްޔަރު ވެފައިވާ ފެނުގައި ހުންނަ ޖަރާސީމުތައް ނަތްތާލެވޭނެއެވެ. މިއީ ފެން ސާފުފެނަށް ބަދަލު ކުރަން ބޭނުން ކުރާ އެހެން ހުރިހާ އުކުޅުތަކަށްވުރެ މޮޅު، ފަސޭހަ، އަދި ތިމާވެއްޓާ ވެސް ރައްޓެހި ގޮތެކެވެ.މި ނޫންވެސް ތިމާވެއްޓާ ރައްޓެހި ހަކަތައާއި އެހެނިހެން ތަކެތި އުފެއްދޭނެއެވެ.\nމިދެންނެވި ދާއިރާތަކުގެ އިތުރުން އިލެކްޓްރޯނިކްސް އާއި ދަނޑުވެރިކަމުގެ ދާއިރާ އާއި އެހެނިހެން ވެސް ތަފާތު އެކި ދާއިރާތަކުގައި އެކި ކަންކަމުގައި ނޭނޯ ޓެކްނޮލޮޖީ ބޭނުންކުރެވޭނެއެވެ. ނޭނޯޓެކްނޮލޮޖީ އަޅުގަނޑުމެންގެ އިންސާނުންގެ ދިރިއުޅުމުގެ ހުރިހާ ދާއިރާއަކަށް ބޮޑެތި ކުރިއެރުންތަކާ އެތައް ތަރައްޤީއެއް ގެނެސް ދޭނެ ކަމުގައި ކަމާ ބެހޭ މާހިރުން ބުނެއެވެ. އެހެންކަމުން ދުނިޔޭގެ ބޮޑެތި ގައުމުތައް މިހާރު ދަނީ ދިރާސާކޮށް، މި ޓެކްނޮލޮޖީ ބޭނުންކޮށް އާ އުފެއްދުންތަކެއް އުފައްދާ، އޭގެ ބޭނުން ހިފިދާނެ އެކި ގޮތްތައް ހޯދަމުންނެވެ. މިޓެކްނޮލޮޖީ އަށް އެހާ ބޮޑު ސަމާލުކަމެއް ދެވިފައި މިވަނީ މިއީ ކުރިމަގު އުޖާލާ، އުއްމީދީ ދާއިރާއަކަށް ވުމުންނެވެ.\n* މި ލިޔުމަކީ ޏ އަތޮޅު ތައުލީމީ މަރުކަޒުގެ ގްރޭޑް9ގެ ދަރިވަރު އިބާ އަޙުމަދު ޢަލީ ގެ ލިޔުމެއް.\nޓެކްނިސްގައި ދަރިވަރުން މި ބަޔަކީ ސާނަވީ ތައުލީމް ހާސިލް ކުރަމުންދާ ދަރިވަރުން ސައެންސް އާއި ޓެކްނޮލޮޖީ ރޮނގުން ވިސްނުން ބައްޓަން ކުރުމާއި މިދާއިރާ އާއި ގުޅުންހުރި މައުލޫމާތު މުއްސަނދި ކުރުމުގެ މަޤްސަދުގައި އަދި ދަރިވަރުންގެ ލިޔުންތެރިކަން ތަރައްޤީކޮށް ނޫސްވެރިކަމާއި ލިޔުންތެރި ކަމުގެ ފަންނު އާލާ ކުރުމުގެ މަޤްސަދުގައި ހިނގާ ސެގްމަންޓް އެކެވެ.


Bilbao balikoh Barca dhevana ah | Jazeera\tބިލްބާއޯ ބަލިކޮށް ބާސާ ދެވަަނައަށް - Jazeera\nބިލްބާއޯ ބަލިކޮށް ބާސާ ދެވަަނައަށް\nއަމިއްލަ ދަނޑުގައި ބިލްބާއޯގެ މައްޗަށް ބާސާއިން ކުރި ހޯދީ 2-1 ގެ ނަތީޖާއަކުން\nދެވަނަ ބާސާއަށް ލިބެނީ 40 ޕޮއިންޓާއެކު ލަނޑުގެ ތަފާތުން\nމި މެޗުގައި މެސީ ޖެހި ލަނޑަކީ އޭނާ ބާސާއަށް ޖަހައިދިން 650 ވަނަ ލަނޑު\nޖަވިޔަނި February 1, 2021 149 views0\nސްޕެނިޝް ލަލީގާގައި އެތުލެޓިކް ބިލްބާއޯގެ މައްޗަށް ކުރި ހޯދައި ތާވަލުގެ ދެވަނަ މަގާމަށް ބާސެލޯނާ ޖެހިލައިފިއެވެ.\nއަމިއްލަ ދަނޑުގައި ބިލްބާއޯގެ މައްޗަށް ބާސާއިން ކުރި ހޯދީ 2-1 ގެ ނަތީޖާއަކުންނެވެ. މި މެޗުގައި ބާސާގެ ފަރާތުން ރަނގަޅު ކުޅުމެއް ފެނިގެންދިޔައިރު އެޓީމަށް މި މެޗުގެ 20 ވަނަ މިނެޓުގައި ލީޑު ނަގައިދިނީ ކެޕްޓަން ލިއޮނެލް މެސީއެވެ. މި ލަނޑު އޭނާ ކާމިޔާބުކޮށްދިނީ ލިބުނު ހިލޭ ޖެހުމަކުންނެވެ. މިއީ އޭނާ ބާސާއަށް ކާމިޔާބުކޮށްދިން 650 ވަނަ ލަނޑެވެ.\nދެވަނަ ހާފު ފެށިގެން މާ ގިނަ އިރުތަކެއް ނުވަނީސް ބިލްބާއޯއިން ވަނީ އެއްވަރުކޮށްފައެވެ. މި ލަނޑަކީ ބާސާގެ ޖޯޑީ އަލްބާ އަތުން ބައިކޮޅަށް ވަން ލަނޑެކެވެ. މި މެޗުން ބާސާ މޮޅުވި ލަނޑު 74 ވަނަ މިނެޓުގައި އެޓީމަށް ޖަހައިދިނީ އެންޓޮއިން ގްރީޒްމަންއެވެ.\nލަލީގާގެ އެއްވަނައިގައި 50 ޕޮއިންޓާއެކު އޮތީ އެތުލެޓިކޯ މެޑްރިޑްއެވެ. ދެވަނަ ބާސާއަށް ލިބެނީ 40 ޕޮއިންޓާއެކު ލަނޑުގެ ތަފާތުންނެވެ. ރެއާލްއަށް ވެސް މި އަދަދަށް ޕޮއިންޓް ލިބިފައިވާއިރު ދެ ޓީމުން ވެސް ވަނީ އެތުލެޓިކޯއަށް ވުރެ އިތުރަށް އެއް މެޗު ކުޅެފައެވެ.


Raajje in Faisa Chaapkurun Huttaanulaifinama Igthisaadhy Bodu Adigadakah Gaumu Vetteyne: IMF ރާއްޖެއިން ފައިސާ ޗާޕްކުރުން ހުއްޓާނުލައިފިނަމަ އިޤްތިސާދީ އަޑިގަނޑަކަށް ޤައުމު ވެއްޓޭނެ: އައިއެމްއެފް – Huvadhoo News Raajje in Faisa Chaapkurun Huttaanulaifinama Igthisaadhy Bodu Adigadakah Gaumu Vetteyne: IMF Huvadhoo News\nރާއްޖެއިން ފައިސާ ޗާޕްކުރުން ހުއްޓާނުލައިފިނަމަ އިޤްތިސާދީ އަޑިގަނޑަކަށް ޤައުމު ވެއްޓޭނެ: އައިއެމްއެފް\nރާއްޖެއިން ފައިސާ ޗާޕްކުރުން ހުއްޓާލަން އިންޓަނޭޝަނަލް މަނިޓަރީ ފަންޑް (އައިއެމްއެފް) އިން ދިވެހި ސަރުކާރަށް ގޮވާލައިފިއެވެ.\nއައިއެމްއެފުން ބުނާގޮތުގައި ރާއްޖޭގައި ޑޮލަރުގެ އަގު 15.42 ގައި ހިފެހެއްޓުމަށްޓަކައި ރާއްޖެއިން ދިވެހި ރުފިޔާ ޗާޕްކުރުން ހުއްޓާލަން ޖެހެއެވެ. އަދި ފައިސާ ޗާޕްކުރުން ހުއްޓައިނުލައިފިނަމަ ދިވެހިރާއްޖެއަށް އިޤްތިސާދީ ބޮޑުދަތިތަކާ ކުރިމަތިލާން ޖެހޭނެކަމަށާއި މިއަހަރު އިންފްލޭޝަން ރޭޓް %1.4 އަދި ކާބޯތަކެތީގެ އިންފްލޭޝަން ރޭޓް %2.3 އުފުލޭނެ އުފުލޭނެ ކަމަށް އައިއެމްއެފުން ވަނީ ލަފާކޮށްފައެވެ.\nކޮވިޑް-19 އާއި ގުޅިގެން ރާއްޖޭގެ އިޤްތިސާދާމެދު ވޯލްޑް ބެންކުންވެސް ވަނީ މިދިޔަ ހަފްތާގައި ކަންބޮޑުވުން ފާޅުކޮށްފައެވެ. މީގެ އިތުރުން ކްރެޑިޓް ރޭޓިން ފާމްތަކުން ވެސްދަނީ ރާއްޖޭގެ އިޤްތިސާދީ ހާލަތާމެދު ކަންބޮޑުވާކަމަށް ބުނެފައެވެ.\nއިޤްތިސާދީގޮތުން ރާއްޖެ ދަށަށް ދާން ފެށުމުން މާލިއްޔަތު ގާނޫނުގެ ބައެއް މާއްދާތައް ސަސްޕެންޑްކޮށް، ފައިސާ ޗާޕް ކުރުމުގެ ހުއްދަ ދިވެހި ސަރުކާރުންވަނީ ރައްޔިތުންގެ މަޖިލީހުން ހޯދާފައެވެ. އެހެންނަމަވެސް އެއް އަހަރުދުވަހަށް ހޯދާފައިވާ މިހުއްދަ މުއްދަތު ހަމަވެގެން އަނެއްކާވެސް ވަނީ މުއްދަތު އިތުރުކޮށްދީފައެވެ.\nއައިއެމްއެފުން ބުނާގޮތުގައި ދިވެހި ސަރުކާރުން ފައިސާ ޗާޕްކުރުން ހުއްޓާނުލައިފިނަމަ ސްރީލަންކާގެ އިޤްތިސާދަށް އައިކަހަލަ ބޮޑު ލޮޅުމެއް ރާއްޖެއަށް ވެސް ކުރިމަތިވެދާނެ ކަމަށެވެ.\nސްރީލަންކާ އިން ވެސް 2014 ވަނަ އަހަރުން ފެށިގެން ފައިސާ ޗާޕްކޮށް، މާކެޓަށް ނެރުމުގެ ނަތީޖާއަކަށް ވެގެން ގޮސްފައި ވަނީ ފާއިތުވި ހަތް އަހަރު ދުވަހުގެ ތެރޭގައި ބޮޑެތި އިގްތިސޯދީ މައްސަލަތަކަކާއި ކުރިމަތިލާން ޖެހުމެވެ. މިހާރު އެގައުމު އޮތީ ސަވަރިން ޑިފޯލްޓަކަށް ދިއުމުގެ މަގުމަތީގައި ކަމަށް އިގްތިސޯދީ ދާއިރާގެ ތަޖުރިބާކާރުން ވިދާޅުވެއެވެ.


ވަޒީފާއަށް އެދޭ ފޯމް (ހުޅުމާލެ) ހުރަވީ ސުކޫލުގެ އޮފީހުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުން މިފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19 ސެޕްޓެމްބަރ 2019 ގެ 12:00 ގެ ކުރިން، ހުޅުމާލޭ ހުރަވީ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] ބަލައިގަނެވޭނެ އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 22 ސެޕްޓެމްބަރ 2019 އާއި 26 ސެޕްޓެމްބަރ 2019 އާއި ދެމެދުގައެވެ. އިންޓަވިއު އޮންނާނެ ތަނަކާއި ވަގުތު ކެންޑިޑޭޓުންނަށް ދުރާލާ އެންގޭނެއެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، މަތީގައިވާ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.


BREAKING: Covid-19: Hurihaa Namaadhehggai Qunut Kiyaa Gothah Hamajassaifi - Vaguthu\nކޮވިޑް-19: ހުރިހާ ނަމާދެއްގައި ޤުނޫތު ކިޔާ ގޮތަށް ހަމަޖައްސައިފި\nކޮވިޑް-19 ފަދަ ނުރައްކާތެރި ބަލިތަކުން ސަލާމަތްކޮށްދެއްވުމަށް އެދި ކުރަމުން އަންނަ ޤުނޫތު ނާޒިލާ މިއަދުން ފެށިގެން ކޮންމެ ފަރުޟު ނަމާދެއްގައި ކިޔަވާ ގޮތަށް އިސްލާމިކް މިނިސްޓްރީން ހަމަޖައްސައިފިއެވެ.\nރާއްޖެއިން މިހާރު ވަނީ ކޮވިޑް-19 ފެނިފައެވެ. ކުރެއްދޫ ރިސޯޓުގައި މަސައްކަތް ކުރާ ދެ މުވައްޒަފެއްގެ ގައިން ކޮވިޑް-19 ފެނިފައިވާއިރު، ދެ މުވައްޒަފުންގެ ވެސް ހާލު ރަނގަޅެވެ.\nޤުނޫތު ނާޒިލާ މިއަދުން ފެށިގެން ކޮންމެ ފަރުޟު ނަމާދެއްގައި ކިޔަވާ ގޮތަށް އިސްލާމިކް މިނިސްޓްރީން ހަމަޖެއްސިކަން އިއުލާނުކުރެއްވީ މީގެ އިއުކޮޅެއް ކުރިން ކުރެއްވި ޓްވީޓެއްގައެވެ.\nކޮރޯނާ ވައިރަސްފަދަ ނުރައްކާތެރި ބަލިތަކުން ސަލާމަތްކޮށްދެއްވުމަށް އެދި ކުރަމުން އަންނަ ޤުނޫތު ނާޒިލާ މިއަދުން ފެށިގެން ކޮންމެ ފަރުޟު ނަމާދެއްގައި ކިޔަވާގޮތަށް ހަމަޖައްސައިފި.#MVIaffairs\n— Ministry of Islamic Affairs (@MVIaffairs) March 8, 2020\nމީގެ މަސް ދުވަސް ކުރިންވެސް މިފަދަ ބަލިތަކުން ސަލާމަތްކޮށް ދެއްވުން އެދި މިސްކިތްތަކުގައި ޤުނޫތު ނާޒިލާ ކިޔުމަށް ހަމަޖެއްސިއެވެ. އެ މިނިސްޓްރީން އެއިރު ހަމަޖެއްސީ، ރާއްޖޭގެ ހުރިހާ މިސްކިތްތަކެއްގައި ކޮންމެ ޒަހްރިއްޔާ (އަޑު ހަރުކޮށް ކިޔަވާ)ނަމާދު ތަކުގެ ފަހު ރަކްއަތުގެ އިއުތިދާލުގައި ގުނޫތު ކިޔާ ގޮތަށެވެ.\nއަދި އެކަންއެ މިނިސްޓްރީން ވަކި އެއްޗެއް އަންގަން ދެން ކުރުމަށް މިނިސްޓްރީން އެއިރު ވަނީ އެދިފައެވެ.\nމާޗް 8, 2020 15:34\nމާތް ﷲ ހަޒްރަތަށް ދުއާދަންނަވާ ރައްކާތެރިކަމުގެ ހުރިހާ ފިޔަވަޅުތަކެއް އަޅަންވީ ވަގުތު. އިރާދުކުރެއްވިއްޔާ ރަގަޅު ވާނެ...\nމާޗް 8, 2020 15:35\nޒަހުރިއްޔާ އެއްނޫން. ޖަހުރިއްޔަ. ޖަހްރަ އަކީ އަޑުވީއްލައި. އަޑު ހަރުކޮށް.އެއީ އަރަބި ލަފުޒެއް\nމާޗް 8, 2020 15:49\nސަރުކާރުގެ ފޫކޮޅު ރޯވީމާ ދެން ކީކުރަ ގިޔާ ގުނޫތެއް ތޯ. ސަރުކާރުން ރާއްޖެ ގެނައި ބައްޔެއް ތީ.\nމާޗް 8, 2020 16:42\nފުރަތަމަކަމަކީ މީހުންގެ ޢަމަލުތައް އިޞްލާޙުކުރުން. އެއާއެކު ދުޢާކުރުން. ހުރިހާ ރައްޔިތުންވެސް ﷲއަށް ތައުބާވެ ގިނަގިނައިން އަސްތަޣްފާރުކޮށް ދުޢާކުރުމަށް އެދެން.\nމާޗް 8, 2020 17:11\nމާޗް 8, 2020 17:27\nމިސްކިތުގެ ފާހާނާ ތަކާއި ވުޟޫ ކުރާތަނުގައި އަތްދޮންނަ ސައިބޯނި ފުޅިބެހެއްޓުމާއި، ކެއްސާ އަރިދަފުސް ފޮޅަންޖެހޭބައްޔެއް ހުރިނަމަ މިސްކިތަށް ނުގޮސް ގޭގައި ނަމާދު ކުރުމާއި، މިސްކިތުގައި އަހަމްދުގެ ފަހުން ކިޔަވާސޫރަތްތަޢް ކުރު ކޮށް ކިޔެވުން، މިހިރީ މިރޯގާއިން ރައްކާތެރިވުމުގެ ގޮތުން ކުރެވިދާނެ ކަންކަން ނޫންބާ!\nމާޗް 8, 2020 19:52\nސީދާ ކަނޑައެޅިގެން އެނގއެނގި ތިބެ އިޓަލީ މީހުން ގެނައީ. އުޑެއް ބުޑެއް ނުދަންނަ ސަރުކާރު ނުވިތާކަށް ޙަދީޘް ޚުޠުބާގައި ކިޔާއިވެސް އެޙަދީޘަށް ޢަމަލުނުކުރި ލާދީނީ ސަރުކާރު.\nމާޗް 8, 2020 21:25\nއީރާން ވެސް ސައުދީވެސް މިކަންތައް ކުރުން ލަސްވެއްޖެ\nމާޗް 8, 2020 21:45\nބޮލަށް ވެއްޓުނީމަ ފޮޅަންތިޔަފަށަނީ، މިސަރުކާރުގެ ލާދީނީ ޕްރޮޕަގެންޑާ ކުރިއަރުވަން ތެޅިބާލަނީ. އަދިވެސް ފާފަކުރާމީހުން އެކަމުގައި ދެމިތިބެމެ ތިހެންކުރާ ދުޢާއަކުން ކޮން މަންފާއެއްކުރާނީ؟ ދީނަށް ފުރައްސާރަކުރާމީހުން ލޯމަތިންގެއްލުވާލައިގެން އެއްވެސް ފިޔަވަޅެއް ނާޅާ ތިޔަތިބެނީ. ތިޔަބަލާވެރިކަމުގެ ސަބަބުން މިހުރިހާ މުސީބާތެއް ފެންމަތިވަމުންދަނީ. ހުރި ނުބައިކަން ހިތައްގެނެސްބަލަ. ނުވާނަމަ އިސްތިއުފާ ދީފަ ގެއަށް ކޮވީނު. ނުވާކަންތައް ދޫކޮށްލާފަ. ކާކުބުނީ ކަލޭމެންކާރީ މިތަނަށް ފާވާށޭ؟ މިބައިގަނޑު ފަނާވެގެން ދިއުން އެދެވެނީ. އިސްލާމްދީނަށް ނަޞްރުދޭނެބަޔަކަށް މި އަނިޔާވެރި ވެރިކަން ބަދަލުކުރައްވާދޭވެ! އާމީން. ގައުމުގައި ޙަރާމް ކަންތައް ގިނަވީވީހެން އެކިބާވަތުގެ ކޯފާގެ ކަންތައް ފެންނަމުންދާނެ. ދެންވެސް އިޞްލާޙުވެ ﷲ ގެ މަގަށް ރުޖޫޢަވާކަށް ނުވޭތަ؟\nﷲ ގެ ހަޟްރަތުގައި އެދެންޖެހޭނެ. އެކަމަކު މިއުޅޭ އަލީވަހީދު އަނގައި ނުބައިކަމުން މިގައުމަށް ދެރަގޮތެެއވެދާނެތީ ބިރުގަންނަނީ. އިރާދަފުޅެއްވެއްނުލާ އެވެނިކަމެއް ނުވާނެ މިވެނިކަމެއް ނުވާނެ މިކިޔަނީ.


Madam Fathun Miadhuves IGMH Ah Vadaigen Balu Meehunnaai Bahdhalu...\nމެޑަމް ފާތުން މިއަދުވެސް އައިޖީއެމްއެޗަށް ވަޑައިގެން ބަލި މީހުންނާއި ބައްދަލު ކުރައްވައިފި\n11 މަސް,4ހަފްތާ, 1 ދުވަސް, 23 ގަޑި, 49 މިނެޓް, 33 ސިކުންތު ކުރިން 3170ފަތޯނާ ފާއިޒް\nއެންމެ ގާތުން ކެމްޕޭންގެ ދަށުން ފަސްޓް ލޭޑީ މެޑަމް ފާތިމަތު އިބްރާހިމް އައިޖީއެމްއެޗްގައި އެޑްމިޓްކޮށްފައި ތިބި ބަލި މީހުންގެ ހާލު ބައްލަވައިފިއެވެ.\nމެޑަމް ފާތުން އިއްޔެވެސް ވަނީ އައިޖީއެމްއެޗަށް ވަޑައިގެން، އެހޮސްޕިޓަލްގައި އެޑްމިޓް ކޮށްފައި ތިބި ބަލި މީހުންގެ ހާލު ބައްލަވާލައްވާފައެވެ. އެކަމަނާ، އައިޖީއެމްއެޗަށް ކުރެއްވި ޒިޔާރަތުގައި އެޑްމިޓް ކޮށްފައިތިބި ބަލިމީހުންނަށް ދިމާވާ ދަތިތައްވަނީ އޮޅުންފިލުއްވާފައެވެ.\nމެޑަމް ފާތުން ކުރިއަށް ގެންދަވާ އެންމެ ގާތުން ކެމްޕޭނަކީ ރައްޔިތުންގެ ހާލު ބެއްލެވުމަށާއި ރައްޔިތުން ބޭނުންވާ ކަންތައްތައް އޮޅުން ފިލުވުމުގެ ގޮތުން ސިލްސިލާ ގޮތެއްގައި ކުރިއަށް ގެންދަވާ ކެމްޕޭނެކެވެ. މި ކެމްޕޭނުގެ ދަށުން އެކަމަނާ ދާދި ފަހުން ވަނީ މާލެ އަދި ހުޅުމާލޭގަިއ ދިރިއުޅޭ ރައްޔިތުންގެ ގޭގެއަށް ޒިޔާރަތް ކުރައްވާ އެރައްޔިތުންގެ ހާލު ބައްލަވާލައްވާފައެވެ.\nމީގެ އިތުރުން، އަތޮޅުތެރޭގެ ރަށްރަށަށް ވަޑައިގެން އެރަށްތަކުގައި ދިރިއުޅޭ އެކި ފަންތީގެ ރައްޔިތުންނާއި މެޑަމް ފާތުން ވަނީ ބައްދަލު ކުރައްވާފައެވެ. އެކަމަނާ ފާހަގަކުރެވެނީ ރައްޔިތުންނާއި ވަރަށް ގާތް ގުޅުމެއް ބާއްވަމުން އަންނަ ކަނބަލެއްގެ ގޮތުގައެވެ.


ސިއްރުން މިހިތާ ކުޅެލީ…6– Mikal News\nޝީލާ މަޑު މަޑުން ކުކުރަމުން ޙަމްދާންއާ ވީފަރާތަށް އެނބުރުނީ ބޮލުގައި ދެއަތުން ހިފަހައްޓަމުންނެވެ. ޙަމްދާންއާ ވީފަރާތަށް އެނބުރުނު ޝިލާގެ ހުދުވެ ލޭކަން ކެނޑިފައިވާ މޫނަށް ޙަމްދާންއަށް ބަލަން އޮވެވުނީ ކަޅި ޖަހާނުލައެވެ. ހީވަނީ ބަލިވެ އުޅޭތާ ދެތިން މަސްވެފައިވާ މީހެއް ހެންނެވެ.\nޝީލާގެ މޫނަށް ބަލަން އޮވެވުނު ޙަމްދާންއަށް ފުންމައިގެން ތެދުވެ އެނދުގައި އިށީދެވިއްޖެއެވެ. އަދި ދެއަތުން ޝީލާގެ މޫނުގެ ދެފަރާތުގައި ހިފަހައްޓައިލެވުނެވެ.\n“ކީއްވެ މިހާވަރަށް ބަލިވިއިރު ނުބުނީ!….. ބޮލުގައި ރިއްސަނީތަ! ހުން އައީތަ! ”\nހަމްދާން ހީވަނީ ޝީލާގެ ފަރާތުން އެއްވެސް ގޯސްކަމެއް ދުވަހަކު ނުފެންނަ މީހަކު ހެންނެވެ.\nދެންވެސް ޝީލާ ޖަވާބެއް ނުދެއެވެ. އެ ދެލޮލުން ޙަމްދާންއާ ދިމާއަށް ބަލަހައްޓައިގެން އޮތީއެވެ. އެންމެ ފަހުން ޝީލާގެ ދެލޮލުން ކަރުނަ ނީރާލުމުން ދެލޯ މަރައިލިއެވެ.\n“އައިމް ސޮރީ! …… ސޮރީ ފޯރ އެވްރީތިންގ!”\nޝީލާގެ އަޑު ޙަމްދާންއަށް މިފަދަ ގޮތަކަށް އިވުނު މިއީ ފުރަތަމަ ފަހަރެވެ. އެހެންކަމުން މުޅިން އަލަށް ޝީލާ މަޢާފަށް އެދުމުން ޙަމްދާން އުފަލުން ވަރެއް ނެތެވެ. ޝީލާ ކުރިން އުޅުނު ހުރިހާ ގޮތެއް ހިތުން ފިލާ ޙަމްދާންއާ މެދު ދެރަކޮށް ކަންތައް ވެފައިވާ ހުރިހާ ފަހަރެއްގެ މަތިން ވެސް ހަނދާން ނެތުނެވެ. އަހަރެން ޝީލާދެކެ އަދިވެސް ވަރަށް ލޯބިވެޔޭ އެތައް ފަހަރަކު ބުންޏެވެ.\nޙަމްދާންގެ ވާހަކަ އަޑުއަހަން އޮތް ޝީލާ މަޑުމަޑުން ޙަމްދާންގެ ގައިގާ ބައްދައިލިއެވެ.\nޝީލާގެ ބީހުމެއްގެ އިންތިޒާރުގައި ނެތް މިފަދަ ވަގުތެއްގައި އެ ބީހިލުން ވެގެން ދިޔައީ ޙަމްދާން ހިތުގައި އުފެދެމުން އައި ހުރިހާ ޝަކުވާއެއް ދޮވެވިގެން ދިޔަ ކަމަކަށެވެ. އިރުކޮޅެއް ކުރިއާ ހަމައަށް އެ ހިތަކީ ޝީލާއަށްޓަކައި ހިލަ ހިތެކެވެ. އެހެންނަނަމަވެސް މިހާރު ޝީލާއަށްޓަކައި އެ ހިތުގައި އޮތް ލޯބި އަލުން އެ މިންވަރަށް ބޯހިއްލާލައިފިއެވެ.\nޙަމްދާންގެ ގައިގާ ބައްދާލައިގެން އެ ހަށިގަނޑުން ހޫނު ލިބިގަންނަމުން ދިޔަ ޝީލާ ކުޑަކޮށް އޭނަގެ މޫނު ޙަމްދާންއާ ދުރުކޮށްލިއެވެ.\n” އަހަރެން ޕްރެގް! ހަ ހަފުތާ!”\nހަ ހަފުތާ ކަމަށް ޝީލާ އެބުނީ ޙަމްދާންއަށް އެއްކަމެއް ޔަގީން ކޮށްދޭން ވެގެންނެވެ.\nޝީލާ ބުނި އެއްޗެއް ޔަގީން ނުވެގެން ދެވަނަ ފަހަރަކު ވެސް ޙަމްދާން އެހިއެވެ. މި ލިބުނު ޚަބަރަކީ އެ ޚަބަރެއް އަޑު އަހަން ޙަމްދާން އިންތިޒާރުކުރާތާ އެތައް ދުވަހެއް ވެފައިވާ ޚަބަރެކެވެ. ބައްޕައަކަށް ވުމުގެ ހުވަފެނުގައި ކުލަ ޖެހިގެން އަންނަ ވަގުތަކީ ކިހާ ހިތްގައިމު ކިހާ އުފާވެރި އިޙުސާސްތަކެއް ކުރެވޭ ވަގުތެއްކަން އެނގޭނީ އެ ފަދަ ހުވަފެން ދެކޭ މީހުންނަށެވެ.\nޙަމްދާންއަށް ލިބުނު އުފަލުގެ މިންވަރު އެނގުނީ ޙަމްދާން ޝީލާ ގަޔާލާ ބޮނޑިކޮށްލަމުން ޝީލާގެ ހަށިގަނޑުގެ އެކި ތަންތާ ބޮސްދިން ގޮތުންނެވެ. އެމޫނުމަތިން މީން ދުވަހަކު ވެސް ނުފެންނަ އުޖާލާކަމާ ހިތްހަމަ ޖެހުމުގެ އަސަރު ފެނުނު ވަރުންނެވެ. އެތައްފަހަރަކު ހެއްދެވި ފަރާތަށާ ޝީލާއަށް ޝުކުރު އަދާކުރި ގޮތުންނެވެ. މިވަގުތު ދުނިޔޭގައި ހުރި އެންމެ އުފާވެރި މިހަކީ ޙަމްދާން ފަދައެވެ. ކައިރި މާޒީގައި އެ ހިތުގައި ހިނގި ހަނގުރާމައިގެ އެއްވެސް ހިލަމެއް ވިޔަސް މިހާރަކު ނެތެވެ. ދުނިޔެއަކީ ހާދަ އެހެންކަހަލަ ތަނެކެވެ. އިންސާނުންނަކީ ހާދަ އަވަހަކަށް ހަނދާން ނެތޭ ބައެކެވެ. ހިތާމައެއް ލިބޭ ވަގުތު އުފަލެވެ. އުފަލެއް ލިބޭ ވަގުތު ހިތާމައެވެ.\nދުވަސްތައް މާޒީއާ އެކުވަމުން ތާރީޚުން ގަނޑުތައް ފަހަށް އުކެމުން ދެއެވެ. ޝީލާގެ ބަނޑުގައި އުފެދެމުން ބޮޑުވަމުންދިޔަ ތުއްތު ފުރާނަ ދުނިޔެއަށް ޖެހޭ ވަޔަކަށް ކަނޑުގައި ހިނގާ އޮޔަކަށް ބެލުމެއް ނެތި އުފެދި ބޮޑުވަމުން ދިޔައެވެ. ތަޤުދީރު އެ ތުއްތު ފުރާނަ ދުނިޔެއަށް ނެވާލުމަށް މިންވަރު ކުރެއްވި ވަގުތު އައިސް ޖެހުމުން ލަހެއް ފަހެއް ނެތި މި ދުނިޔެއަށް ނޭވާ ލިއެވެ. ލޯބި ލޯބި ފިރިހެން ކުއްޖެކެވެ. ޙަމްދާން ބޭނުންވީ ވެސް ފުރަތަމަ ފިރިހެން ކުއްޖެކެވެ.\nރޭވިފައިވާ ގޮތަށް ކަންތައް ދިޔަނަމަ ޝީލާ އާއި ޙަމްދާން ނިންމައިގެން ތިބީ ވިހަން މާލެ ދާގޮތަށެވެ. މަންމަޔާ ވާހަކަ ދައްކައިގެން ޙަމްދާން ހުރީ ހުރިހާ ތައްޔާރެއް ވެ ނިންމައިގެންނެވެ. އެހެންނަމަވެސް ދުވަސް ނުފުރާ ޝީލާ ވިހެއީއެވެ.\nދުވަސް ނުފުރާ ވިހެއި ކަމުގައި ވިޔަސް ދަރިފުޅުގެ އެއްވެސް މައްސަލައެއް ނެތުމުން މާލެ ނުގޮސް މަޑު ކުރީއެވެ.\nޝީލާގެ އުޅުމަށް އަނެއްކާ ވެސް ބަދަލުއަންނަކަން ޙަމްދާންއަށް ފާހަގަ ކުރެވުނީ ވިހެއުމުގެ ޗުއްޓީގެ ހަމަސް ވެސް ނުނިމެނީހެވެ.\nފުރަތަމަ ދިމާވި މައްސަލައަކީ ދަރިފުޅަށް ބުއް ދިނުމުގެ މައްސަލައެވެ. ދަރިފުޅަށް ފަސްމަސް ވުމުން ޝީލާ ބޭނުންވީ ދަރިފުޅަށް ބުއްފުޅި ދޭށެވެ. ގާތުން ދޭން ބޭނުންވީ ހަމައެކަނި ރޭގަނޑެވެ. އުޒުރަކީ ވަޒީފާއެވެ. މުސާރަ ނުލިބޭ ޗުއްޓީ ނަގަން ޙަމްދާން ޝީލާ ގާތު ބުނީ ދެއަހަރު ނުވަތަ އެންމެ މަދަސް ދޮޅުއަހަރު ދަރިފުޅަށް ގާތުން ދޭން ޙަމްދާން ބޭނުންވާތީއެވެ. އެހެންނަމަވެސް ޝީލާ އެކަމަކާ އެއްބަހެއް ނުވިއެވެ. އެ ހިސާބުން އަނެއްކާ ވެސް ޙަމްދާން ދޫކޮށްލީއެވެ. ޝީލާއަށް ވިސްނައިދޭނެ އެއްވެސް ގޮތެއް ޙަމްދާންގެ ސިކުނޑިއަކަށް ނައެވެ.\nދިރާސީ އަހަރު ނިމި ސްކޫލްތައް ބަންދުވުމުން ޙަމްދާން ބޭނުންވީ ޝީލާއާ ދަރިފުޅު ވެސް ގޮވައިގެން މާލެ ދިއުމަށެވެ. މަންމަމެން ދަރިފުޅު ދެކެން ބޭނުންވާތީ ޗުއްޓީ ނިމެންދެން މާލޭގައި މަޑުކުރާށެވެ. ޙަމްދާން ބޭނުންވާ ގޮތަށް ކަންތައްތައް ފަހި ވެއްޖެއްޔާ އެއްކޮށް މާލޭގައި މަޑު ކުރަން ނިންމާފައި އޮތަސް އެ ވާހަކަ ޝީލާއަކާ ޙިއްސާއެއް ނުކުރެއެވެ. ވަގުތު ޖެހުމުން ބުނަން މަޑުކުރީއެވެ.\n“އެންމެނަށް ޓިކެޓް ނަގައިގެން މިއައީ! ބުދަ ދުވަހު ފްލައިޓް އޮތީ!”\nޙަމްދާން ބުނި އެއްޗަކުން ޝީލާއަށް ހުއްޓުން އެރިއެވެ.\nޝީލާގެ ޖަވާބު އައި ގޮތުން ހީވީ އެއީ އެއްވެސް ވަރަކަށް ޝީލާއަށް އެނގިފައި ނެތް ކަމެއް ހެންނެވެ.\n“މާލެ ދާކަށްނު! އަހަރެން ބުނީމެއްނު މަންމަމެން ބޭބީ ދެކޭހިތުން ގޮވައިގެން އަންނަން އެބަ ކިޔައޭ!”\nޙަމްދާން ވާހަކަ ދެއްކީ ޝީލާއަށް ވިސްނައިދޭފަދަ ގޮތަކަށެވެ.\n“އަހަރެން މަޑުކުރާނީ! ޗުއްޓީގައި އެއްވެސް ތާކަށް ދާހިތެއް ނެތް!”\nފަރުވާ ކުޑަ ރާގަކަށް ޝީލާ ނިންމި ގޮތް އިއްވިއެވެ.\nލާމަށް ދަމާލަމުން ޙަމްދާން ގޮވައިލިއެވެ.\n“ދާހިތް ނުވިއަސް ……. އެއީ އަހަރެން ގެ މައިންބަފައިންނޭ! އަހަރެންގެ ޢާއިލާއޭ!”\nއިރުކޮޅަކަށް ހުއްޓާލުމަށްފަހު އަނެއްކާ ވެސް ޝީލާ އަނގައިން ނުބުނުމުން ޙަމްދާން ކުރިއަށް ގެންދިއައެވެ.\n“ދުރުހިލޭ ބައެއްގެ ގާތަކަށްނޫނޭ އަހަރެން ތި ދެމައިން ގޮވައިގެން ދާން މިއުޅެނީ! މަންމަމެން ވަރަށް ދެރަވާނެ ބޭބީއާ ނުލާ އަހަރެން ގޮއްސިއްޔާ! ހިނގާ ގޮސްލާފަ އަންނަން! ޝީލާ ބޭނުން ދުވަހަކުން ރަށަށް ފޮނުވައިދޭނަން ! އޯކޭނު! ވަރިހަމަ ކިތަންމެ އަވަހަކަށް ވިޔަސް!”\nޙަމްދާން ހިތްހަމަ ނުޖެހުނަސް އެކަން ފާޅު ނުކޮށް ބުއްދި އިސްކުރީ އެ ނޫން ގޮތެއް ނެތުމުންނެވެ. ބުނެވޭ އެންމެ ބަހަކުން ވެސް ޝީލާ ގަދަކޮށްލާނެއެވެ.\nއެރޭވެސް ޖެހިގެން އައި ދުވަހުވެސް ޙަމްދާން ޝިލާއަށް އެތައް އާދޭހެއް ކުރަން ޖެހުނެވެ. ޙަމްދާންއަށް ނުވިސްނުނީ ޝީލާ މާލެ ދާން ނުލާހިކު ވަރު ހުންނަ މީހަކު ޙަމްދާން މިހާވަރަށް ކިޔާއިރު ވެސް މި ފަހަރު މާލެ ދާން އެއްބަސް ނުވާތީއެވެ. އެންމެ ފަހުން ޝީލާ އެއްބަސްވީ އެ ދޭތެރެއަށް ޝީލާގެ މަންމަ ވަދެގެންނެވެ.\nރަށުން ފުރައިގެން އަތޮޅުގެ އެއަރޕޯޓް އޮންނަ ރަށަށް ދާން ޖެހެނީ ލޯންޗުގައެވެ. ޙަމްދާންއާ ޝީލާ ދަރިފުޅު ގޮވައިގެން މާލެ ދިއުމަށްޓަކައި އެއަރޕޯޓަށް ދާން ރަށު ލޯންޗުގައި ފުރީ ރަށު ސްކޫލްގައި ވަޒީފާ އަދާ ކުރާ ބޭރު ޓީޗަރުންގެ ދެމީހުންނާ ވެސް އެކުގައެވެ. އެއީ ރަށުން ނުފުރާ ބާކީ ތިބި ދެމީހުންނެވެ. އޭގެ ދެ ދުވަސް ކުރިން ދެން ތިބި މީހުން ފުރައިގެން ހިނގައްޖެއެވެ.\nލޯންޗް އެއަރޕޯޓް އޮންނަ ރަށަށް ކައިރި ކުރީ ޗެކިންގ ފެށޭ ގަޑިއަށެވެ. ކަނޑު ގަދަ ދުވަހަކަށް ވާތީ އެމީހުންނަށް ރަށަށް ލެފުނު އިރު ޗެކިން ކުރިއަށް ދަނީއެވެ. ބައެއް މީހުން އޭރު ޗެކިން ނިމިގެން އެތެރެއަށް ވެސް ވަދެއްޖެއެވެ.\nޗެކިން ނިންމާލާފައި ޙަމްދާން އުޅުނީ ދަރިފުޅު ހޫދުއަށް ކާންދޭން ޝީލާ އުޅޭތީ ޝީލާއަށް އެހީވުމުގައެވެ. މާލެ ގޮސް ކާންދޭން މަޑުކޮށްފިއްޔާ މާލަސްވެދާނެތީއެވެ.\nކުއްލިއަކަށް ޝީލާގެ ފޯނަށް މެސެޖެއް އައި އަޑަށް ދަބަހުން ފޯނު ނަގަމުން ޝީލާ ހިނގައިގަތީ ދުރަށެވެ. ހޫދު ޙަމްދާންގެ އުނގުގައި ބައިންދާފައެވެ. ފާޚާނާއަކަށް ގޮސްލާފަ އެބައަންނަމޭ ބުނަމުން ޝީލާ ހިނގައިގަތީ އެ ދިމާއަށެވެ.\nފުރާގަޑި ޖެހުމުން އެންމެންތައް ބޯޓަށް އެރި އިރު އެންމެ ފަހުން އެރުނު ބަޔަކީ ޙަމްދާން މެންނެވެ. މިއީ އަށް މަހުގެ ހޫދު ފްލައިޓަކުން ދަތުރު ކުރާ ފުރަތަމަ ފަހަރު ކަމުން ފަހަރެއްގައި ބިރުން ރޮއެފާނެތީ ޙަމްދާން އިނީ ވަރަށް ކަންބޮޑުވެފައެވެ. އެހެންނަމަވެސް ޙޫދުއަށް ދަތުރުކުރުން ވީމަޖާ ކަމަކަށެވެ.\nފްލައިޓް ޖެއްސުމުން ހުރިހާ ދަތުރުވެރިން އަވަސްވެގަތީ ބޯޓުން ފައިބާ ފޮށިތަންމަތި އެއްކުރުމަށެވެ. ޝީލާ ދިޔައީ ހޫދު ގޮވައިގެން ފާޚާނާއަށެވެ.\nތަންކޮޅެއް ދުރުގައި ހުރި ފާޚާނާއާ ދިމާއަށް ޝީލާ ހިނގަމުން ދިޔައިރު ޝީލާގެ ފަހަތުން އެހެންމީހަކު ވެސް ދިޔައެވެ. ވައްތަރީ ޝީލާގެ ބޯކޮޅު ބަލަމުން ދިޔަ މީހަކާއެވެ. އެއީ ސޫރަޖުއެވެ. އިބުރާހިމް ނާސިރު އިންޓަރނޭޝަނަލް އެއަރޕޯޓްގައި އެއްފަހަރާ އެތައް ފްލައިޓެއްގެ ޙަރަކާތް ކުރިއަށް ދާނެއެވެ. އެހެންކަމުން ފާޚާނާގެ ދޮރުމަތީ ކިޔޫ ދެމިފައި އޮތެވެ. ކިޔު ދިގުކަމުން އަންހެން ފާޚާނާބަރީގެ ކިޔުއާ ތަންކޮޅެއް ދުރުގައި ޝީލާ މަޑުކުރުމުން ސޫރަޖު ވެސް ޝީލާ ގާތު މަޑުކޮށްލިއެވެ. ދެމީހުން ވާހަކަ ދައްކަމުން ދިޔައީ ވަށައިގެންވާ މީހުންގެ މޫނުމައްޗަށް ބަލަމުންނެވެ. ނަސީބު ތަންދިންގޮތުން ޝީލާމެންނާ އެއް ފްލައިޓަކުން އައި އެއްވެސް މީހަކު އެ ވަގުތު އެއިން ހިސާބަކަށް ނާދެއެވެ.\nގެނައި ސާމާން ބެލްޓްމަތިން ނަގައިގެން ޝީލާގެ އިންތިޒާރުގައި ޙަމްދާން ގޮނޑިއެއްގައި ޖައްސައިލިއެވެ. ދެންވެސް ޝީލާ ނައިސްގެން އެންމެ ފަހުން ފޯނުނަގައި ގުޅަން ތައްޔަރުވިތަނާ ޝީލާ ދުރުން ދައްކައިލިއެވެ. ދަރިފުޅު އުރާލައިގެން ޝީލާ އަންނަތަން ފެނުމުން ޙަމްދާން ވެސް ޓްރޮލީ ދަމަމުން ބޭރަށް ނިކުންނަން ހިނގައިގަތެވެ.\nއަމިއްލަ ފަސްގަނޑަށް އާދެވުމުން ޙަމްދާންގެ އާއިލާ މީހުންނާ ވަރަށް ގިނަ ރައްޓެހިން ޙަމްދާންގެ ދަރިފުޅު ދެކެން އައެވެ. އެއިން އެއްވެސް މީހަކާ ބައްދަލު ކުރަން ޝީލާ ބޭނުމެއް ނުވެއެވެ. ވަރަށް ކިޔައިގެން ނޫނީ ޙަމްދާންގެ އެއްބަނޑު ކުއްޖަކާ ވެސް ވާހަކަ ދައްކާލާ ހަދާލަން ކޮޓަރިން ބޭރަށް ނުކުތުން ޝީލާއަށް އޮންނަނީ ނުވެފައެވެ. ރައްޓެއްސަކު ނުވަތަ ޢާއިލާ މީހެއްގެ ގެއަށް ދާން ދަޢުވަތެއް ލިބުނަސް އެތަނަކަށް ދާނީ ހޫދު ގޮވައިގެން ޙަމްދާންއެވެ. ޝީލާ އޮންނާނީ ކޮޓަރީގައެވެ. ޝީލާގެ މި އުޅުން ކިތަންމެ ކަމު ނުދިއަޔަސް ޙަމްދާންގެ މަންމަ ދުވަހަކުވެސް އެކަމާ އެއްވެސް އެއްޗެއް ޙަމްދާން ގާތަކު ނުބުނެއެވެ. ޚުދު ޙަމްދާން ހުންނަނީ އެކަމާ ލަދުންކަން ޙަމްދާން މަންމައަށް އެނގޭތީއެވެ.


މިއަހަރުގެ ފިތުރު ޢީދު ދުވަހާ ގުޅިގެން 28 ޖުލައި 2014 ވާ ހޯމަ ދުވަހު ހަވީރު 16.00 ން ރޭގަނޑު 19.00 ށް އިންޖިނުލީ އެއްގަމު ދުއްވާ އުޅަނދު ދުއްވުން މަނާ ވަގުތެއްކަމުގައި ހަމަޖައްސައިފީމެވެ.\nމިއަހަރުގެ ފިޠުރު ޢީދު ދުވަހާ ގުޅިގެން 28 ޖުލައި 2014 ވާ ހޯމަ ދުވަހު ހަވީރު 16.00 ން ރޭގަނޑު 19.00 ށް އިންޖިނުލީ އެއްގަމު ދުއްވާ އުޅަނދު ދުއްވުން މަނާ ވަގުތެއްކަމުގައި ހަމަޖައްސައިފީމެވެ.\nވީމާ، 28 ޖުލައި 2014 ވާ ހޯމަދުވަހުގެހަވީރު 16.00 ން ފެށިގެން އެރޭގެ 19.00 އާ ދެމެދު އެއްގަމުގައި ދުއްވާ އިންޖީނުލީ އުޅަނދުގެތެރެއިން ތިރީގައި މިދަންނަވާ އުޅަނދު ފިޔަވައި އެހެން އުޅަނދު މާލޭސިޓީގެ އެއްވެސް ސަރަހައްދެއްގައި އެދުވަހު އެވަގުތު ދުއްވުމަކީ " އެއްގަމު ދަތުރު ފަތުރުގެ ޤާނޫނު" 5/2009 ގެ5ވަނަ މާއްދާ (ރ)ގެ ދަށުން މަނާކަމެއްކަމުގައި ޢާންމުކޮށް އިޢުލާނު ކުރަމެވެ.\n1- ސަލާމަތީ ބާރުތަކުން ބޭނުންކުރާ އިންޖީނުލީ އެއްގަމު އުޅަނދު\n3- ފުރާމީހުން ބޭނުންކުރުމަށް ހުއްދަދެވޭ ޓެކްސީއާއި ޕިކަޕް\n4- ޚާއްޞަ އެހީއަށް ބޭނުންވާމީހުން ދުއްވުމަށް ޚާއްޞަ ކުރެވިފައި ހުންނަ ސައިކަލް\n5- އެދުވަހު އެގަޑީގައި ދުއްވުމުގެ ހުއްދަދެވޭ އުޅަނދު\n6- ޢާންމުންގެ ފަސޭހައަކަށް ބޭނުންކުރާ ބަސް ( ޕަބްލިކް ޓްރާންސްޕޯޓް)\nމަތީގައިވާ6ބާވަތުގެތެރެއިން3ވަނަ ނަންބަރއާއި5ވަނަ ނަންބަރގެ ދަށުން އެދުވަހު އެގަޑީގައި ދުއްވުން ހުއްދަ އުޅަނދުފަހަރަށް ޚާއްޞަ ހުއްދައެއް މިއިދާރާއިން ދޫކުރެވޭނެއެވެ. މިހުއްދަ ދޫކުރާނީ މިއިދާރާގެ ޔުޓިލިޓީސް އެންޑް ޓްރާންސްޕޯރޓް ސެކްޝަން (ތައިސޭކޮށި) އިން 24 ޖުލައި 2014 ވާ ބުރާސްފަތިދުވަހާއި 26 ޖުލައި 2014 ވާހޮނިހިރު ދުވަހުގެ ހެނދުނު 10.00 ން 14.00 އާދެމެދުގައެވެ. ކޮންމެ ސެންޓަރަކަށް ދޫކުރެވޭނީ2ހުއްދަ ކަމުގައިވެސް ދެންނެވީމެވެ. ހުއްދަ ހޯއްދެވުމަށް ވަޑައިގަންނަވާއިރު ހުއްދައަށް އެދޭ ސިޓީއާއި އައިޑީކާޑުގެ ކޮޕީ ހުށަހަޅުއްވަންވާނެއެވެ.\nމިއެންގުމާ ޚިލާފުވާ ފަރާތްތައް 5/2009 (އެއްގަމު ދަތުރުފަތުރުގެ ޤާނޫނު) ގެ 65 ވަނަ މާއްދާގެ ދަށުން -/750 ރ. އިން ޖޫރިމަނާ ކުރެވޭނެކަންވެސް އާންމުކޮށް އަންގައި އިޢުލާނު ކުރީމެވެ.\nޕަބްލިޝްކުރި ތާރީޚު: 27 ޖުލައި 2014


Avahah kaivenikuran Katrina keiymadhuvefai\nވިކީ އާއި ކެޓުރީނާ\nކެޓުރީނާ ކައިފް އާއި ވިކީ ކޯޝަލްގެ ކައިވެނީގެ ވާހަކަ މިދިޔަ އޮގަސްޓް މަހުން ފެށިގެން ވަރަށް ބާރަށް ދަނީ ދެކެވެމުންނެވެ. ނަމަވެސް މިހާތަނަށް ކެޓުރީނާގެ ޓީމުން ވެސް އަދި ވިކީގެ ޓީމުން ވެސް އަންނަނީ މިއީ ދޮގެއް ކަމަށް ބުނަމުންނެވެ. ނަމަވެސް މިދިޔަ މަހު ވިކީ އާއި ކެޓުރީނާ ސެލެބްރިޓީ މެނޭޖަރު ރޭޝްމާ ޝެޓީގެ އޮފީހަށް ވަންނަނިކޮށް ފެނުނު ހިސާބުން އިންޑީއާގެ މީޑިއާ ތަކުން އަނެއްކާ ވެސް ވަނީ މި ދެ މީހުންގެ ކައިވެންޏާ ގުޅޭ ޚަބަރުތައް ލިޔަން ފަށާފަ އެވެ.\nމީޑިއާ ރިޕޯޓުތައް ބުނާ ގޮތުގައި ވިކީ އާއި ކެޓުރީނާގެ ކައިވެނީގެ ރަސްމިއްޔާތުތައް ފަށާނީ އަންނަ ޑިސެމްބަރު މަހުގެ7ވަނަ ދުވަހު އެވެ. އަދި ކައިވެނި ކުރަން ހަމަޖެހިފައި ވަނީ ތިން ދުވަސް މަތިން އެކި ކަހަލަ އިވެންޓްތައް ބޭއްވުމަށް ފަހު ޑިސެމްބަރު9ވަނަ ދުވަހު ސިކްސް ސެންސަސް ފޯޓް ބަވާރާ ރިސޯޓުގަ އެވެ.\nބޮލީވުޑްލައިފްގައިވާ ޚަބަރެއް ބުނާ ގޮތުގައި ވިކީ އަސްލު ބޭނުން ވަނީ 2022 ގެ މޭ މަހު ކައިވެނިކުރާށެވެ. އެއީ އޭނާގެ ޝޫޓިންގް ޝެޑިއުލް އޮތް ގޮތުން ވަގުތު ހުސް ނުކުރެވޭނެތީ އެވެ. ނަމަވެސް ކެޓުރީނާ ބޭނުން ވަނީ 2021 ގެ ޑިސެމްބަރު މަހު ކައިވެނި ކުރާށެވެ. އެއަށް ވުރެ ފަސް ކުރާކަށް ކެޓުރީނާ އެއްގޮތަކަށް ވެސް ބޭނުމެއް ނުވެ އެވެ. ކެޓުރީނާ އަށް ވިސްނައި ދޭން ވިކީ ވަރަށް މަސައްކަތް ކުރިކަމަށާއި ނަމަވެސް ކެޓުރީނާ ހުރީ ގޮތް ދޫކުރާ ގޮތަށް ނޫން ކަމަށް މި ޚަބަރުގައި ބުނެފައި ވެއެވެ.\n"ކައިވެންޏަށް ކެޓުރީނާ ވަނީ މާ ކުރިން ޕްލޭން ކޮށްފައި. ކައިވެނި ބާއްވާނެ ތަނާއި އަޅާނެ ހެދުންތަކާއި ހުރިހާ ކަމެއް ހުރީ ދުރާލާ ފުރިހަމަ ކޮށްފައި. ކެޓުރީނާ ބޭނުންވީ ރާޖިސްތާން ވެޑިން އެއް. ވިކީ އެދޭ ގޮތަށް މޭ މަހު ރާޖަސްތާނުގައި ކައިވެނީގެ ރަސްމިއްޔާތެއް ބޭއްވޭ ވަރަށް ވުރެ އެ ރަށް މާ ހޫނުވާނެ،" މި ޚަބަރުގައި ލިޔެފައި ވެއެވެ.\nއަނެއްކޮޅުން ކެޓުރީނާ ބޭނުން ވަނީ އައުޓްޑޯ ވެޑިން އެކެވެ. ދުވާލުގެ ގަޑިތަކާއި އިރު އޮއްސޭ ގަޑީގަ އާއި ރޭގަނޑުގެ ވަގުތުތަކުގައި ތަފާސް ރަސްމިއްޔާތުތައް ބާއްވާ ގޮތަށެވެ. ރާޖަސްތާނުގައި މިކަން ކުރަން އެންމެ ރަނގަޅީ އެ ދުވަސްވަރު އެވެ. ސަބަބަކީ އެ ރަށަށް އެންމެ ފިނި މޫސުން އަންނާނީ އެ ދުވަސްވަރު ކަމަށް ވާތީ އެވެ.\nއިންޑިއާ ވަރި ކައިވެނި ކެޓްރީނާ ކައިފް


Ehme Reethi Isthashigandu Libifaiva Kujja Ah Eh Aharu Furihje - Vaguthu\nއެންމެ ރީތި އިސްތަށިގަނޑު ލިބިފައިވާ ކުއްޖާއަށް އެއް އަހަރު ފުރިއްޖެ\nޖަޕާންގެ އަންހެން ކުއްޖެއް ކަމަށްވާ ޗަންކޯ ދުނިޔޭގެ ބޮޑެތި މީޑިއާތަކުގެ ސަމާލުކަމަށް އައީ އުމުރުން އެންމެ ހަތަރު މަހުގައި އޭނާ އަށް ލިބިފައިވާ އާދަޔާއި ހިލާފު ރީތި އިސްތަށިގަނޑުގެ ސަބަބުންނެވެ.\nޑިސެމްބަރ 23 ވަނަ ދުވަހު ޗަންކޯ އަށް މިވަނީ އެއް އަހަރު ފުރިފައެވެ. ޗަންކޯގެ އުމުރުން ފާއިތުުވެގެން މިދިޔަ އެއް އަހަރު ދުވަސް ތެރޭގައި އޭނާގެ މަންމަ ވަނީ އިންސްޓްގްރާމް މެދުވެރިކޮށް ޗަންކޯގެ ވަރަށް ލޯބި ފޮޓޯތައް ގަވައިދުން ހިއްސާކޮށްފައެވެ.\nއިންސްޓަގްރާމްގައި ޗަންކޯ ފޮލޯ ކުރާ މީހުންގެ އަދަދު މިހާރު ވަނީ ތިންލައްކަ ފަހަނައަޅައި ގޮސްފައެވެ.\nމީޑިއާ ރިޕޯޓްތައް ބުނާ ގޮތުގައި ޗަންކޯގެ ބޮލުގެ ރީތި އިސްތަށިގަނޑުގެ ސަބަބުން ބައެއް ފިލްމުތަކުންނާއި އިސްތިހާރުތަކުން ވެސް މިހާރު އޭނާ އަށް ވަނީ ފުރުސަތު ލިބިފައެވެ. މިހާތަނަށް ބައެއް އިސްތިހާރުތަކުގައި ޗަންކޯ ބައިވެރިވެފައި ވީނަމަވެސް އޭނާ ފިލްމެއްގައި ބައިވެރި ކުރުމުގެ ވިސްނުމެއް މައިންބަފައިންގެ އަދި ނެތެވެ.\nޗަންކޯގެ މަންމަ ކުރިން ބުނެފައި ވަނީ އިންސްޓަގްރާމްގައި ޗަންކޯގެ ފޮޓޯތައް ފުރަތަމަ ހިއްސާކުރަން ފެށީ ގިނަ ބައެއްގެ ސަމާލުކަން ލިބިދާނެ ކަމަކަށް ނޫނެވެ. ނަމަވެސް އާދަޔާއި ހިލާފަށް ގިނަ ބައެއްގެ ސަމާލުކަން ޗަންކޯ އަށް ލިބުމުން ވަރަށް ބޮޑަށް ހައިރާން ވެފައިވާ ކަމަށް ޗަންކޯގެ މަންމަ މީގެ ކުރިން މީޑިއާގައި ބުނެފައި ވެއެވެ.\nމިހާރު ޗަންކޯ އަކީ ޖަޕާންގެ ބައެއް ޓީވީތަކާއި މީސް މީޑިއާ ޕްލެޓްފޯމްތަކުގައި ވަރަށް މަޝްހޫރު މޫނެކެވެ.


Roadha veehlan enme fahkaa Sandwich hadhaanee mihen!\nރޯދަ ވީއްލަން އެންމެ ފައްކާ ސޭންޑްވިޗް ހަދާނީ މިހެން!\nބަރަކާތްތެރި ރަމަޟާން މަސް ފެށުނީ އެވެ. މި މަހުގެ އަޅުކަމާއި ސަވާބު ލިބިގަތުމަށް ކުރާ މަސައްކަތުގެ އިތުރުން އަންހެންވެރިން ބަދިގޭގެ ކުރާ މަސައްކަތްތަކަށް ބޮޑު ބަދަލެއް އާދެ އެވެ. އެހެން މަސްމަހު ކައި އުޅޭ އެއްޗެހީގެ ބަދަލުގައި ރޯދަ މަހު ރަހަ ތަފާތު ކޮށްލުމަކީ ދިވެހި ންމެ ގެއެއްގެ ބަދިގެން ފެންނަ މަންޒަރެކެވެ. އެހެންކަމުން "ރިހަފަތް" މި ނަމުގައި "އަވަސް" އިން ރޯދަ މަހަށް ހާއްސަކޮށް ގެނެސްދޭން މި ފެށި ޝޯއިން ގޭގައި ތިބެގެން ވަރަށް ފަސޭހައިން ތައްޔާރުކޮށްލެވިދާނެ މީރު ރެސިޕީތައް ގެނެސްދޭނެ އެވެ.\nރިހަފަތް ޝޯގައި ތައްޔާރު ކުރާ ރެސިޕީތަކަކީ ކެއްކުމުގެ ދާއިރާއިން ރާއްޖެ ބޭރުގެ މުބާރާތްތަކުގައި ދިވެހިންނަށް ރީތި ރަން ވަނަ ތަކެއް\nހޯދައިދިން ރާއްޖޭގެ އެންމެ މޮޅު ޝެފް، އަހުމަދު ފަތީންގެ ހާއްސަ ރެސިޕީތަކެވެ. އޭގެ އިތުރުން ހުޅުމާލޭގައި ހުރި ފަތީންގެ އަމިއްލަ ރެސްޓޯރަންޓްމ އޮއިޝީގައި މަސައްކަތް ކުރާ ތަޖުރިބާ ކަރު އިތުރު ތިން ޝެފެއް ވެސް މި ޝޯގެ ތެރެއިން ފެނިގެން ދާނެ އެވެ.\nއެގޮތުން މިއަދު ގެނެސްދެނީ ރޯދަ ވީއްލާ ގަޑިއަށް ތައްޔާރުކޮށްލަން އެންމެ "ފައްކާ" ސޭންޑްވިޗް ހަދާނެ ގޮތެވެ. އޯކްރާ ސޭންޑްވިޗް ނަމަކަށް ކިޔާ މި ސޭންޑްވިޗަކީ ފަތީންގެ އަމިއްލަ ރެސިޕީ އެކެވެ. އެހެންކަމުން އެ ތައްޔާރުކޮށްލާނެ ގޮތް ބަލާލަމާ ހެއްޔެވެ.\nސަފޯލާ ގޯލްޑް ތެޔޮ\nއެންކާ ޗެޑާ ޗީޒް\nއެންމެ ފުރަތަމަ ރާނބާ ފަތާއި އޯކްރާއާ ޓޮމާޓޯއާ މިރުސް އަދި ލެޓިއޫސް ކުދިކޮށް ކޮށާލާނީ އެވެ. އެއަށް ފަހު ކުޑަ ތައްޓަކަށސް ލޮނުމެދާއި ބަޓަރާ މިރުސް އެއްކޮށްލާނީ އެވެ. ދެން ޕާނުގައި އެއެއްޗެހި ޖަހާ، ތަވައަށްލާ ފިހެލާނީ އެވެ. އެއަށް ފަހު އެތަކެތި އެއްފަރާތްކޮށްލާށެވެ.\nދެން ތަވައަށް ސަފޯލާ ގޯލްޑް ތެޔޮކޮޅެއްއަޅާ ފިޔާ މީރު ކުރާނީ އެވެ. އެއަށް ކުޑަ ލޮނުކޮޅަކާއި ލޮނުމެދު ކޮޅެއް އަޅާ ރަނގަޅަށް ރަތް ވަންދެއް ބަހައްޓާނީ އެވެ. އެއަށް ފަހު އޯކްރާ އާ ޓޮމާޓޯއާ މިރުސް އަދި ރާންބާފަތް އޭގެ ތެރެއަށް އަޅާލާށެވެ. އެއަށް ފަހު އޭގެ މައްޗައް ބަޓަރާއި މިރުސް އަޅާލާނީ އެވެ. ދެން ކުޑަކޮށް ކެކެންދެއް މަޑޫކޮށްލުމަށް ފަހު މަސަސްދަޅު އަޅާނީ އެވެ. އަދި ތަވާ އެއް ފަރާތުގައި ބަހައްޓާލާށެވެ.\nދެން ޖެނީ ސޭންޑްވިޗަށް ބޭނުންވާ ޗީޒްގަނޑު ހަދާލަންށެވެ. އެއަށް ވަކިން ތަވައެއްގައި ޗެޑާޗީޒް އަޅާ ގިރެންދެއް ހޫނުކޮށްލާށެވެ. އަދި އޭގެ މައްޗައް 100 މިލިގްރާމްގެ ކުކިން ކްރީމް އަޅާލާށެވެ. ދެން ރަނގަޅަށް ގަށާލާށެވެ.\nދެން އޮންނާނީ ސޭންޑްވިޗްގަނޑު އަތުރާލުމެވެ. އެގޮތުން ތިން ފޮތި ޕާަންނަށް ކުރިން ތައްޔާރުކޮށްލި މަސްގަނޑު އަޅާށެވެ. އަދި އޭގެ މައްޗައް ލެޓިއުސް ފަތްކޮޅެއް އަޅާނީ އެވެ. އަނެއްކާވެސް އިތުރު މަސްކޮޅެއް އަޅާށެވ. ދެން އަޅާނީ ޗީޒްގަނޑެވެ. އެއަށް އެ ތިން ޕާންފޮތި މަތިމައްޗައް ޖަހާލުމަށް ފަހު އަރިމަތި ކަނޑާލާ މެދުން ފަޅާލާނީ އެވެ. އޭރުން އެ އެތީ އޯކްރާ ސޭންޑްވިޗް ތައްޔާރުކޮށްލެވިފަ އެވެ.


އީރާނުގެ ރިޔާސީ އިންތިޚާބުގައި އިބްރާހިމް ރައީސީ ކުރި ހޯއްދަވައިފި | Atoll News\nއީރާނުގެ ރިޔާސީ އިންތިޚާބުގައި އިބްރާހިމް ރައީސީ ކުރި ހޯއްދަވައިފި\nޝާއިޢުކުރީ: މުޙައްމަދު އަފްރާޙް ޖޫން 19, 2021, 19:12\nއީރާނުގެ ރިޔާސީ އިންތިޚާބުގައި އިބްރާހިމް ރައީސީ ކުރި ހޯއްދަވައިފި އެވެ.\nއިންތިޚާބުގެ ވަގުތީ ނަތީޖާ ދައްކާ ގޮތުން 28.6 މިލިއަން މީހުން ވަނީ ވޯޓްލާފަ އެވެ. އޭގެ ތެރެއިން ރައީސީ އަށް 17.8 މިލިއަން ވޯޓް ލިބިވަޑައިގެންފައި ވެއެވެ. އެއީ މިހައިތަނަށް ގުނާފައި ހުރި ވޯޓުގެ 62 އިންސައްތަ އެވެ.\nއިއްޔެ ކުރިއަށް ދިޔަ މި އިންތިޚާބުގައި އަލްޓްރާ ކޮންޒަވޭޓިވް ކެންޑިޑޭޓް އިބްރާހިމް ރައީސީ ކުރި ހޯއްދަވާފައިވާ އިރު، އީރާންގެ އާބާދީގައި ހިމެނޭ 84.51 މިލިއަން މީހުންގެ ތެރެއިން ވޯޓްލާން ރަޖިސްޓަރީ ކޮށްފައިވަނީ 59.3 މިލިއަން މީހުން ނެވެ.\nއެހެން ނަމަވެސް ވޯޓުލާން ނިކުތް ޖުމުލަ އަދަދު އަދިމިހައިތަނަށް ހާމައެއް ނުކުރެ އެވެ.\nޢުމުރުން 60 އަހަރުގެ ރައީސީ ވަނީ ފަނޑިޔާރެއްގެ ގޮތުގައި ގިނަ އަހަރުތަކެއްވަންދެން މަސައްކަތް ކުރައްވާފަ އެވެ.\nރައީސީއަކީ ދީނީ ތަޢުލީމާއި ޤާނޫނީ ދާއިރާއިން ތަޢުލީމު ލިބިވަޑައިގެންފައިވާ ބޭފުޅެކެވެ. އާޔަތުﷲ ޚާމަނާއީއަށްފަހު އީރާނުގެ އެންމެ އިސްވެރިޔާގެ މަޤާމާ ޙަވާލުވެވަޑައިގަންނަވާނެކަމަށްވެސް އެންމެ ބޮޑަށް ބެލެވެނީ ރައީސީ އެވެ.\nމިހާރު ވެރިކަމުގައި ހުންނެވި ހަސަން ރޫހާނީ އޯގަސްޓް މަހާއި ހަމައަށް މަގާމުގައި ދެމިހުންނަވާނެ އެވެ.\nއީރާނުގެ މަޝްހަދަށް އުފަންވެވަޑައިގެންނެވި ރައީސީ ވަނީ 1979 ވަނަ އަހަރުގެ އިސްލާމީ އިންޤިލާބުގެ ދުވަސްވަރު ދަޢުލަތުގެ ވަކީލެއްގެ ގޮތުގައި މަސައްކަތްކުރައްވާފަ އެވެ.\nއޭގެ ފަހުން އީރާނުގެ އެކި ސަރަޙައްދުތަކުގައި ވަކީލެއްގެ ގޮތުގައި މަސައްކަތްކުރެއްވި އިރު، ޕުރޮސެކިޔުޓަރުގެ ނައިބުގެ މަޤާމަށް ޢައްޔަންކުރުމުން އީރާނުގެ ވެރިރަށް ތެހްރާނަށް ރައީސީ ދިރިއުޅުން ބަދަލުކުރެއްވީ 1985 ވަނަ އަހަރުގެ ތެރޭގަ އެވެ.


UEFA Champions League: Fahu vaguthu Ajax balikoh, Tottenham furathama faharah final ah - One Online\nޔޫއެފާ ޗެމްޕިއަންސް ލީގުގެ ސެމީގެ ދެވަނަ ލެގުގައި އަޔެކްސް އާއި ޓޮޓެންހަމް ބައްދަލުކުރި މެޗުގެ ތެރެއިން: އެ މެޗުން ޓޮޓެންހަމް މޮޅުވީ 3-2ގެ ނަތީޖާއަކުން -- ފޮޓޯ/ ގެޓީ\nފަހު ވަގުތު އަޔެކްސް ބަލިކޮށް، ޓޮޓެންހަމް ފުރަތަމަ ފަހަރަށް ފައިނަލަށް\nފަހު ވަގުތު ނެދަލެންޑްސްގެ އަޔެކްސް ބަލިކޮށް، އިނގިރޭސިވިލާތުގެ ޓޮޓެންހަމް ހޮޓްސްޕާ ފުރަތަމަ ފަހަރަށް ޔޫއެފާ ޗެމްޕިއަންސް ލީގުގައި ފައިނަލަށް ދަތުރުކޮށްފިއެވެ.\nރަށުން ބޭރުގައި ރޭ ކުޅުނު ސެމީ ފައިނަލުގެ ދެވަނަ ލެގު މެޗުގައި އަޔެކްސްގެ މައްޗަށް ޓޮޓެންހަމް އިން ކުރި ހޯދީ ފަހަތުން އަރައި 3-2ގެ ނަތީޖާއަކުންނެވެ. އެ މެޗަށް ނުކުތް އިރު، އަމިއްލަ ދަނޑުގައި ކުޅުނު ފުރަތަމަ ލެގު މެޗުން 1-0ގެ ނަތީޖާއަކުން ޓޮޓެންހަމް ވަނީ ބަލިވެފައެވެ. ސެމީގެ ދެ ލެގަށްފަހު 3-3ގެ އެގްރިގޭޓުން ދެ ޓީމު އެއްވަރުވި ނަމަވެސް، ޓޮޓެންހަމްއަށް ފައިނަލުގެ ޖާގައެއް ލިބުނީ އަވޭ ގޯލުގެ ފައިދާއާއެކުއެވެ. ޓޮޓެންހަމް އިން އަވޭ ތިން ގޯލު ކާމިޔާބުކުރި އިރު، އަޔެކްސްއަށް ކާމިޔާބުކުރެވުނީ އަވޭ އެއް ގޯލެވެ.\nރޭ ކުޅުނު މެޗު ފެށިތާ ފަސް މިނެޓު ތެރޭ އަޔެކްސް އިން ވަނީ ލަނޑެއް ޖަހައި ލީޑު ހޯދައިފައެވެ. ލައްސޭ ޝޯން ނަގައިދިން ކޯނަރަކުން އަޔެކްސްއަށް ލީޑު ހޯދައިދިނީ މެތިއަސް ޑި ލީޓްއެވެ.\nމެޗުގެ ފުރަތަމަ ހާފު ނިމެން ފަސް މިނެޓަށް ވެފައި ވަނިކޮށް، އަޔެކްސް އިން ވަނީ އިތުރު ލަނޑެއް ޖަހައި ލީޑު ފުޅާކޮށްފައެވެ. ޑުސާން ޓަޑިޗް ދިން ބޯޅައަކުން އަޔެކްސްއަށް އެ ލަނޑު ކާމިޔާބުކޮށްދިނީ ހަކީމް ޒިޔެކްއެވެ. މެޗުގެ ފުރަތަމަ ހާފު ނިމިގެންދިޔައީ 2-0ގެ ނަތީޖާއަކުން އަޔެކްސް ކުރީގައި އޮވެގެންނެވެ.\nމެޗުގެ ދެވަނަ ހާފުގައި ޓޮޓެންހަމްގެ ކުޅުންް ރަނގަޅުކޮށް، އަޔެކްސްގެ ގޯލަށް ނުރައްކާކުރުމަށް މަސައްކަތްކުރިއެވެ. ނަތީޖާއެއްގެ ގޮތުން މެޗުގެ 55 ވަނަ މިނެޓުގައި ޑެލޭ އަލީ ދިން ބޯޅައަކުން ލޫކަސް މޯރާ ވަނީ ޓޮޓެންހަމްގެ ފުރަތަމަ ލަނޑު ކާމިޔާބުކޮށްދީފައެވެ.\nޓޮޓެންހަމްއިން އެ ލަނޑު ޖެހިތާ ހަތަރު މިނެޓު ތެރޭ އެޓީމުން ވަނީ އިތުރު ލަނޑެއް ކާމިޔާބުކޮށް، ނަތީޖާ ހަމަހަމަކޮށްފައެވެ. ފެނާންޑޯ ލޮރެންޓޭ ފޮނުވާލި ހަމަލާއެއް އަޔެކްސްގެ ކީޕަރު އަންދްރޭ އޮނާނާ ދިފާއުކުރުމާއެކު ލިބުނު ރީބައުންސް ބޯޅައިން ޓޮޓެންހަމްއަށް އެ ލަނޑު ކާމިޔާބުކޮށްދިނީ އެޓީމުގެ ފުރަތަމަ ލަނޑު ވެސް ކާމިޔާބުކޮށްދިން ލޫކަސް މޯރާއެވެ.\nއަޔެކްސް އިން ވެސް ލީޑު ހޯދުމަށް މަސައްކަތްކުރަމުން ދަނިކޮށް، ޓޮޓެންހަމްއަށް ފުރަތަމަ ފަހަރަށް ލީޑު ހޯދުނީ މެޗުގެ އިތުރު ވަގުތުކޮޅުގެ ތެރޭގައެވެ. ޑެލޭ އަލީ ދިން ބޯޅައަކުން ޓޮޓެންހަމްއަށް އެ ލަނޑުވެސް ކާމިޔާބުކޮށްދިނީ ލޫކަސް މޯރާއެވެ. އެ ލަނޑާއެކު އޭނާގެ ހެޓްރިކް ވެސް ފުރިހަމަވެގެންދިޔައެވެ.\nޖޫން މަހުގެ އެއްވަނަ ދުވަހު ސްޕެއިންގެ މެޑްރިޑުގައި ކުޅޭ ފައިނަލުގައި ޓޮޓެންހަމް ނުކުންނަން ޖެހޭނީ ލިވަޕޫލްއާ ދެކޮޅަށެވެ. އެންމެ ފަހުން ޗެމްޕިއަންސް ލީގުގެ ފައިނަލުގައި އިނގިރޭސި ދެ ޓީމެއް ވާދަކޮށްފައިވަނީ 2008 ވަނަ އަހަރެވެ. އެ އަހަރު ބައްދަލުކޮށްފައިވަނީ ޗެލްސީ އާއި މެންޗެސްޓާ ޔުނައިޓެޑެވެ.\nގުޅޭ ޓެގު އޫއެފާ ޗެމްޕިއަންސް ލީގު ފުޓްބޯޅަ\nރެއާލާއި ޕީއެސްޖީ އެއް ގްރޫޕަކަށް\nޓޮޓެންހަމް ބަލިކޮށް، ލިވަޕޫލުން ހަވަނަ ފަހަރަށް ޗެމްޕިއަންސް ލީގު ކާމިޔާބުކޮށްފި\nބާސާ ކަޓުވާލުމަށްފަހު، ލިވަޕޫލް ފައިނަލަށް\nޗެމްޕިއަންސް ލީގު ކުއާޓާގައި ބާސާއާއި ޔުނައިޓެޑުގެ ކުރިމަތިލުމެއް\nޕީއެސްޖީ އަތުން ބަލިވުމުން، ނަޕޯލީ ބަލިކުރަން ލިވަޕޫލް އަށް މަޖުބޫރުވެއްޖެ


Balive Inumun Kihaa Varakah Baruveytha? - Vaguthu\nމާބަނޑު ދުވަސްވަރު ކިހަ ވަރަކަށް ބަރުވާން ޖެހޭތަ؟\nމިކަން ބިނާވެގެންވަނީ މާބަނޑުމީހާގެ ދިގުމިނާއި ބަލިވެއިނުމުގެ ކުރިން ހުރި ބަރުދަނުގެ މައްޗަށެވެ. ހަށިގަނޑުގެ ބަރުދަން ހުރީ ނަމޫނާ ބަރުދަނެއްގައި ނަމަ 11 - 16 ކިލޯ ބަރުވަން ޖެހޭނެއެވެ. އެއީ ފުރަތަމަ ތިންމަހު ގާތްގަޑަކަށް 1- 2.5 ކިލޯ ދެން ކޮންމެ ހަފުތާއަކު ގާތްގަޑަކަށް ބައިކިލޯވަރެވެ. މަހަކު ދެކިލޯވަރެވެ. ނަމޫނާ ބަރުދަނަށްވުރެ ހަށިގަނޑު ލުއިނަމަ ގާތްގަޑަކަށް 12.5-18 ކިލޯ ބަރުވަން ޖެހޭނެއެވެ. އަދި ނަމޫނާ ބަރުދަނަކަށް ހަށިގަނޑުގެ ބަރުދަން ހުރިނަމަވެސް އެއްމާބަނޑު ދެކުދިންނަށް ބަލިވެ އިންނަމަ ގާތްގަޑަކަށް 15.5- 20 ކިލޯވަރު ބަރުވަނ ޖެހޭނެއެވެ.\nއިތުރުވެގެންދާ ބަރުދަނުގެ ސަބަބުން ހަށިގަނޑަށް ކޮންކަހަލަ އަސަރެއް؟\nމާބަނޑުދުވަސްވަރު ރިއްސާ ބައެއް ރިއްސުމަކީ އިތުރުވެގެންދާ ގަރުދަނާއި ގުޅުން ހުރި ކަމެކެވެ. ހާއްސަކޮށް ބުރަކަށްޓާއި އުނަގަޑުގައި ރިއްސުމަކީ މިކަމުގެ ސަބަބުން ވާކަމެކެވެ. ފައި ދުޅަވުމާއި ނުވަތަ ފޮއްސިވުމާއި ފައިގެ ކުޑަހުޅުގައި ރިއްސުމަކީވެސް މާބަނޑު ވަރަށްގިނަ އަންހެނުން ކުރާ ޝަކުވާއެކެވެ. ނަމަވެސް މިއީ ބަލިވެއިނުމުގެ ސަބަބުން އިތުރުވާ ލޭގެ ސަބަބުން ވާކަމެކެވެ. އިތުރުވާ ބަރުދަނުގެ ސަބަބުން ވާކަމެއްނޫނެވެ.\nނޯޓް: އަތް ނުވަތަ މޫނު ދުޅަވެ ފޮއްސިވެއްޖެނަމަ ވަގުތުން ޑޮކުޓަރެއްގެ ލަފާ ހޯއްދަވާށެވެ. ފަހަރެއްގައި މިއީ ޕްރީއެކުލަމްޕްސިއާ ފަދަ ބައްޔެއްގެ ނުރައްކާތެރި ސިގުނަލަކަށް ވެދާނެއެވެ.\nބަލިވެއިނުމުން އިތުރުވެގެންދާ ބަރުދަނަކީ ދަރިފުޅު ބޮޑުވުމަށްޓަކައި ވަރަށް ބޭނުންތެރި އެއްޗެކެވެ. މިއީ ވިހެއުމަށްފަހު އެއްފަހަރާ ލުއި ނުވިޔަސް ވަރަށް ބޮޑުތަން ތިރިވެގެންދާނެ ބަރުދަނެކެވެ.\nވިހެއުމަށްފަހު ބަލިވެއިނުމުން އިތުރުވެގެންދިޔަ ބަރުދަން ލުއިކުރުމަށް ކުރެވޭނީ ކޮންކަމެއް؟\nއެންމެފުރަތަމަ ހަމަހަމަ ރަގަޅު ކާނާ ކެއުމަށް އާދަކުރާށެވެ. އެއީ މާބަނޑު ދުވަސްވަރުން ފެށިގެންނެވެ. އަދި މިއާއިއެކު ކަސްރަތު ކުރުމަކީ ވަރަށް ބޭނުންތެރި ކަމެކެވެ. މިއީ ހަށިގަނޑަށް ގެއްލުމެއް ވުމަކާއި ނުލައި ލުއިވުމަށް ވަރަށް މުހިއްމު ގޮތެކެވެ.\nވިސްނާށެވެ. ބަލިވެއިނުމުން ހަށިގަނޑަށް އިތުރުވެގެންދާ ބަރުދަނުގެ ބޮޑުބައެއް ވިހެއުމަށްފަހު ޠަބީޢީ ގޮތުން އުނިވެގެން ދެއެވެ. އާއްމުގޮތެއްގައި މާބަނޑު ދުވަސްވަރު ބަރުވެގެންދާ 11-16 ކިލޯގެތެރެއިން ގާތްގަޑަކަށް 3.5 ކިލޯއަކީ ދަރިފުޅުގެ ބަރުދަނެވެ. ވިހެއުމާއިއެކު މިބައި ލުއިވެގެންދެއެވެ. އަދި ދަރިފުޅުގެ މަހާއި އެމްނިއޮޓިކު ފެނާއި އިތުރުވެގެންދާ ލޭގައި ގާތްގަޑަކަށް 3.6-5.5 ކިލޯ ހުންނާނެއެވެ. މިއީވެސް ވިހެއުމަށްފަހު މަދުވެގަންދާނެރ ބައެކެވެ. ހަމައެއާއިއެކު ރަހިމު ބޮޑުވުމުން ގާތްގަޑަކަށް 1.8- 2.8ކިލޯ އިތުރުވެއެވެ. މިއީވެސް ވިހެއުމަށްފަހު އުނިވާނެ ބައެކެވެ. ނަމަވެސް މިހުރިހާ ބަރުދަނެއް ލުއި ވުމަށް9މަސްވަރު ނަގާނެއެވެ. އަދި މިއަށްވުރެ ގިނަ ދުވަސް ނެގުމަކީވެސް ދުރުކަމެއް ނޫނެވެ.


އަލީ ފަޒަލް: ހޮލީވުޑްގެ ފިލްމެއްގެ ލީޑު ރޯލަކުން - DhiDaily\nއަލީ ފަޒަލް: ހޮލީވުޑްގެ ފިލްމެއްގެ ލީޑު ރޯލަކުން\nއިންޑިއާގެ ބެލުންތެރިންގެ މެދުގައި މަގުބޫލުކަމެއް ހޯދަމުން އަންނަ ޒުވާން ބަތަލް އަލީ ފަޒުލް، ހޮލީވުޑްގެ ފިލްމެއްގެ ލީޑު ރޯލު ކުޅުމަށް ހަމަޖެހިއްޖެއެވެ.\n”ކޯޑް ނޭމް: ޖޮނީ ވޯކާ“ ފިލްމުގެ ބަތަލާގެ ބައި ކުޅުމަށް ފަޒުލް ދަނީ އެންމެ ފަހުގެ ތައްޔާރީތައް ވަމުން ކަމަށް އިންޑިއާގެ ނޫސްތަކުގައި ވަނީ ބުނެފައެވެ. އަދި ފުރުމުގެ ހުއްދަ ލިބުނުހާ އަވަހަށް އޭނާ އެމެރިކާއަށް ފިލްމުގެ މަސައްކަތައް ދާނެ ކަމަށްވެސް ވަނީ ރިޕޯޓު ކޮށްފައެވެ.\nފަޒަލް ކުޅުމަށް ހަމަޖެހިފައިވާ ”ކޯޑް ނޭމް: ޖޮނީ ވޯކާ“ އަކީ، އިރާގަށް އުފަން މީހެއް،6އަހަރު ދުވަސް ވަންދެން އެމެރިކާގެ ސިފައިންގެ މީހުން ސަލާމަތް ކޮށްދޭ މަންޒަރު ދައްކުވައިދޭ ފިލްމެކެވެ. މި ފިލްމާއި ބެހޭ ގޮތުން ވާހަކަ ދައްކަމުން ފަޒަލް ބުނެފައިވަނީ، މި ފިލްމަކީ ހަމަ މިނަމުގައި އެމެރިކާގައި ނެރުނު ވާހަކަ ފޮތެއްގެ މައްޗަށް ބިނާކޮށް ހަދާ ފިލްމެއް ކަމަށާއި، ފިލްމުގައި އޭނާއަށް ލީޑު ރޯލު ކުޅުމަށް ފުރުސަތު ލިބިގެން ދިއުމަކީ، އޭނާގެ ކުރިމަގަށް އެޅޭ ވަރުގަދަ އަދި އެހާމެ މުހިއްމު ފިޔަވަޅެއް ކަމަށެވެ.\nފަޒަލް އެމެރިކާއަށް ފުރުމަށް ތައްޔާރު ވަމުން ދާއިރު، އެނާ އެކްޓު ކޮށްފައިވާ ފިލްމު، ”ޑެތް އޮން ދަ ނީލް“ ރިލީޒް ކުރުން އަނެއްކާވެސް ވަނީ ފަސްކޮށްފައެވެ. ފިލްމުގެ ޕްރޮޑަކްޝަން ޓީމުން އެކަމާއި ގުޅިގެން ބުނެފައިވަނީ، ކޯވިޑް ގެ ސަބަބުން ގައުމު ތަކުގެ ސިނަމާތައް ބަންދު ކުރުމުގެ ސަބަބުން ފިލްމު އެޅުވުން އަނެއްކާވެސް ފަސްކޮށްފައި ވާކަމަށާއި، ހާލަތު ރަނގަޅުވުމުން އަލުން ފިލްމު އަޅުވާނެ ތާރީހު އިއުލާން ކުރާނެ ކަމަށެވެ.


Mask elhumaa gulhey gothun aanumunnaai fuluhnnaa dhemedhu hamanujehumeh hingai3meehun maruvehje – Iru\nމާސްކު އެޅުމާ ގުޅޭގޮތުން އާންމުންނާއި ފުލުހުންނާ ދެމެދު ހަމަނުޖެހުމެއް ހިނގައި ތިން މީހުން މަރުވެއްޖެ\nޝާޝާ· 27 ޖޫން 2020\nކެންޔާގެ ކުޑަކުޑަ އަވަށެއްގައި ފުލުހުންނާއި އާންމުންނާ ދެމެދު ހިނގި ހަމަނުޖެހުމެއްގައި ތިން މީހުން މަރުވެއްޖެއެވެ.\n“ޑެއިލީ މެއިލުން” ރިޕޯޓުކުރާ ގޮތުގައި، އެ ހާދިސާ ހިނގާފައިވަނީ، އާއްމުން އެއްވެ އުޅޭ ތަންތާނގައި މާސްކު އަޅައިގެން އުޅުމަށް ކަނޑައަޅާފައިވާ ޤަވާއިދާ ދެކޮޅުވި މީހެއް ހައްޔަރު ކުރަން ފުލުހުން މަސައްކަތް ކުރުމުންނެވެ. އެގޮތުން މަންޒަރު ދުށް މީހެއް ކަމަށްވާ ކެނެތު ކައުންޑާ އެ ނޫހަށް ކިޔައިދީފައިވާ ގޮތުގައި، އެ އަވަށުގައި (ލެސޮސްގައި) ސައިކަލު ޓެކްސީ ކުރާ މީހަކު މާސްކު ނާޅައި ހުރުމުން، ފުލުހުން އޭނާ ހުއްޓުވައި ހައްޔަރު ކުރަން އުޅުމުން، އެއްވެ ތިބި އާއްމުން އެކަމާ ދެކޮޅަށް އަޑުއުފުލީއެވެ. އަދި އެ ޓެކްސީ ޑްރައިވަރު ހައްޔަރު ކުރުމަށް ފުލުހުންނަށް ހުރަސް އެޅުމުން، ފުލުހުން ވަނީ ބާރުގެ ބޭނުންކޮށް ބަޑި ޖަހާފައި ކަމަށް ކެނެތު ބުންޏެވެ. އެއާއެކު ލަޒަރުސް ޓިރޮޕް ކިޔާ 40 އަހަރުގެ، ފައިވާން ހަދާ މީހަކު ވަނީ ބަޑީގެ ހަމަލާގައި މަރުވެފައެވެ.\nލަޒަރުސްގެ މަރާ ގުޅިގެން، އާއްމުންގެ ރުޅިގަނޑު ފަޅައިގެން ގޮސް، ފުލުހުންގެ ޗީފް ދިރިއުޅޭ ގޭގައި ވަނީ އަލިފާން ރޯކޮށްލާފައެވެ. އަދި ފުލުސް އޮފީހަށް ގާ އުކާފައިވާ ކަމަށް ވެސް “ޑެއިލީ މެއިލް” ގައި ބުނެއެވެ. އެއާއެކު، އެ ކަންތައްގަނޑުގައި ފުލުހުން ވަނީ އަނެއްކާވެސް ބަޑީގެ ބޭނުންކޮށް އިތުރު ދެމީހަކު މަރާލައިފައެވެ.\nމި މައްސަލައިގައި، އިންސާނީ ހައްގުތަކަށް ވަކާލާތު ކުރާ މީހުން މިހާރު އަންނަނީ އަޑުއުފުލަމުންނެވެ. ކެންޔާގެ ފުލުހުންނަކީ ލިބޭ ކޮންމެ ފުރުސަތެއްގައި ބާރުގެ ބޭނުންކޮށް، ރައްޔިތުންނާ ދޭތެރޭ އަނިޔާވެރިކޮށް ކަންތައް ކުރާ ބައެއް ކަމަށް އެމީހުން ފާހަގަކުރެއެވެ. އަދި، ކެންޔާގައި ކުށްވެރިންނަށްވުރެ ގިނައިން ފުލުހުންގެ އަތުން މީހުން މަރުވާކަމަށް ވެސް ހިއުމަން ރައިޓްސް އެކްޓިވިސްޓުން ހާމަކުރެއެވެ.\nމިކަމާ ގުޅިގެން، ޕޮލިސް އިންސްޕެކްޓާ-ޖެނެރަލް، ހިލަރީ މުޓްޔަމްބައީ މީޑިއާތަކާ ވާހަކަ ދައްކަމުން ބުނީ، ފައިވާން ހަދާ މީހާ ގަޔަށް ބަޑިޖަހައި މަރައިލި ފުލުސް އޮފިސަރު މިހާރު ވަނީ ވަޒީފާއިން ސަސްޕެންޑުންކޮށް، ހައްޔަރުކޮށްފައި ކަމަށެވެ.\nއިތުރު 19 މީހުން ކޮވިޑުން ރަނގަޅުވެއްޖެ\nފާހަގަކޮށްލަން ޖެހޭ ކަމަކީ، ކެންޔާގެ ފުލުހުންގެ މުއައްސަސާ، އެ ޤައުމުގެ އެންމެ ކޮރަޕްޝަން ބޮޑު ތަނުގެ ގޮތުގައި އޮންނަތާ 20 އަހަރު ވެފައިވާ ކަމެވެ.\nކޮރޯނާވައިރަސް ފެތުރުން ހުއްޓުވުމުގެ ގޮތުން، ގިނަ ޤައުމުތަކެކޭ އެއްގޮތަށް ކެންޔާގައި ވެސް ވަނީ އާ ޤަވައިދުތަކެއް ހަދާފައެވެ. އޭގެތެރެއިން، ބޭރަށް ނުކުމެ އުޅޭއިރު މާސްކު އެޅުމަކީ މަޖުބޫރު ކަމެކެވެ. އަދި މާސްކު ނާޅައި އުޅޭ މީހެއްނަމަ 200 ޑޮލަރުން ޖޫރިމަނާ ކުރެއެވެ.


Raees Solih MDP ge control nangavanvy vaguthakee mie! – adduLIVE\nމިއީ ރައީސް ސޯލިހް އެމްޑީޕީގެ ކޮންޓްރޯލް ނަންގަވަންވީ ވަގުތު!\nJun 13, 2021, 12:44\n2018 ވަނަ އަހަރު އޮތް ރިޔާސީ އިންތިހާބުގައި ރައްޔިތުން އިބްރާހިމް މުހައްމަދު ސޯލިހަށް ވޯޓު ދިނީ, އޭރުގެ ރައީސް އަބްދުالله ޔާމީން ނޫން ގޮތެއް ރައްޔިތުން ބޭނުންވުމުންނެވެ. ރައްޔިތުން ރައީސް ސޯލިހަށް ވޯޓުދީ ވެރިކަމަށް ގެނައީ ޤައުމުގެ މަސްލަހަތު އިސްކޮށް, ހަމަޖެހުމާއެކު ރައްޔިތުންނަށް ވެރިކަން ކޮށްދިނުމަށެވެ. ޤައުމުގެ މަސްހަލަތު އިސްކޮށް ސިޔާސީ ހަމަޖެހުން ޤާއިމު ކުރުމަށް އެމަނިކުފާނު ނިސްބަތްވާ ޕާޓީގެ ހަމަޖެހުންވެސް ނުހަނު މުހިންމެވެ.\nއެމްޑީޕީގެ ތެރޭގައި މިހާރު އުފެދިފައިވާ ހަމަނުޖެހުމުގައި ޕާޓީގެ އިސް މަގާމުތަކުގައި ތިބި ފަރާތްތަކުން އަންނަނީ ފާޅުގައި ޕާޓީގެ އަސާސީ ގަވައިދު ބުނާ ޕާޓީގެ އެންމެ އިސް ފަރާތަށް, ރައީސް އިބްރާހިމް މުހައްމަދު ސޯލިހަށް, ފާޑުކިޔަމުންނެވެ. ރައީސް ނަޝީދަށް ތާއީދުކުރާ ފަރާތްތަކުން ސަރުކާރަށް އަދި އެމްޑީޕީގެ އެންމެ އިސްފަރާތަށް ފާޑުކިޔަމުން އަންނަނީ ޕާޓީއާއި ޕާޓީގެ ރައީސް, ސަރުކާރުގެ ކަންކަމުން ދުރުކޮށް ވެރިކަން ކުރާކަމަށް ތުހުމަތުކޮށެވެ. އެހެންނަމަވެސް މިއީ ވަގުތުގެ ސިޔާސީ ފައިދާ ނެގުމަށް ދައްކަމުންދާ ވާހަކަތަކެއްކަމަށް ބައެއް ފަރާތްތަކުން ބުނެއެވެ.\nޕާޓީގެ އެތެރޭގައި ރައީސް ނަޝީދު އާއި ރައީސް ސޯލިހުއަށް ތާއިދު ކުރާ މެމްބަރުންގެ މެދުގައި ތަފާތު ބަހުސް ހިނގަމުން އަންނަ އިރު ރައީސް ސޯލިހުގެ ދިފާއުގައި ނިކުންނަ އެންމެންނަށް ރައީސް ނަޝީދުގެ ސަޕޯޓަރުން އަންނަނީ ވަރުގަދަ ބަހުގެ ހަމަލާތައް ދެމުންނެވެ. އޭގެ އެއް މިސާލަކީ ރައީސް ނަޝީދަށް ދެވުުނު ހަމަލާ އާއި ގުޅިގެން ރައްޔިތުންގެ މަޖިލީހުން ކުރިއަށް ގެންދާ އިންކުއަރީ އަށް ވަކި ވަކި ސިފައިން ހާޒިރު ނުކުރެވޭނެ ކަމަށް ވިދާޅުވެ ޑިފެންސް މިނިސްޓްރީގެ ޑެޕިއުޓީ ހަސަން ޒަމީލް ސޮއިކުރައްވާ މަޖިލީހަށް ފޮނުއްވި ސިޓީއާ ގުޅިގެން، އޭނާގެ އިމްތިޔާޒުގެ މައްސަލަ ބަލަން ރައީސް ނަޝީދު ކޮމިޓީއަށް ހުށަހެޅުމުން، އެ މައްސަލަ ކޮމިޓީން ބޭރުކޮށްލި މައްސަލައިގައި އަލިފުށީ ދާއިރާގެ މެމްބަރު މުހައްމަދު ރަޝީދު ހުސައިން (ބިގޭ) އަމާޒުވަމުންދާ ބަހުގެ ހަމަލާއެވެ.\nމީގެ އިތުރުން އިމްތިޔާޒު ކޮމެޓީގައި ހިމެނިވަޑައިގަންނަވާ އެމްޑީޕީގެ މެމްބަރުން ކަމަށްވާ ގަމު ދާއިރާގެ މެމްބަރު މުހައްމަދު ވިސާމު އާއި މިލަންދޫ ދާއިރާގެ މެމްބަރު އަލީ ރިޒާގެ އިތުރުން ކޮމަންޑޫ ދާއިރާގެ މެމްބަރު ހުސެއިން ވަހީދު އާއި ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފުއަށް ރައީސް ނަޝީދުގެ ސަޕޯޓަރުން ގެންދަނީ ވަރަށް ބޮޑަށް ފާޑު ކިޔަމުންނެވެ.\nމިއީ ރައީސް ސޯލިހުގެ ލީޑަރޝިޕް ދައްކަން ޖެހޭ ވަގުތު\nބައެއް ސިޔާސީ ފަރާތްތަކުން ވިދާޅުވާ ގޮތުގައި އެމްޑީޕީގެ ތެރޭގައި މިހާރު އުފެދިފައިވާ ނުތަނަވަސްކަމަކީ ރައީސް ނަޝީދު ރާއްޖޭގެ ވެރިކަން ނުލިބިގެން އުފެދިފައިވާ ނުތަނަވަސްކަމެކެވެ. އޭގެ އެއް ހެއްކަކީ ބަރުލަމާނީ ވެރިކަމަކަށް ރާއްޖޭގެ ވެރިކަން ބަދަލުކޮށް ބޮޑު ވަޒީރުކަން ބޭނުންކަމަށް ވިދާޅުވެ ނަޝީދު ރައީސް އިބްރާހިމް މުހައްމަދު ސޯލިހުއަށް ފޮނުއްވި މެސެޖުއެވެ. އެ މެސެޖާއި އެކު ރައީސް ސޯލިހު ދެއްވި ޖަވާބު ރައީސް ނަޝީދަށް ބަލައި ނުގަނެވުނެވެ. އެއީ ރައީސް ސޯލިހު އެހާ ފަސޭހައިން ކަންކަން ދީލާލާ ގޮތަށް ނެތްކަން ނަޝީދަށް ސާފުވުމެވެ. އެއާއި އެކު ނަޝީދު ގެންދަވަނީ ރައީސް ސޯލިހުއަށް ވަރުގަދަ މެސެޖު ފޮނުވަމުންނެވެ.\nހާއްސަކޮށް ބޮމުގެ ހަމަލާއަށްފަހު ރައީސް ސޯލިހުގެ ސަރުކާރަށް ނަޝީދު ދެމުންދާ ހަމަލާތައް މިވަނީ ވަރުގަދަވެފައެވެ. މި ހަމަލާތަކަށް ރައީސް ސޯލިހު ހިމޭނުން ހުރެއްޖެ ނަމަ މަޖްލިސްގެ ތެރެއިން އިބްރާހިމް މުހައްމަދު ސޯލިހު އަޒަލު ކުރުމުގެ މަސައްކަތްވެސް ފެށިގެން ހިނގައިދާނެކަމަށް ސިޔާސީ ބައެއް ފަރާތްތަކުން ދެކެއެވެ. އެހެންކަމުން މިއީ ރައީސް ސޯލިހު އެމްޑީޕީގެ ތެރޭގައި ގަދަކޮށް ޕާޓީ ނަގަން ޖެހޭ ވަގުތު ކަަމަށްވެސް ސިޔާސީ ފަރާތްތަކުން ދެކެއެވެ. އޭގެ ތެރެއިން އެއް ބޭފުޅަކީ އެމްޑީޕީގެ ކުރީގެ ނައިބް ރައީސް އަލްހާން ފަހުމީއެވެ.\nރައިސް އިބްރާހިމް މުހައްމަދު ސޯލިހް ޕާޓީގެ ކޮންޓްރޯލް މިވަގުތު ނުނެގިއްޖެނަމަ އޭގެ ހިތިރަހަ ކަރުގައި ލުމަކީ ދުރުގައި އޮތްކަމެއް ނޫނެވެ. އޭގެ މިސާލުތައް ޕާޓީގެ ކުރީގެ ލީޑަރޝިޕަށް ވީގޮތް ފުދެއެވެ. ޑރ. މުހައްމަދު މުނައްވަރު, އިބްރާހިމް އިސްމާއިލް (އިބްރާ), ޑރ. އިބްރާހިމް ދީދީ, އަލްހާން ފަހުމީ އަދި މޫސާ މަނިކް (ރީކޯ)އާ މެދު ކަންކުރެވުނުގޮތެވެ.\nއެމްޑީޕީގެ ތެރޭގައި އުފެދިފައިވާ ނުތަވަސްކަމުގައި, އެއްވެސް ފަރާތަކުން ރައީސް ސޯލިހްގެ ދިފާއުގައި ވަކާލާތު ކުރައްވާތަނެއް އެއްވެސް ވަރަކަށް އަދި ނުފެނެއެވެ. ރައީސް ސޯލިހްގެ އަރިސް ވަޒީރުންނާއި މަޖިލިސް މެމްބަރުން މިކަމުގެ ތެރޭގައި އަދިވެސް ތިއްބެވީ "ސައިލެންޓް" ކޮށެވެ. އޭގެ ބަދަލުގައި ފެންނަނީ ކަތިލެވޭ ވަކިވަކި ފަރާތްތަކުގެ ދިފާއުގައި އާއިލާގެ ބޭބޭފުޅުން ތެދުވެ ވާހަކަ ދައްކަވަންޖެހޭ ހިސާބަށް ކަންކަން ގޮސްފައިވާ ތަނެވެ.\nރައީސް ސޯލިހުގެ ސަރުކާރުގައި އެންމެ ބާރުގަދަކޮށް ހުންނެވި އިކޮނޮމިކް މިނިސްޓަރ ފައްޔާޒު އިސްމާއިލް އާއި ނަޝީދު ވިއްދި ގޮތަށް ފައްޔާޒު މިހާރު ފެންނަނީ "ސައިޒުވެ"ފައިވާ ތަނެވެ. މިފަހަރުގެ އަރާރުމުގައި ފައްޔާޒްވެސް ފެނިގެންދަނީ ކުރީސަފަށް ނުނިކުމެ މަޑުން ހުންނަވާތަނެވެ.\nރައްޔިތުންގެ މަޖިލީހުގެ ތެރެއިން ރައީސް ސޯލިހުގެ ދިފާއުގައި ވާހަކަދެއްކެވި އައްޑޫ މީދޫ ދާއިރާގެ މެމްބަރު ރޮޒެއިނާގެ އަޑެއް ނީވެއެވެ. ޕްރޮޖެކްޓްތަކާއި ސިޔާސީ މަންފާގައި އެއްއިރެއްގައި އަރިސްކޮށް ފެނުނު ބައެއް މެމްބަރުން ގެއްލުނު ކަހަލައެވެ.\nމަޖްލިސްގައި ތިއްބެވި ރައީސް ސޯލިހުއަށް ތާއިދު ކުރައްވާ މެމްބަރުން ތިއްބެވީ ވަރަށް "ފިނި"ކޮށެވެ. މި ދަނޑީވަޅަކީ ދަނޑަށް ނާރާ ދަނޑު ބޭރުގައި ހުރެ މެޗުބެލުމުގެ ބަދަލުގައި ދަނޑަަށް އަރާ ކުރިއަށްދާ ހޫނު މެޗުގައި ބައިވެރިވެ ކުޅެންވީ ވަގުތެވެ. ކޫޅޭނެ ޓީމެއް ނިންމާނީ އެ ފަރާތަކުން އަމިއްލައަށެވެ. އެހެންނަމަވެސް އެއްވެސްވަރަކަށް މެޗުގައ ބައިވެރިނުވެ ދުރުގައި ހުރެއްޖެނަމަ، ފަހުން ލިބޭގެއްލުން އަދި މާ ބޮޑުވެދާނެއެވެ.\nކޮވިޑާއި, ބޮމުގެ ހަމަލާގެ ތެރޭގައި ސިޔާސީގޮތުން ގައުމުގެ ހަމަޖެހުން ގާއިމު ކުރުމަށް, ޕާޓީގެ ހަމަޖެހުން މުހިންމު ވެފައިވާ މިވަގުތަކީ ރައީސް ސޯލިހްވެސް ފާޅުގައި އެކަމުގެ މަސައްކަތް ކުރައްވާންވީ ވަގުތެވެ. ޕާޓީގެ ޗެއާޕާސަން ފާޅުގައި ޕާޓީގެ އެންމެ އިސްފަރާތަށް ފާޑުކިޔާ ޓްވީޓްކުރެއްވުމުން ރައީސުލްޖުމްހޫރިއްޔާގެ ދިފާއުގައި ފާޅުގައި ނުނިކުންނާންވީ ހަމަ އެއްވެސް ސަބަބެއް ނެތެވެ.\nލޯކަލް ކައުންސިލް އިންތިހާބުން ޕާޓީއަށް ކުރިމަތިވި ނާކާމިޔާބީއަށްފަހު ޕާޓީގެ ސަފުތައް އަލުން އަތުރާލުމަށް ގައުމީ މަޖިލީހުގެ ވޯޓުވެސް ބޯމަތިވެފައިވާއިރު, މިވަގުތު ރައީސް ސޯލިހް, ޕާޓީގެ އެންމެ އިސްފަރާތުގެ ހައިސިއްޔަތުން އަދި ރައީސުލްޖުމްހުރިއްޔާގެ ހައިސިއްޔަތުން ޕާޓީގެ ކޮންޓްރޯލް ނުނަގައިފި ނަމަ, އެމަނިކުފާނުގެ ވެރިކަމަށް ބާކީއޮތް ދުވަސްތަކުގައި އެންމެ ބޮޑު އުނދަގުލަކާ ފިއްތުމެއްވެސް ހަމަ ކުރިމަތިވާނީ އެތެރޭންކަމާމެދު ޝައްކެއްނެތެވެ.


Newcastle in Man United bali kohfi\nނިއުކާސަލްއިން މެން ޔުނައިޓެޑް ބަލިކޮށްފި\nމެޗަށް ނިކުތް އިރު ރެލިގޭޝަން ޒޯންގައި އޮތް، ނިއުކާސަލް ޔުނައިޓެޑުން 1-0 ން މޮޅު މެންޗެސްޓާ ޔުނައިޓެޑް ބަލިކޮށްފި އެވެ.\nޓީމު ބިނާ ކުރުމުގައި މެނޭޖުމެންޓްގެ އެއްބާރުލުން ނުލިބޭ ކަމަށް ބުނެ، ރަފާ ބެނިޓޭޒް ސީޒަންގެ ކުރިން މަގާމުން އިސްތިއުފާ ދިނުމުން ނިއުކާސަލްއިން ގެނައީ ސްޓީވް ބުރޫސް އެވެ. އޭނާއަށް ވެސް މެނޭޖުމެންޓުން އެ ފުރުސަތެއް ނުދެ އެވެ. އެހެން ނަމަވެސް ކުޅުނު އަށް މެޗުގެ ތެރެއިން ދެ މެޗުން މޮޅުވެ އެ ޓީމު ވަނީ ރެލިގޭޝަންގެ ރަތް ރޮނގު ފަހަނައަޅައި ގޮސްފަ އެވެ.\nއެ ޓީމު މޮޅުވި ދެ ވަނަ މެޗަކީ، ރޭ ޔުނައިޓަޑް އަތުން މޮޅުވި މެޗެވެ. ޔުނައިޓެޑްގެ ފަރާތުން ފެނުނީ ދަށް ކުޅުމެކެވެ. މިއީ އެލެކްސް ފާގަސަން ޓީމު ދޫކޮށްލި ފަހުން ޔުނައިޓެޑްގެ ފަރާތުން ސީޒަންގެ ކުރީކޮޅުގައި މިހާ ދަށްކޮށް ފެނިގެންދާ ފުރުތަމަ ސީޒަނެވެ.\nރޭ ޔުނައިޓެޑްގެ ކޮޅަށް ނިއުކާސަލްގެ ލަނޑު ކާމިޔާބު ކުރީ، އުމުރުން 19 އަހަރުގެ މަޓީ ލޯންގްސްޓާފް އެވެ. ރޭ ގެ މެޗަޖީ ޕްރިމިއާ ލީގްގައި އޭނާ ކުޅުނު ފުރަތަމަ މެޗެވެ. ލަނޑު ޖެހުމުގެ ކުރިން ވެސް އޭނާ އަށް ވަނީ ނުރައްކާތެރި ބޯޅައެއް ޔުނައިޓަޑްގެ ގޯލަށް އަމާޒުކޮށް ފޮނުވާލާފަ އެވެ. އޭރިއާގެ ބޭރުން އޭނާ ފޮނުވާލި ބޯޅަ ގޯލްގެ ހުރަސް ދަނޑިގައި ޖެހިފައި ދިޔައީ ބޭރަށެވެ.\nމެޗުގެ 72 ވަަނަ މިނެޓްގައި، މަޓީ ލޯންގްސްޓާފް ލަނޑު ކާމިޔާބު ކުރީ ޖެޓްރޯ ވިލިއަމްސް އޭރިއާ ތެރޭގައި ހުރެފައި އޭރިއާގެ ބޭރަށް ދިން ބޯޅައިންނެވެ. ޖެޓްރޯ ވިލިއަމްސް ވެސް އޭރިއާ ތެރެއަށް ވަދެ ޔުނައިޓަޑްގެ ޑިފެންޑަރުން ކައިރިން ނައްޓާވެސް ލި އެވެ. އެހެންނަމަަވެސް އޭނާ ހުރި އޭންގަލުން ގޯލަށް ފޮނުވާލެވެން ނެތުމުން އޭނާ އެ ބޯޅަ ދިނީ އޭރިއާ ބޭރުގައި ހުރި ލޯންގްސްޓާފް އަށެވެ. އޭނާ ވަނީ އެއްފަހަރުން އެ ބޯޅަ ގޯލްގެ ތެރެއަށް ވައްދާލާފަ އެވެ.\nމުޅި މެޗުގައިވެސް ޔުނައިޓަޑްގެ ފަރާތުން ފެނުނީ ދަށް ކުޅުމެކެވެ. ޔުނައިޓެޑްގެ ކީޕަރު ޑޭވިޑް ޑެހެއާ ބުނީ، ޔުނައިޓެޑްގެ ފަރާތުން ފެނުނު ކުޅުން ބަލައިގަންނަން އުނދަގޫ ކަމަށެވެ. އޭނާ ބުނީ އެކަމާ ސަޕޯޓަރުންގެ ކިބައިން މާފަށް އެދޭ ކަމަށެވެ. ޓީމުގެ ކޯޗް އޮލޭ ގަނާ ސޮލްޝަޔާ ބުނީ ގަދަ ހައެއްގެ ތެރެއަށް ވަނުމަކީ އުނދަގޫ ކަމަކަށް މިހާރު ވެއްޖެ ކަމަށެވެ.


Misbah Raajje Aumun Airport In Hifehettee Customs Officer Eh - Vaguthu\nޑްރަގް ނެޓްވޯކެއްގެ ދަށުގައި ރަހުނުކުރެވިފައިވާ ހުރި ކަމަށް ބުނާ ހދ. ނޮޅިވަރަންފަރު، މޯނިންވިއު، މިސްބާހު މުހައްމަދު 25، ރާއްޖެ އައުމުން ވެލާނާ އިންޓަނޭޝަނަލް އެއާޕޯޓުން އޭނާ ހިފަހައްޓާފައި ވަނީ ކަސްޓަމްސް އޮފިސަރެއް ކަމަށް ކޮމިޝަނަރ ޖެނެރަލް އޮފް ކަސްޓަމަސް އަބްދުﷲ ޝަރީފް ވިދާޅުވެއްޖެއެވެ.\nރާއްޖެ ޓީވީގެ ފަށާއިރު ޕްރޮގްރާމްގައި ވާހަކަދައްކަމުން ޝަރީފް ވިދާޅުވީ، އޭނާ ހިފަހައްޓާފައި ވަނީ ކަސްޓަމްސް އޮފިސަރެއް ކަމަށެވެ. އެއީ އޭނާއަކީ ހޯދަން އިއުލާނުކޮށްފައިވާ މީހެއްކަމަށް ޝައްކު ކުރެވިގެން ބެލިބެލުމުން އެކަން ކަށަވަރުވުމުން ކަމަށް ޝަރީފް ވިދާޅުވިއެވެ.\n"އިމިގްރޭޝަނުންވެސް ކްލިއާ ވެގެން އައިސްފައި، އޭނާ ހަމަ އެންމެ ލަގެޖެއް ނެގީމި، އެ ލަގެޖް ނަގައިގެން، އަޅުގަނޑުމެންގެ އިންނާނެ ޑިޖިޓަރ ގްލޯބަލް އެސެސްމެންޓް ސިސްޓަމްއެއް އޭގެ ތެރެއިން އަޅުގަނޑުމެން ހުރިހާ މައުލޫމާތެއް ޗެކްކުއިރުގައި މި އެނގުނީ، އެ ހިސާބުން އަޅުގަނޑުމެންނަށް މި އެނގުނީ ވޯންޓެޑް މީހެއްކަން އެކަން އެނގިގެން ޕޮލިހާއި ހަވާލުކުރީ". ޝަރީފް ވިދާޅުވިއެވެ.\nޝަރީފް ވިދާޅުވީ، އިމިގްރޭޝަނުން ބަލަން ޖެހޭ ކަންކަން ބެލުމަށްފަހު އޭނާ އެތަނުން ނުހިފެހެއްޓީ އެކަން އިމިގްރޭޝަނަށް އަންގާފައި ނެތުމުން ކަމަށް ވެދާނެ ކަމަށެވެ.\nއޭނާ ގެއްލިގެން ފުލުހުންނަށް ހުށަހެޅީ މެއި 14 ވަނަ ދުވަހުއެވެ. މިސްބާހް އިއްޔެ ރާއްޖެ އައިސްފައިވާއިރު، އޭނާ ވަނީ ހައްޔަރުކޮށްފައެވެ.\nރާއްޖެ އެތެރެ ކުރި ޕާރުސަލެއްގެ ތެރެއިން ކެނެބިސް\nކަސްޓަމްސްއިން 13,471 ބިޔަރު ފުޅި ނައްތާލައިފި\nޖުލައި 24, 2021 18:06\nފުލުހުން މިހާރު ވަނީ އޭނާ ހުކުމް ތަންފީޒް ކުރަން ހައްޔަރު ކޮށަފަ ޔޯ. ބަލަ އޭނަ ފުރައިގެން ދިޔަ އިރު ގޭންގުނު ދޯ ހުކުމެއް ތަންފީޒު ކުރާ މީހެއްކަމެއް؟ މޮޅު ކޮށްލަން ތިވާހަކަ ކަސްޓަމްސް އިން ހާމަކުރި ކަމަކު ތީގެން އެންގުނީ އިމްގްރޭސަން އަދި ކަސްޓަމްގެ ދޯދިޔަކަން.\nޖުލައި 24, 2021 18:20\nކަލޯނޭ ދިވެހި ފުލުހުންގެ ބަހަށް ސާފު ހެއްކެއް ނެތި މީހަކު ހުއްޓުވައި ހައްޔަރު ކުރުމަކީ ކުށެއް.. މިއަދު ނުވިޔަސް ކޮންމެވެސް ދުވަހަކުން އެކަން ބަލާނެ.. ދިވެހި ދައުލަތުން ބޮޑު ބަދަލެއް ތި މީހަކަށް ދޭން ނުޖެހިއްޖެ ނަމަ ރަނގަޅު.. ޑްރަގު ނެޓްވޯކެއްގެ ރަހީނުގައި ހުރި މީހަކު އެގޮތަށް ދޫ ނުކުރާނެ.. ކަލޭމެންގެ ސިކުނޑި ކޮބާ؟ މި ދައްކަނީ ފައިސާގެ މުޢާމަލާތެއްގައި މީހަކު ރަހުނު ކުރި ވާހަކަ..\nޖުލައި 24, 2021 18:59\nވަގުތު ނޫހުގައި ކުރިން އޮތީ ހަމަ ރަގަޅަށް! ޑްރަގް ޑީލެއްގައި ބަޔަކުންގެ ރަހުނުގައި ހުރެފައި އެސޮރު އެ އައީ!\nޖުލައި 24, 2021 19:27\n.ފޮންޏެއް ކަޑާ ލީ..\nޖުލައި 24, 2021 23:14\nޢެކުޓަރު އައީތަ؟ ކަލޭ ނނައިސްގެން ފިލިމު އޮތީ ނުނިމިފަ\nޖުލައި 25, 2021 01:13\nއިމިގުރޭޝަން ކޮބާހޭ...ކަސްޓަމްތަ ތިކަންވެސް ކުރީ\nޖުލައި 25, 2021 05:20\nތި ސޮ ރަށް މެޑަލް ދޭންފެނޭ\nޖުލައި 25, 2021 07:09\nޑުރަގް ނެޓްވޯކެއްގައި އެހެއްހައްޔަރުގައި ހުރިމީހަކު ދުލެއްނުކުރާނެ .\nޖުލައި 25, 2021 10:47\nއިމިގުރޭސަނުގެ ސިސްޓަމުން މީނާ ފާހަގަ ނުކުރެވުނީ ކީއްވެ؟\nޖުލައި 25, 2021 10:54\nއިމިގްރޭޝަން އަށް ކީވެބާ ނޭގުނީ މީ ވޯންޓަޑް މީހެއްކަން އޭނާ އެތެރެވުމަށް މަގުފަހި ކޮއްދޭން މަސަޢްކަތް ކުރި އިމިގްރޭޝްން އޮފިސަރ އަށް ސުވާލު ކުރޭ މިކަހަލަ ކިތަން މީހުން ފުރުވާ އެތެރެ ކޮއް ހަދާނެ މީމީހުން ބޮޑު އަދަދެއް ގެ ފައިސާ ތި ވާނީ ނަގާފަ އެހީ ވުމައް\nޖުލައި 25, 2021 11:14\nވަރަށްވަރުގަދަ ބޯޑާ ސިސްޓަމެކޯ!؟ މަހީހީ ހަލާކު!؟ ޗެކިންވެ ނިމި ބޭރަށް ނިކުންނަ ދޮރާއްޓާ ހަމައަށް ދިޔައީމަ ކަސްޓަމް އޮފިސަރަކަށް ސައްކުވެސްވީ! މިގޮތައް ކިތައް ބަގުލާދޭސް މީހުން ޑީޕޯރޓް ކޮއްލީމާ އެބުރި މިގައުމަށް އެތެރެ ވެފަ އެބަހުރި.